
În amintirea acelui extraordinar 
glumet politic de odinioară, Will 
Rogers, care a pus punctul pe „i 
când a spus: „Nu e mare brânză să 
fii umorist atunci când întregul 


guvern lucrează pentru tine.” 


INTRODUCERE 


Asta-i abureală în toată regula! 

Aceste cuvinte ne vin în minte - și uneori pe buze - de fiecare dată 
când auzim vreun politician ţinând un discurs, susținând o conferinţă de 
presă ori turuind la cine știe ce talk-show televizat, duminică dimineața. 
De foarte multe ori însă, nu ne putem da seama ce anume califică 
spusele lui drept o abureală categorică. Știm sigur că omul vorbește 
aiurea, dar habar n-avem în ce constă mai exact aiureala. 

E clar că uneori spusele politicianului nu au sens prin simplul fapt că 
reprezintă o minciună crasă. Vorbitorul este un ipocrit, un individ care 
dezinformează, un vânzător de gogoși. Așa cum delicat ar formula 
chestiunea un om de știință ori un epistemolog, afirmaţiile respectivului 
nu corespund cu faptele reale. Noi însă nu vom urma acest fir - în parte 
fiindcă nu avem la dispoziţie un număr suficient de pagini pentru a reda 
cele mai flagrante „bărbi” politice puse în ultimii zece ani (72 383, după 
estimarea noastră neoficială). În plus, de câte ori puteţi striga 
„Mincinosul! Mincinosul roade osul!” fără a răguși? 

Nu, pe noi ne lasă perplecși o altă chestiune, mai subtilă: frazele abil 
formulate pentru a părea că au o semnificaţie - una importantă și 
convingătoare -, dar care la o analiză atentă se dovedesc a nu fi altceva 
decât abureală. Adesea, așa cum a constatat senatorul din istorioara 
următoare, la mijloc nu-i decât un mic pas în ceva puţin mai solid decât 
aburul: 


A venit din nou vremea alegerilor, așa că un candidat la 
fotoliul senatorial a decis să facă o vizită în rezervaţia 


indienilor din zonă, pentru a-i convinge să-l voteze. Toţi s-au 
reunit în sala de consiliu, pentru a-i asculta discursul. 

Pe măsură ce candidatul se pregătește să-și încheie 
peroraţia, mulțimea devine tot mai agitată. 

— Vă promit mai multe oportunităţi de educaţie! strigă el. 

lar ascultătorii se dezlănțuie, urlând: 

— Hoya! Hoya! încurajat de entuziasmul lor, candidatul 
continuă, mai tare: 

— Vă promit reforme în domeniul jocurilor de noroc, 
pentru a putea construi un cazinou în rezervaţie! 

— Hoya! Hoya! răcnesc ascultătorii, tropăind. 

— Vă promit mai multe reforme sociale și oportunităţi de 
angajare! 

Mulțimea atinge apogeul și strigă frenetic: 

— Hoya! Hoya! Hoya! 

După încheierea discursului, politicianul face un tur al 
rezervației și, la un moment dat, vede o cireada de vite. 
Prefăcându-se interesat de zootehnie, îl întreabă pe șeful de 
trib dacă se poate apropia de vaci. 

— Sigur, răspunde acesta, numai să aveţi grijă să nu 
călcaţi într-un hoya din care ies aburi. 


UN EFORT INDUCTIV 


E un discurs bun, dar mai sunt câteva puncte care trebuie mascate. 


Așa cum remarca filosoful Harry Frankfurt, un pionier al aburologiei, 
abureala este de fapt mai insidioasă decât minciuna pe față, tocmai 
fiindcă e mai greu de detectat. 

La fel ca Frankfurt, și noi ne-am lăsat ghidaţi în misiunea noastră de 
principalele discipline ale domeniului filosofic: logica, epistemologia, 
puţină retorică aristoteliană pe ici, pe colo, plus un dram din fosta anexă 
a filosofiei, cunoscută azi ca psihologie. Se pare că orele acelea de curs 
de la școală, care pe atunci nu păreau să aibă vreo utilitate altundeva 
decât în cafenelele slab luminate, sunt exact ceea ce ne trebuie pentru 
a decripta abureala politică. 


TEST 

Unul dintre  preferaţii noștri printre filosofii 
contemporani este specialistul în analiză lingvistică de 
la Oxford și totodată vedetă la Comedy Central, Jon 
Stewart, care spunea: „leri, președintele s-a întâlnit cu 
membrii unui grup pe care îl numește «Coaliția 
Voluntarilor». Sau, așa cum îi cunoaște toată lumea, 
Marea Britanie și Spania.” 


Domeniul logicii - care își trage în mare parte rădăcinile din scrierile 
grecilor antici - indică regulile pe care trebuie să le urmăm pentru a 
ajunge de la propoziţii adevărate la concluzii corecte. Sau, pentru a ne 
exprima invers, arată cum ne pot juca feste erorile logice - cele pe care 
logicienii le numesc erori formale. Epistemologia ne învaţă ce anume 
putem considera cognoscibil și de ce, incluzând aici și modul în care 
putem discuta raţional despre ceea ce putem cunoaște. Acest domeniu 
a dat naștere analizei conceptuale, o tehnică riguroasă de analizare a 
limbajului și de... ei, bine, de disipare a aburelii în toate varietățile ei. 

Cât despre retorică și psihologie, ele ne arată cum pot fi manipulate 
mintea și emoțiile umane prin intermediul limbajului bine cosmetizat. 


Dicţionarul Oxford Compact al limbii engleze definește eroarea logică 
drept „un eșec de raționament care invalidează un argument”. 

Erorile logice sunt de două tipuri: formale și informale. Multe dintre 
cele prezentate în cartea de față sunt formale: argumente care încalcă 
una dintre regulile de ordin tehnic cu privire la modul în care trebuie 
formulat un argument valid. lată, spre exemplu, eroarea numită 
„negarea antecedentului”, care poate fi explicitat astfel: 


Dacă o persoană face parte din Congresul SUA, înseamnă că este 
cetățean american. 


Președintele Bush nu face parte din Congres. 


Prin urmare, președintele Bush nu este cetăţean american. 


Dar nu vom folosi astfel demonstrata non-cetățenie a președintelui 
Bush pentru a-l pune sub acuzare, fiindcă argumentaţia prezentată este, 
în mod evident, nevalidă, deși cele două premise sunt adevărate. 
Nevalidă este de fapt forma ei - cea numită negarea antecedentului, 
care în termeni logici poate fi exprimată astfel: 


Dacă p (antecedentul), atunci g (consecventul). 
Nu p. 
Prin urmare, nu q. 


Putem pune orice în loc de p și q, iar argumentaţia va fi întotdeauna 
nevalidă. 

Majoritatea erorilor de logică din această carte sunt de tipul informal 
- erori de raționament cauzate de altceva decât de încălcarea formei 

logice, spre exemplu folosirea unei analogii nepotrivite ori exploatarea 
emoțiilor umane. Favoritul nostru este argumentum ad baculum, 
„argumentul bâtei”, care sună astfel: 


MOE: Cel mai just cod fiscal ar fi cel care percepe taxe doar 
chelioșilor. 
LARRY (înghiontindu-l pe Moe în coaste): Hi-hi-hi! 


Multe dintre aceste erori, formale și informale deopotrivă, au fost 
identificate de Aristotel cu două mii patru sute de ani în urmă. Credeţi 
însă că acest lucru i-a oprit pe politicieni să le mai folosească? 
Dimpotrivă, ei le-au adoptat ca pe niște strategii, formale și informale! 


Dar staţi așa! Ca nu cumva să creadă cineva că toată chestia asta e 
seacă și uscată ca o scovergă, trebuie să știți că noi provenim din 
Școala Filosofică a Filosdoticii, care are la bază principiul că orice 
concept filosofic ce merită a fi înțeles conţine o anecdotă suculentă. Pe 
măsură ce vom ronţăi din scoverga noastră politică, vom scoate la 
lumină nu doar mistificări și abureli, ci și - mai important - glume care 
arată cu degetul spre ele și exclamă „Te-am prins!” 


RADIO EREVAN 


În epoca sovietică, ne plăcea teribil să întindem un deget orwellian 
spre dezinformarea flagrantă ce emana de la Kremlin. Din păcate, roata 
se întoarce, la fel ca sus-amintitul deget. 

Așa se face că unele glume șoptite odinioară în blocul sovietic au încă 
o anume rezonanţă și astăzi. Miticul Radio Erevan era un veritabil tezaur 
clandestin de cimilituri cu tentă absurdă despre abureala politică 
susținută la nivel guvernamental. lată două dintre preferatele noastre: 

ÎNTREBARE DIN PARTEA UNUI ASCULTĂTOR AL RADIO EREVAN: Este 
adevărat că duminica trecută Akopian a câștigat o sută de mii de ruble 
la loteria de stat? 

RĂSPUNS AL UNUI OFICIAL GUVERNAMENTAL: Da, este adevărat. Numai 
că n-a fost duminica trecută, ci luni. Și nu Akopian, ci Bagramian. Și nu 
la loteria de stat, ci la șah. Și nu o sută de mii, ci o sută de ruble. Și n-a 
câștigat, ci a pierdut. 


ÎNTREBARE: Există întrebări la care nu puteţi răspunde? 
RĂSPUNS: Nu. Noi lucrăm în conformitate cu dialectica marxistă. La 
orice întrebare, oferim orice răspuns. 


Există o sumedenie de lucruri pe care nu le știm despre aburiștii din 
politică, inclusiv cât de conștienți sunt ei de erorile de raţionament pe 
care le lansează în mod regulat în direcția noastră. Ținând seama însă 
că majoritatea nu par a avea nicio reţinere în a ne împroșca energic cu 
minciuni gogonate, tindem să credem că până și cei cu dificultăţi de 
exprimare știu bine ce fac. 

— Felicitări, Dave! Nu cred că am citit vreodată, în toti anii în care am fost 


implicat în politică, o declaratie publică mai măiestrit evazivă și mai subtil 


înselătoare decât a ta. 


În cele din urmă, să spunem ceva și despre cei din ale căror cuvinte 
am ales să cităm și despre ce anume am preluat de la ei. Ne-am întins 
plasele astfel încât să-i includem nu numai pe politicieni, ci și pe adepţii 
și susţinătorii lor - specialiști, comentatori, analiști politici, ziariști și 
avocaţi. În realitate, toți se inspiră din același scenariu. Cât despre 
citatele în sine, când am avut de ales între cuvinte înșelătoare cu 
consecinţe sumbre și periculoase (cele care ne-au dus la război, de 
pildă) și vorbe înșelătoare cu urmări nu atât de importante, dar care 
demonstrează mai elocvent cum a fost pusă la cale înșelătoria, le-am 
ales pe cele din urmă. Ne-am zis că este mai important să înţelegem cât 
mai bine modul în care politicienii își orchestrează trucurile decât să 
trecem în revistă relele pe care le-au făcut deja. Din nefericire, 
cunoaștem foarte bine aceste rele. 

Un proverb chinezesc spune: „Dă-i unui om un pește și va avea ce să 
mănânce o zi. Dă-i o undiţă și va avea ce să mănânce toată viața.” 

Pentru ștersul aburelii, noi vă oferim un burete. 

| 
STRATEGIA DISCURSULUI ÎNŞELĂTOR 
Cum să abureşti cu exprimarea ambiguă 
EROAREA LUNETISTULUI TEXAN 


Un politician cu adevărat abil, demn de a fi supranumit Mare Păcălici, 
știe că o eficientă modalitate de a ne prosti este iuțeala de mână 
verbală, capabilă să ne distragă atenţia de la diverse neajunsuri, cum ar 
fi adevărul deficitar. Și un mod artistic de a strecura un adevăr deficitar 
într-o argumentație este acela de a reformula întregul context care face 
ca o afirmație să fie adevărată - vechea Schimbare Epistemologică 
Pronto. 

Ascultaţi-i pe acești trei arbitri de baseball discutând despre felul în 
care „strigă” loviturile nepermise. 


ARBITRUL 1: Eu le strig cum le văd! 
ARBITRUL 2: Eu le strig așa cum sunt! 
ARBITRUL 3: Nu sunt nimic până când nu le strig eu! 


Arbitrul 3 este un tip care știe că are autoritatea de a defini realitatea 
așa cum vrea el. 

La fel este și Dick Cheney. Ca orice alt aburitor de calitate, el știe cum 
să exploateze stratagema lunetistului texan sau, așa cum îi spun 
logicienii, eroarea lunetistului texan. Vice-președintele sau, cum îl 
numesc logicienii, vicepseudolog, este un veritabil specialist al acestei 
stratageme: 


14 


Păi, dacă mă uit bine, văd că este în realitate o afirmaţie care 
zice că există zone ale Irakului în care lucrurile merg destul de 
bine. De fapt, am vorbit chiar ieri cu un prieten care a parcurs cu 
mașina drumul de la Baghdad la Basra, vreme de șapte ore, şi a 
constatat că situația s-a ameliorat considerabil fată de acum 
aproximativ un an, validând într-un fel opinia britanicilor, anume 
că au înregistrat progrese în sudul Irakului și că deci își pot 
retrage o parte din efective. 


Vicepreședintele Dick Cheney, comentând știrea că britanicii vor începe 
să-și retragă trupele din Irak, februarie 2007 


Noi considerăm acest lucru un succes. 
Purtătorul de cuvânt al Consiliului Naţional de Securitate al SUA, 
GORDON JOHNDROE, comentând aceeași știre, februarie 2007 


Cum dai o altă faţă unui eșec răsunător? Să zicem că ești implicat 
într-un război pe care l-ai promovat ca fiind un conflict între o „Coaliţie a 
Voluntarilor” și o „ameninţare teroristă”? Să mai spunem și că 
„ameninţarea teroristă” pare din ce în ce mai mult un război civil. Și că 
doar un singur membru al coaliţiei tale era dispus de la bun început să 
angajeze un număr semnificativ de militari. Să menţionăm că o altă ţară 
tocmai a anunţat că este pe cale să înceapă retragerea trupelor proprii 
din conflict. Să mai zicem și că toate acestea se întâmplă exact atunci 
când tu te străduiești să-ți convingi compatrioţii că ar trebui angajate 
mai multe trupe în luptă. E o problemă, nu-i așa? 

Nu și dacă ești un lunetist texan. Fiindcă apelezi la același truc pe 
care-l foloseai în adolescenţă pentru a-ți impresiona amicii cu precizia 
ta. Tragi câteva gloanţe în ușa hambarului și pe urmă desenezi o ţintă în 
jurul lor. „Hei, băieţi, vedeţi aici? De fiecare dată chiar în centru!” Spui 


că rezultatul-pleașcă e exact obiectivul pe care l-ai vizat de la bun 

început. Și printr-o schimbare pronto, eșecul se transformă într-un 
succes. 

E ca și când (pentru a da un exemplu la întâmplare al erorii cu 
lunetistul texan) după ce și-a împușcat gazda, pe Harry Whittington, în 
față, gât și piept, cu alice, la Armstrong Ranch, în sudul Texasului, 
Cheney ar fi zis: „Asta ilustrează politica noastră externă, de tipul «întâi 
tragi și pe urmă întrebi».” 

În ceea ce-l privește pe încrezătorul Gordon Johndroe pe care l-am 
amintit, el a continuat spunând: „Condiţiile din Basra s-au îmbunătățit 
suficient pentru a putea transfera într-o proporţie mai mare controlul în 
mâinile irakienilor. [...] Statele Unite intenţionează să cedeze 
responsabilitatea forțelor de securitate irakiene și să-și reducă 
efectivele proprii din Irak.” 

În regulă, să-i dăm diavolului ce-i aparţine. În conformitate cu 
majoritatea comentatorilor, situaţia în Basra s-a îmbunătăţit într-adevăr 
într-o asemenea măsură, încât o retragere a trupelor putea fi luată în 
considerare. Dar n-ar fi trebuit ca respectivul membru al coaliţiei să se fi 
oferit să-și redirecționeze respectivele trupe într-o regiune în care 
situația nu era atât de roză? Să zicem la Baghdad sau la Ambar, unde 
factorul suprem de decizie se pregătea să expedieze alți douăzeci și una 
de mii cinci sute de militari americani? 

Nu??? 


Chiar în centru! 


IGNORATIO ELENCHI 
(Ignorarea chestiunii) 


Unul dintre marii maeștri ai aburelii politice este fostul secretar de 
stat al Apărării, Donald Rumsfeld, omul care nu numai că s-a năpustit 

asupra presei fiindcă n-a priceput cum stau lucrurile (în versiunea /u)), 
dar care s-a bazat pe faptul că ziariștii (și toți ceilalți pe lângă ei) nu vor 
pricepe cum stau lucrurile, ca să-și poată impune el punctul de vedere. 
Să luăm, de pildă, această referire la un clasic al genului: 


În după-amiaza zilei de miercuri (după 11 septembrie), 
secretarul Apărării _ Rumsfeld, vorbea despre extinderea 
obiectivelor urmărite de reactia noastră (fată de Al-Qaeda) si 
despre „obtinerea Irakului”. Secretarul de stat Powell a ripostat, 
insistând pe focalizarea asupra Al-Qaeda... [dar] Rumsfeld s-a 
plâns că nu există în Afghanistan tinte potrivite pentru a 
fi bombardate și că ar trebui să ne gândim la 
bombardarea Irakului care, sustinea el, dispune de tinte 
mai bune. 


RICHARD CLARKE, Against All Enemies: Inside America's War on 
Terror 


Ținte mai bune? Clarke nu și-a putut crede urechilor: 


„Mi-am spus că e ceva aici ce nu pricep”, am răbufnit {către 
Colin Powell. „După ce am fost atacati de Al-Qaeda, a ne duce 
acum și a bombarda Irakul în chip de răspuns ar fi ca ṣi cum am 
fi invadat Mexicul după ce ne-au atacat japonezii la Pearl 
Harbor.” 


Rumsfeld foloseşte aici vechiul truc numit ignoratio elenchi 
(„ignorarea chestiunii”). La petreceri și în dormitor, numele lui e altul: 
„schimbarea subiectului” sau „ocolirea problemei”. În ignoratio elenchi, 
șpilul e să afirmi un lucru care în sine ar putea fi corect („armata preferă 
întotdeauna să lovească cele mai accesibile ţinte”), folosindu-l însă 

pentru a susţine o concluzie cu care nu are nicio legătură („deci hai să 
bombardăm o cu totul altă țară, care are ţinte mai accesibile”). Este 
aceeași tactică pe care o folosește procurorul într-un caz de omucidere, 
când perorează pe larg despre cât de cutremurătoare a fost crima - un 
element care nu are nimic de-a face cu vinovăția sau nevinovăția 
acuzatului. 

Clarke a declarat în emisiunea 60 Minutes de la CBS că la început a 
crezut că domnul Rumsfeld glumește - o reacţie firească ţinând cont că 
există chiar o anecdotă clasică ce ilustrează perfect această ignoratio: 


În timp ce îşi face plimbarea de seară, un tip îl vede pe amicul său, 
Joe, stând în patru labe sub un stâlp de iluminat. 

— Ce cauţi acolo, Joe? îl întreabă el. 

— Mi-au căzut cheile de la mașină. 

— Aici? 


— Nu, în tufișul de colo. Dar lumina e mai bună aici. 


Un exemplu cunoscut al fenomenului de tip „lumina e mai bună aici” 
este cel al rapoartelor bursiere zilnice din presă. Scopul lor declarat este 
acela de a ne arăta cum merge economia în ziua respectivă, dar orice 
specialist v-ar spune că ele dezvăluie doar o fracțiune din imaginea 
economică generală; nu citim, spre exemplu, rapoarte zilnice privind 
numărul americanilor care coboară sub pragul sărăciei sau care și-au 
pierdut slujba în ziua aceea. Motivul nu este doar unul de ordin politic; 
de fapt, cifrele respective nu sunt disponibile zilnic, fiind mult mai greu 
de cuantificat. Infinit mai simplu este să citești valorile înscrise pe 
panoul de afișaj de la Bursa din New York. Lumina e mai bună acolo. 

ARGUMENTUM AD ODIUM 
(Argument derivat din ură) 


Nici domnul Rumsfeld și nici majoritatea colegilor săi nu sunt niște 
capete pătrate; și atunci, cum a fost posibil ca secretarul Apărării să 
vină în faţa lor cu un asemenea argument nebunesc? Nu cumva 
Rumsfeld se baza pe faptul că, pentru administraţia pe care o 
reprezenta, /rak era un cuvânt urât, iar cuvintele urâte acoperă multe 
scăpări ale logicii? Această strategie a discursului ambiguu este 
cunoscută ca „argument derivat din ură”, argumentum ad odium. Mai 
simplu spus, este o eroare logică prin care cineva încearcă să câștige o 
dispută exploatând sentimentele deja existente de animozitate și 
dușmănie. lar aceste sentimente erau prezente, desigur, din belșug 
după tragicele evenimente din 11 septembrie. Furia și dușmănia pluteau 
în aer. 

AŢI CUMPARA UN COSTUM DE HAINE 
DE LA INDIVIDUL ASTA: 


Probabil că Rumsfeld nu ar fi propus invadarea Mexicului în 1941, în 
ciuda aprecierii corecte a lui Clarke, că există o similaritate logică între 
cele două situaţii. Motivul? În privinţa Mexicului, lipsea un factor: odium. 
Niciun american nu avea pică pe mexicani. Dar cu lrakul era o cu totul 
altă poveste. Americanii se luptaseră cu irakienii cu numai câţiva ani 
înainte, așa că aveau odium din belșug faţă de ei. lar faptul că Rumsfeld 
a fost capabil să propună (și mulţi dintre colegii lui să accepte) un 
asemenea argument trăsnit demonstrează nivelul atins de odium. 


ARGUMENTUM AD IGNORANTIAM 
(Argument derivat din ignoranță) 


Exact când credeam că Rummy n-ar putea s-o facă mai lată (cu un 
plus de echivoc, să spunem), a făcut-o și mai și: 


Absenta dovezii nu e similară cu dovada absenței. [...] 

Simplul fapt că nu dispui de dovezi care să arate că un lucru 
există nu înseamnă că ai dovezi că lucrul respectiv nu există. 
Fostul secretar al Apărării, Donald Rumsfeld, despre armele de distrugere în 


masă din Irak 


Cu aceste cuvinte, Rumsfeld a executat echivalentul verbal al unui 
triplu lutz în patinaj. Sub pretextul că ne arată cât de aiurit este un 
sofism, se dedă la altul, mult mai subtil. Un adevărat geniu! 

Dar să începem cu eroarea prin care domnul Rumsfeld a pus punctul 
pe „i”. Numit „argument derivat din ignoranță” (argumentum ad 
ignorantiam), poate fi exprimată astfel: faptul că nu știi dacă o afirmaţie 
este adevărată e considerat o dovadă că este falsă. Altfel spus, cei care 
deduc că Irakul nu deţine arme de distrugere în masă din simplul fapt că 
nu s-a găsit nicio astfel de armă comit o gravă eroare de ordin logic - o 

eroare care amintește bine de cei care, în Evul Mediu, declarau: „Nu văd 
nicio dovadă că Pământul se rotește în jurul Soarelui, așa că sigur nu se 
rotește.” Nu în mod necesar, desigur, iar secretarul Apărării a adus deci 


un argument valabil. 


Senatorul Joseph McCarthy era un veritabil maestru în 
utilizarea argumentum ad ignorantiam. Susţinând că un membru 
al guvernului era comunist, senatorul afirma: „Nu dispun de prea 
multe informaţii în acest sens, cu excepţia declaraţiei cu titlu 
general a agenţiei că în arhivele ei nu există nimic care să 
contrazică legăturile lui cu comuniștii.” Esti mart! 


Dar Rumsfeld are dreptate până la un punct. Fiindcă la un moment 
dat absenţa dovezii chiar devine o dovadă a absenței. Copernic avea o 
sumedenie de dovezi că Pământul se rotește în jurul Soarelui, numai că 
nu erau dovezi banale și ușor de recunoscut de oricine. Dacă nu ar fi 
dispus însă de nicio dovadă, de niciun tip, noi am fi avut tot dreptul să 
considerăm că teoria lui trebuie considerată greșită. 


CÂND ABSENŢA DEVINE DOVADĂ 


Doi arheologi, un grec și un egiptean, discută încercând să 
decidă care dintre ei provine dintr-o civilizaţie antică mai 
avansată. Grecul se laudă: 

— Când făceam săpături în Corint, am găsit fire de cupru 
îngropate sub case. Asta demonstrează că grecii aveau deja 
telefonie în secolul al VI-lea înainte de Cristos! 

La care egipteanul replică: 

— Păi, noi, la Gizeh, am excavat un sat antic și n-am găsit 
deloc fire, ceea ce dovedește că ai noștri trecuseră deja la 
telefonia fără fir! 


Acesta-i motivul pentru care cei mai mulți dintre noi nu cred în 
existența spiridușilor, a sirenelor ori a zânelor: nu dispunem de dovezi 
acceptabile de niciun tip care să sugereze că asemenea creaturi există. 
Domnul Rumsfeld ar putea însă replica și în acest caz: „Staţi puţin, 
absența dovezii nu e similară cu dovada absenței!” Sfatul nostru: 
„Domnule secretar al Apărării, nu credem că vreţi să vorbim despre 
asta!” 

La naiba, a fost un miraj! 


Sam Harris, filosof contemporan și unul dintre așa-numiții noi-ateiști, 


face aceeași afirmaţie în privinţa agnosticismului: 


[Agnosticii spun că] nu poti dovedi un negativ. (Totul e în 
regulă până în acest punct.) Știința nu are cum să dovedească 
inexistența unei ființe supreme (lucru perfect adevărat). [...] 

[Dar] așa cum s-a exprimat colegul meu, chimistul Peter 
Atkins, trebuie să fim la fel de agnostici în privința teoriei care 
susține că pe orbita planetei Pluton se învârte un ceainic. Nu 
putem dovedi că acest lucru nu este adevărat. Dar asta nu 
înseamnă că teoria conform căreia există un ceainic pe orbită se 


află în aceeași situație cu cea care susține că nu există. 


Prin urmare, singura întrebare rațională care ne rămâne este aceasta: 
Care sunt dovezile în sprijinul existenţei armelor de distrugere în masă? 
Dacă dispunem de suficient timp și nu avem niciun fel de dovadă, 
putem susține absenţa lor fără a cădea în sofismul argumentum ad 
ignorantiam, pe baza faptului că, dacă ar fi existat, probabil că ar fi fost 
descoperite până acum. 


LATURA DUIOASĂ A LUI RUMMY: 
CANTECELUL LUI PREFERAT 


leri, cu ochii la o stea, 

Am întâlnit un om care nu exista. 
Nici azi acolo omul nu era. 

Ah, ce bine ar fi dac-ar pleca! 


Hughes Meams 

FALSA DILEMĂ 


Vă întrebaţi poate cum de am ajuns până aici fără a cita nimic din 
cuvintele lui George Walker Bush. Am avut însă un motiv de ordin 
filosofic pentru a proceda în acest sens. O afirmaţie poate fi combătută 
logic dacă ea conţine erori de raţionament ce duc la concluzii false, dar 
o frază care n-are sens, ce pare a fi doar o înșiruire de cuvinte ca acelea 
scrise de o maimuţă la tastatura unui computer, nu poate fi supusă nici 
unui tip de analiză convingătoare. În faţa ei, unui filosof nu-i rămâne 
decât să exclame „Ceeee?” 

Din fericire, s-a mai întâmplat când și când ca George W. să rostească 
unele fraze care chiar au sens - unul rău, dar suficient pentru a merita 
combătute. Modul în care președintele folosește eroarea logică a 
dilemei false constituie un fericit exemplu în acest sens: 


Fiecare națiune, indiferent de regiune, are acum de luat o 
decizie. Ori sunteți cu noi, ori sunteți cu teroriștii. 
Președintele George W. Bush, într-un mesaj televizat adresat 


sesiunii comune a celor două Camere ale Congresului, 20 septembrie 
2001 


Privită dintr-o perspectivă strict logică, afirmaţia comite în mod 
limpede păcatul falsei dileme. A fi cu noi și a fi cu teroriștii nu sunt 
singurele opţiuni posibile. Se poate să nu fii nici cu unii, nici cu ceilalţi. 
(În unele cazuri, asta se numește neutralitate.) 

Crearea unei false dileme constituie o modalitate ingenioasă prin care 
un politician poate măslui cărţile. Să luăm în considerare următoarele 
exemple: 

Veti alege din nou partidul aflat acum la putere sau veți 
atrage un nou atac asupra New Yorkului? Voi alegeți. ori una, ori 
cealaltă. 


şi 
Sunteţi alături de noi ori de forțele monopolului petrolier? 


Un vorbitor scrupulos nu omite nicio posibilitate atunci când expune 
toate consecinţele imaginabile. lată-l, de pildă, pe desăvârșitul orator 
Donald Rumsfeld, care declara: „Știm cu certitudine că [Osama bin 
Laden] se află ori în Afghanistan, ori într-o altă ţară, ori e mort.” Spusele 
lui par a acoperi toate posibilităţile, până la limita absurdului; în 
realitate, ele nu ne oferă nicio informaţie pe care n-o știam. Sau poate 
că Rumsfeld măsluia de fapt cărţile. Și mai exista, la urma urmei, o 
posibilitate, pe care n-a menţionat-o: aceea ca Osama să nu fi existat 
niciodată. 


Dar să luăm în considerare o altă modalitate frecvent întâlnită de 
utilizare a falsei dileme și vom înţelege cum poate fi ea folosită în mod 
corect. 


Ai de gând să tunzi peluza sau vrei să stai acolo toată ziua? 


Mama, către fiul ei 


Mama din acest scenariu știe, firește, că mai există o sumedenie de 
alte posibilităţi pe lângă cele două pe care le-a menţionat. Dar dacă 
este istet, fiul nu va replica: „Ei, mamă, ce-ai zice dacă aș sta aici toată 
dimineaţa, apoi m-aș culca după-amiază, după care m-aș duce la un 
film?” Puștiul nu răspunde astfel fiindcă știe că mama îi pune în faţă o 
dilemă, numai că una mult prea reală. De fapt, ea spune: „Toate 

celelalte posibilităţi, în afară de a tunde peluza în clipa asta, sunt 
indiscutabile și orice altă opţiune, din punctul meu de vedere, înseamnă 
același lucru cu a sta aici toată ziua. Și de ce nu e asta o falsă dilemă, 
băieţaș? Fiindcă zic eu că nu e!” 

Bush juca și el cartea mamei și, în realitate, spunea: „Decretez eu că 
ori alegeţi să fiţi cu noi, ori noi - SUA - o să vă tratăm ca și cum aţi 
alege să fiţi cu teroriștii.” 

Dar sigur că „Sunteţi ori cu noi, ori cu ei!” este o formulare mult mai 
sugestivă. lar cea mai mare parte a comunităţii internaţionale a fost - 
de bine sau de rău (și de toată gama intermediară) - suficient de 


deșteaptă încât să nu conteste logica unei asemenea formulări. 


O altă problemă prea puţin cunoscută - și fără nicio legătură 
cu anterioara - a falselor alternative este ilustrată de următoarea 


anecdotă din lumea veche: 


Doi cerșetori stau la mică distanţă unul de altul, pe o stradă 
aglomerată dintr-un cartier recunoscut pentru antisemitismul lui. 
Unul poartă un carton pe care scrie VĂ ROG, AJUTAȚI UN 
VETERAN DE RĂZBOI RĂNIT, iar celălalt, unul cu mesajul AJUTAȚI 
UN EVREU BĂTRÂN ȘI SĂRAC. 

Sute de oameni trec zi de zi pe lângă ei. Numai pentru a-i 
face evreului în ciudă, chiar și cei care în mod obișnuit n-ar da 
bani cerșetorilor aruncă ostentativ sume mari în farfurioara 
veteranului. 

La un moment dat, un trecător dă amândurora aceeași sumă 


și apoi îl întreabă pe evreu: 

— Auzi, de ce nu schimbi cartonul ăsta? Nu-mi place să-ți 
spun așa ceva, dar pe aici lumea nu-i iubește deloc pe evrei. Cu 
un mesaj ca al tău, n-o să primești niciun ban. 

După ce trecătorul milos se îndepărtează, bătrânul evreu se 
întoarce spre celălalt cerșetor și-i spune: 

— Ce părere ai, Moishe? Uite cine vrea să ne-nvețe pe no; 
negustorie! 


NEVĂSTUICEALA 


Una dintre cele mai abile șmecherii este cea făcută pe faţă, la vedere. 
lată, de pildă, nevăstuiceala, în care un termen este înlocuit cu altul mai 
puţin delicat sau deranjant, chiar sub nasul ascultătorului. Dacă sunt 
folosite cu abilitate, nici nu știți ce v-a lovit. Să luăm, spre exemplu, 
următoarea nevăstuiceala lansată de un reprezentant al guvernului 
hotărât să prevină atacurile murdare: 


INTERVIEVATOR CNN: Stiti, în septembrie 2001, președintele 
spunea că, viu sau mort, o să punem mâna pe [Osama bin 
Laden]. Astăzi, încă n-am pus mâna pe el. Știu ce spuneți 
dumneavoastră, că s-au înregistrat succese în războiul 
împotriva terorismului. Într-adevăr așa a fost. Acesta este 
însă un eșec. 

FRANCES FRAGOS TOWNSEND, CONSILIER LA DEPARTAMENTUL 
SIGURANŢEI INTERNE: Păi, n-as fi atât de sigură... Este un 
succes care nu s-a înregistrat încă. Nu știu dacă privesc acest 
lucru ca pe un eșec. 


Mulţumim pentru încurajare, doamnă Townsend. Aţi deschis astfel 


poarta către o lume întreagă de situaţii riscante. De pildă: „Nu sunt 

beat, domnule poliţist. Ceea ce vedeți dumneavoastră acum este o 
stare de trezie la care n-am revenit încă.” Sau: „Nu conduc mașina fără 
permis! Dacă vreţi să știți, o conduc cu un permis pe care încă nu-l am.” 
Ori: „Nu, dragă, n-am fost concediat. Prefer să văd situaţia ca pe o 
promovare care încă nu a survenit.” 

Nevăstuicelile sunt numite astfel ca urmare a abilității respectivului 
mamifer de a suge conținutul unui ou fără a-i sparge coaja. 
Nevăstuiceala este o formă aparte a echivocului, menită să neutralizeze 
o afirmaţie ori să evite un comentariu. Așa se face că nu retragem 
trupe, ci le re/ocăm. Nu escaladăm un război, ci avem o recrudescență. 
lar în exemplul nostru, nu am dat-o-n bară, ci anticipăm succesul. 
Consilierul în cauză ridică nevăstuiceala la nivelul ei nec plus ultra, 
înlocuind un cuvânt cu opusul lui din punct de vedere al sensului. Avem 
de-a face cu o șmecherie demnă de cei mai abili șparlitori de ouă, una 
pe care George Orwell a anticipat-o când a născocit termenul Nouvorba. 

Atribuind afirmației rostite de doamna Townsend calificativul de 
„echivoc”, i-am acordat un dram de adevăr, așa marginal cum este el; 
altfel spus, e ridicol de ambiguă, fără a fi însă un fals categoric. Dar care 
este punctul în care echivocul încetează să mai fie un angajament 


insistent și devine o minciună patentată? 


Un tip merge pe Strada Mare, când îl vede pe un altul, pe 
care-l oprește și-i spune: 

— Rappaport! Ce s-a întâmplat cu tine? Erai un ins scund și 
grăsan, iar acum ești înalt și slăbănog. Te îmbrăcai foarte bine și 
curat, dar acum ai haine vechi și murdare. Erai chel, pe când 
acum ai o claie de păr. 

— Eu nu sunt Rappaport, răspunde celălalt. 

La care primul tip exclamă: 

— Așa, deci ţi-ai schimbat și numele! 


Frank Luntz, consultant al Partidului Republican, a scris o 
carte întreagă despre nevăstuiceala, intitulată Words That Work 
- Cuvinte care funcționează. El le recomandă politicienilor să 


spună: 


Interceptare electronică NU ascultarea telefoanelor 
Explorare energetică NU forare de puturi petrolieri 
Simplificare fiscală NU reformă fiscală 

Atenuări ale impozitelor NU reduceri de taxe 


Democraţii nu se lasă nici ei mai prejos. Lingvistul liberal George 
Lakoff, sătul să rămână în urma isteţilor conservatori care înlocuiesc 
taxă pe proprietate cu taxă pe deces, și-a încercat și el mâna la 
contranevăstuiceală; cum vi se pare formula judecători ai libertății în loc 
de activiști judiciari? Frumoasă încercare, George, dar e limpede că mai 
pricepuţi sunt conservatorii! 

Nu e greu să înțelegem de ce sunt politicienii dispuși să plătească 
bani grei pentru asemenea sfaturi. lată câteva pe gratis: 

— Hai să schimbăm „în pragul haosului“ cu „totul e minunat”. 

MUTATIE ALEATORIE SAU 
IR DESIGN INTELIGENT? TU DECIZI 


= 

SĂ NU SPUI NICIODATĂ 

„Mama și-a ucis victimele cu toporul.” 

„Am petrecut șapte ani la închisoare și trei luni la un centru de 
reabilitare.” 


„Am început să lucrez ca barman într-un club.” 


FOLOSEȘTE ÎN LOC 

„Mama era specialistă în tranșare.” 

„Mi-am făcut educaţia într-unele dintre cele mai de elită instituţii ale 
ţării.” 


„Am năzuit dintotdeauna să slujesc publicul.” 


Dar staţi așa! Se face doamna Townsend vinovată doar de uituceală 
sau și de comiterea unei variaţiuni pe tema menţionatului argument al 
ignoranței? În varianta sa, un lucru este presupus a fi adevărat doar 
fiindcă nu a fost încă dovedit ca fiind fals. Nimeni n-a făcut dovada că 
Osama nu va fi niciodată prins, așa că, în conformitate cu argumentaţia 
doamnei Townsend, putem presupune că la un moment dat va fi prins - 
iar asta pentru ea este un succes evident. 

Vreti să repetati, doamnă Townsend? 

Dar să nu ne înțelegeți greșit, nu luăm în derâdere acest tip de logică. 
Dimpotrivă, îl lăudăm. Doar că nu acum... încă. 

O specie recent identificată de nevăstuiceala este „nespusa” în 
cartea cu același nume, Unspeak, a scriitorului Steven Poole. Nespusul 
se bazează pe tactica de a redenumi atitudinile politice, astfel încât noii 
termeni să conţină valori ascunse. lată în continuare câteva exemple 
ingenioase de nespus în acţiune: 


Sper ca toate femeile din această tară, indiferent dacă sunt de acord 
cu Roe sau nu, indiferent dacă ele vor lua hotărârea sau altcineva, să se 

reunească și să declare: Pro-alegere înseamnă că guvernul respectă 
individul - și nu aceasta este însăși esenta țării noastre? 
BARBARA BOXER, senator american 


Adunăm declarații oficiale de la femeile care au fost afectate în mod 
negativ de avort, de la cele convinse că autenticul feminism este 
orientat spre viață, și de la specialiștii care știu că Roe a destrămat 
țesătura morală a profesiilor medicală și juridică. 

NORMA McCORVEY, așa-numita „Rane Roe”, reclamanta căreia i s-a dat 
câștig de cauză în cazul Roe versus Wade (care a instituit dreptul la avort), dar 


care este actual o feministă pro-viaţă. 


Își mai amintește cineva de vremurile în care pro-viață însemna anti- 
avort? Şi când pro-alegere se traducea prin în favoarea avortului sau, 
mai explicit, în favoarea avortului la cerere? 

Acelea erau glorioasele zile înainte ca reformatorii de cuvinte să pună 
stăpânire pe limba engleză și să redenumească atitudinile politice astfel 
încât noile nume să conţină argumente ascunse, cu o anumită 
încărcătură. În anii șaptezeci, militanţii anti-avort au fost etichetaţi ca 
militanti pentru dreptul la viață, sintagmă pe care au schimbat-o recent 
în militanti pro-viață. Scânteia de geniu a acestei redefiniri constă în 
faptul că îi califică pe cei care li se opun ca fiind militanţi anti-viată sau, 
mergând mai departe, pro-moarte. Astfel, alegerea între a fi pro-viaţă și 
pro-moarte seamănă bine cu aceasta: „Cine ţi-ar plăcea să fii, Luke 
Skywalker sau Darth Vader?” 

Tabăra celor pro-avort la cerere avea nevoie urgentă de un nou nume 
și astfel a apărut pro-a/egere. Noul apelativ conţine și o nerostită 
valoare perenă a americanilor: dreptul de a alege. Este cât se poate de 
neamerican să fii împotriva posibilităţii de alegere, deoarece ţara este 


una a libertăţii și așa mai departe. (Din nefericire pentru cei pro-alegere, 

termenul este tarat de o aluzie vagă la consumerism, ca și când a alege 
dacă să duci o sarcină la termen sau nu ar fi cam același lucru cu a 
alege dacă să cumperi un televizor de înaltă definiţie ori ba.) 

Un mare avantaj al argumentelor ascunse este acela că rareori ajung 
să fie disputate. Pentru început, să ne întrebăm dacă toţi militanţii pro- 
alegere sunt pacifiști. Sau dacă se pronunţă fără excepţie împotriva 
pedepsei cu moartea. În niciun caz. Și atunci, cât de cuprinzătoare este 
poziţia lor pro-viaţă? În mod fundamental, e limitată la embrionii umani, 
dar a recunoaște așa ceva ar însemna să fie iarăși catalogaţi ca simpli și 
desueţi militanţi anti-avort. 

În mod similar, se declară oare toţi militanţii pro-alegere - așa liberali 
cum sunt ei - în favoarea libertăţii de alegere neîngrădite, de pildă în 
favoarea libertății de a asana zonele mlăștinoase sau de a deține în 
proprietate armament de asalt? Nu. 

Și totuși, aceste neologisme prind la public. Devin termeni acceptaţi 
de dialog pentru comentatorii de televiziune, pentru analiștii politici și 
pentru șuetele la o cafea. 

lar rezultatul este acela că oamenii încep să folosească în mod firesc 
termeni care definesc în mod automat anumite poziţii și atitudini 
fundamentale. 

Următoarele sintagme sunt incluse în lista cuprinzătoare de nespuse 
extrem de delicate alcătuită de Steven Poole: 


e design inteligent în loc de creationism (ca și cum termenul 
„Designer Inteligent” ar fi mai puţin religios decât „Creator”); 

e  recrudescență în loc de escaladare; 

e știință judicioasă în loc de... ei, bine, de știință (prietenii de la 
Philip Morris sunt responsabili pentru inventarea acestui termen, 
care conţine supoziţia ascunsă că există tot soiul de științe din 

care poţi să alegi, inclusiv una nejudicioasă - știți dumneavoastră, 
aceea care susţine că există o legătură între fumat și cancer). 


Și iată una dintre preferatele noastre: prevenirea fraudelor electorale 
înlocuită cu ridicarea dreptului de vot pentru potentialii votanti 


minoritari și săraci. 
ESCHIVA ARTISTICĂ 


Ca o regulă generală, politicienii își pregătesc cariera urmând o 
școală de drept (există și excepţii, desigur, precum Tom Delay, care a 
absolvit cursurile uneia de exterminatori). La facultatea de drept, acești 
aburitori în devenire deprind neprețuita artă a despicării firului lingvistic 


în patru cu o precizie ameţitoare. 

ED ES Geha 

Partea ciudată este aceea că de multe ori, cu cât precizia limbajului 
folosit este mai mare, cu atât devine el mai echivoc și mai ridicol. 

Poate că nici n-ar mai trebui să menţionăm că fostul președinte 
William Jefferson Clinton a fost un student eminent al Facultăţii de Drept 
de la Yale, deși nu la fel de strălucit ca una dintre colegele lui, Hillary 
Rodham. 


Depinde de sensul atribuit cuvântului este. 
Președintele Bill Clinton, explicând juraţilor cum se face că n-a minţit când 
le-a spus principalilor săi colaboratori, în privinţa Monicăi Lewinsky, că „Nu este 


nimic între noi.” 


În primul rând, oricât de ilară ar părea afirmaţia domnului Clinton, din 
punct de vedere gramatical nu-i putem reproșa nimic. Răspunsul la 
întrebarea dacă și-a minţit sau nu colaboratorii depinde într-adevăr de 
modul în care interpretăm sensul vocabulei „este” (din „Nu este nimic 
între noi”): ca fiind la prezentul momentan sau la timpul prezent 
general. Folosim în mod normal prezentul general pentru evenimente 
care se produc cu regularitate, de pildă „Mă trezesc în fiecare dimineaţă 
la ora șase”, sau pentru situaţii permanente, ca în „Sunt cetăţean 
american”. Folosim însă prezentul momentan atunci când ne referim la 
evenimente care se întâmplă acum, în clipa de faţă. Domnul Clinton 
susține (cu o mină serioasă) că a folosit prezentul momentan când a 
spus „Nu este nimic între noi” - cu sensul că în clipa respectivă, când 
vorbea, și în cele foarte apropiate ei nu se petrecea nimic între el și 
domnișoara Lewinsky. 

AMBIGUITATE UMORISTICĂ 


„Toată noaptea, la ușa mea a bătut o tânără splendidă! În cele din 
urmă a trebuit s-o las să iasă.” 
DIGBY, UNCHIUL LUI DAN 


Motivul pentru care argumentul lui Clinton pare atât de ridicol este 
acela că ne amintește de șmecheriile pe care le folosesc țâncii pentru a- 
și zăpăci părinţii, fără a recurge la minciuni gogonate. „Te-ai gândit în 
mod serios în după-amiaza asta la proiectul pentru ora de fizică?” „Sigur 
că da, mamă!” Traducerea: „În vreme ce dansam în dormitorul meu pe 
noul videoclip al lui Beyonce, mi-a căzut privirea pe proiectul de fizică și 
mi-am dat seama că e cam jalnic.” Sau, mai la obiect, ce părere aveţi 
despre eleva de colegiu care susţine în faţa părinţilor că nu se culcă cu 
prietenul ei (eufemisme precum „a se culca cu” sunt o mină de aur 
pentru chiţibușari). 

Ceea ce fac Bill și tinerii pe care i-am menţionat nu este în mod exact 
minciună, așa cum ar susţine ei cu tărie, ci echivoc. La urma urmelor, ei 
schimbă un sens al cuvântului „este” (sau al expresiilor „sigur că da” ori 
„a se culca cu”), înlocuindu-l cu un altul care, speră ei, depinde de 
modul în care interpretăm noi răspunsul lor. 

George Burns și Gracie Allen SYMB0L 42 \ "Georgia" * si-au construit întregul 


spectacol în jurul acestei ambiguităţi a sensului unor cuvinte: 


GEORGE: De unde ai florile astea? 

GRACIE: Am fost s-o văd pe Mabel la spital. 
GEORGE: Și? 

GRACIE: Păi, tu mi-ai zis să-i iau flori. 


SYMBOL 42 Vf "Georgia" 

GEORGE: Spune noapte bună, Gracie! 
GRACIE: Noapte bună, Gracie. 


Spune noapte bună, Bill. 
ARGUMENT PRIN ANALOGIE SLABĂ 


Când celelalte strategii de abureală dau greș, un talentat șmecheraș 
în ale politicii recurge la vechiul argument derivat din analogie, care s-ar 
traduce prin „Hmm, X... Asta-mi amintește de o poveste foarte 
instructivă despre Y, care este cam același lucru, așa că îmi susţine 
opinia cu privire la X.” 

De multe ori, firește, Y nu este același lucru cu X din anumite puncte 
de vedere esenţiale, ceea ce face ca povestea lui Y să nu fie deloc 
instructivă. În aceste cazuri, logicienii spun că avem de-a face cu un 
argument prin analogie s/abă. 


Această prevedere îmi amintește de legislația care ar trebui introdusă 
pentru a interzice automobilele (fiindcă și ele ucid oameni). 

TOM DELAY, fost membru în Camera Reprezentanţilor (și fost patron al unei 
firme de deratizare și dezinsecţie), într-un atac la adresa unei prevederi a 
Congresului menită să interzică utilizarea  cloradanului, o substanță 


carcinogenă, în produsele pentru controlul termitelor. 


Uite ce e, Al-Qaeda poate introduce o rachetă nucleară în tara asta și 
poate ucide o sută de mii de oameni cu o asemenea rachetă bine 
plasată undeva. Ne-am reveni după așa ceva. Ar fi o tragedie teribilă, 
dar sindicatele cadrelor didactice din tara asta pot distruge o generație 
întreagă. 

NEAL BOORTZ, comentator libertarian, într-un atac la adresa sindicatelor din 
învățământ, în cadrul unui interviu pentru emisiunea Hannity & Colmes, de la 
Fox News. 


E ca atunci când e în ultima repriză a unui meci de fotbal, ești fundaș, 
echipa ta atacă și e în avantaj, iar adversarii sunt disperaţi și încearcă 
să te oprească, fără a reuși însă mare lucru. N-au trecut de tine nici 
măcar o dată, de două zile incoace. Și o să tot auzi îndreptate spre tine, 
sumedenie de Ave Maria de ultim moment. Așa că, aveţi răbdare cu noi! 

Senatorul CHUCK GRASSLEY, despre progresele audierilor pentru 


nominalizarea lui Samuel Alito la Curtea Supremă. 


Ceea ce vrem să spunem de fapt este că o analogie slabă seamănă 
cu un membru al Congresului împleticindu-se printr-o furtună cu 
grindină. Nu cereţi lămuriri, că oricum n-ar ajuta. Și exact asta vrem să 
spunem. 


Cu câţiva ani în urmă am început să colecționăm similitudini 
interesante (un fel de analogii), care nu duc nicăieri anume, dar sunt, la 
o adică, simpatice. lată în continuare câteva dintre cele mai recente: 


e Avea un simt artistic extrem de rafinat, ca al cuiva care poate 
deosebi untul de margarină. 


42 


ANALOGIA SLABA A UNEI PERSOANE 
ESTE POIRIVEALA PERFECTA A ALTEIA 


Nu-mi pasă că e o rolă de bandă adezivă. O iubesc. 


e A intrat în biroul meu ca un centiped cu nouăzeci și opt de 
picioare lipsă. 

e S-a lipit de el ca și când ea ar fi fost o colonie de microbi, iar el 
carne de vită ținută la temperatura camerei. 

e Lampa stătea pur și simplu acolo, ca un obiect neînsuflețit. 


O analogie funcţionează pe baza ideii că, dacă lucrurile sunt similare 
din anumite puncte de vedere, sunt similare și din altele. Dar înainte să 
facem deosebirea între analogiile slabe și cele tari, e necesar să 
înțelegem că, prin definiţie, nicio analogie nu este perfectă; dacă ar fi 
perfectă, n-ar mai fi analogie, ci identitate - adică cele două lucruri 
comparate ar fi similare din toate punctele de vedere, nu numai din 
câteva. Prin urmare, privite în sens absolut, toate analogiile sunt într-o 
oarecare măsură analogii slabe, deci imperfecte. Dar Dumnezeu știe că 
unele sunt mai slabe decât altele. 

Cele mai anemice dintre ele au unul dintre aceste defecte sau pe 


ambele: 


1. Presupusele puncte primare de similaritate între lucrurile sau 
evenimentele comparate fără substanţă. 
2. Presupusele puncte de similaritate deduse nu corespund. 


Între oricare două obiecte, oricât de diferite ar fi unul de celălalt, 
există întotdeauna unele similarități, chiar dacă acestea sunt vagi. Spre 
exemplu, odată Lewis Carroll le-a adresat cititorilor săi următoarea 
ghicitoare fără sens: „Prin ce se aseamănă un corb cu un șemineu?” 

Clenciul era că nu seamănă prin absolut nimic. Spre surprinderea lui 
Carroll însă, un cititor a găsit o soluție ingenioasă: „Poe a scris despre 


a mâ ndouă n” SYMBOL 42 \f "Georgia" * 

Să ne întoarcem la analogia exterminatorului, dintre potenţialul 
carcinogen al unei otrăvi pentru termite și riscurile mortale pe care le 
prezintă automobilele. Delay are dreptate când susține că cele două 
sunt similare în sensul că ambele au potenţialul de a ucide ființe umane. 
Ceea ce lipsește însă în mod evident din această analogie este 
probabilitatea statistică a fiecărui tip de deces. Bănuiala noastră este că 
numărul victimelor per locuinţă stropită cu cloradan este mult mai mare 
decât cel al morţilor per mașină ce circulă pe stradă. În plus, Delay 
omite să facă și o analiză cost-beneficii. Și de această dată nu putem 
decât să bănuim, dar ni se pare că viața fără cloradan - chiar dacă asta 
înseamnă viaţa cu termite - ar avea un impact mai puţin năucitor 
pentru omul de azi decât viața fără automobile. Așa că există, în mod 
cert, anumite puncte esenţiale de nesimilaritate care nu au fost incluse 
în analogie, fără îndoială fiindcă nu ţin. Foarte, foarte slab, Tom! 

Cât despre domnul Boortz, se pare că domnia sa vrea să ne convingă 
că, fiind mai dăunătoare decât teroriștii cu rachete nucleare, sindicatele 
cadrelor didactice ar trebui combătute cu o și mai aprigă fervoare. 
Raționamentul este logic: Dacă premisa lui absurdă ar fi adevărată, 
probabil că am desfiinţa cu plăcere sindicatele profesorilor. Slăbiciunea 
rezidă însă în presupusul punct de similaritate. 

Analogiile slabe ale lui Delay și Boortz au în comun faptul că ambele 
fac un apel patetic la emoţii și sentimente. Delay încearcă să ne 
înspăimânte sugerând că, dacă interzici cloradanul numai deoarece 
uneori omoară oameni, următoarea măsură pe care ar trebui s-o iei ar fi 
să scoţi în afara legii rock-ul agresiv din același motiv și - cine știe? — 
chiar și ridicatul din pat dimineaţa, fiindcă s-a demonstrat că 
probabilitatea de a fi lovit de un glonţ rătăcit e mai mare dacă te scoli 


din pat decât dacă rămâi acolo. Interzicerea automobilelor nu mai pare 

chiar atât de improbabilă în acest context, nu-i așa? Am avea toate 
motivele să ne temem de un control guvernamental extins sau de ceea 
ce un libertarian numea „statul-guvernantă”. 

Pentru Boortz, apelul la latura emoţională este mult mai simplu: Vă e 
frică de teroriști? Aţi face bine să vă temeţi mult mai mult de sindicatele 
profesorilor. 

În ceea ce privește analogia senatorului Grassley între audierile 
pentru nominalizare și fantezia lui fotbalistică, nu putem decât să 
bănuim că e slabă, fiindcă am adormit până la finele celei de-a doua 
reprize. 


ARGUMENTUL PANTEI ALUNECOASE 


În ziua de azi, avertismentele de tipul „pornim pe o pantă 
alunecoasă” reprezintă ultimul răcnet al modei pentru politicieni, 
analiști, mame și proprietarii de restaurante. Este clasicul argument „un 
lucru duce la altul și, înainte să-ţi dai seama, ajungi în rahat până la 
gât”. Partea frumoasă a acestui argument este că poţi aranja orice 
rezultat la baza pantei atâta vreme cât formulezi de-a lungul ei pași 
relativ credibili. 


Dacă Curtea Supremă zice că la tine acasă poti face sex liber- 
consimţit (cu persoane de același sex), atunci ai dreptul la bigamie, ai 
dreptul la poligamie, ai dreptul la incest, ai dreptul la adulter. Ai dreptul 
la orice. 


Ex-senatorul Rick Santorum 


Argumentul pantei alunecoase afirmă că evenimentul A va declanșa o 
reacţie în lanţ ce va duce în cele din urmă la un eveniment nedorit. Este 
important însă să reținem că nu toate argumentele de acest tip sunt 

eronate, nici măcar - dintr-o anumită perspectivă - cel al senatorului 
Santorum. 

Într-un argument valid de tip pantă alunecoasă, evenimentul A atrage 
după sine în mod logic reacția în lanţ care duce la văgăuna plină de lupi 
din capătul pantei. Poate că raţionamentul senatorului menţionat sună 


cam așa: 


1. Curtea Supremă pare a spune că o relaţie sexuală liber-consimţită 
în intimitatea propriului cămin este protejată prin Constituţie. 

2. În acest caz, atunci relaţia sexuală numită bigamie este și ea, în 
mod logic, protejată. La fel poligamia. Și incestul. Și adulterul. 


Hm! Nu cumva există ceva lunecos în logica senatorului Santorum, 
mai precis în anvergura premisei sale? 

Singura modalitate prin care argumentul lui ar putea fi valid din punct 
de vedere logic este eventualitatea că unicul considerent în încercarea 
de a stabili caracterul constituţional al protejării oricărui tip de relaţie 
sexuală acasă este dreptul la intimitate. De fapt, am putea susţine în 
fața Curţii Supreme că aici se încadrează și adulterul: este o afacere de 
ordin personal, între doi adulţi care consimt liber la ea, așa că este 
protejată de Constituţie și cu asta, basta. Dar ar fi destul de riscant, 
dacă nu total smintit, să sustinem că la fel stau lucrurile cu incestul între 
doi adulți care consimt. Trebuie luate în considerare și alte elemente pe 
lângă intimitatea celor doi parteneri - de pildă modul în care legătura lor 
îi afectează pe ceilalți membrii ai familiei sau riscul de a da naștere unui 
copil cu defecte genetice. Și nu e nicio ambiguitate în privinţa 
problemelor de intimitate în ceea ce privește bigamia și poligamia. 
Ambele sunt relații ce nu sunt exclusiv sau în primul rând de natură 


sexuală și au în mod cert numeroase implicaţii, inclusiv unele de ordin 

legal, care afectează și alte persoane, precum copiii familiilor 
respective. Prin urmare, nu-i putem oferi senatorului Santorum intrare 
liberă pe tărâmul argumentului de tip pantă alunecoasă valid din punct 
de vedere logic. 

Dar mai există un domeniu, altul decât logica, apt să evalueze 
validitatea unui argument de tip pantă alunecoasă: cel psihologic. La fel 
ca majoritatea judecăților de ordin psihologic, și acesta este întotdeauna 
incert; altfel spus, la nivel psihologic, ele nu pot fi niciodată susținute în 
mod categoric, fiindcă de fiecare dată alunecă în clasa celor de tipul 
poate că e adevărat, dar poate că nu. 

lată, spre exemplu, anecdota despre un proprietar de restaurant din 
Toledo, Ohio: 


Doi bărbaţi stau faţă în faţă într-un compartiment de tren. Primul este 
un om de afaceri vârstnic, care își verifică registrele. Din când în când 
aruncă o privire spre ceasul Omega de aur, de la încheietură. Celălalt 
este un tip mult mai tânăr, îmbrăcat în niște blugi jerpeliţi. După o 
vreme, tânărul întreabă: 

— Scuzaţi-mă, îmi puteţi spune cât e ceasul? 

Bărbatul în vârstă nu răspunde. 

— Scuzaţi-mă, vă rog, dar puteţi să-mi spuneţi cât e ceasul? 

Omul de afaceri se uită pe fereastră, apoi se întoarce spre el și 
răspunde: 

— Nu! 

Enervat de atitudinea lui, tânărul continuă: 

— Uitaţi ce e, v-am pus o întrebare cât se poate de politicoasă. De ce 
nu vreți să-mi spuneți cât e ceasul? 

— Dacă îţi spun cât e ceasul, o să începem o conversație, replică 
afaceristul. Și o să afli tot felul de lucruri despre mine. O să afli că sunt 

proprietarul celui mai elegant restaurant din Toledo și că am o fiică 
foarte frumoasă, nemăritată. O să vii în vizită la noi. O să te 
îndrăgostești de ea. O să te însori cu ea... 

— Şi de ce ar fi asta ceva atât de groaznic? Sunt un tânăr întru totul 
respectabil. 

— Poate, răspunde vârstnicul. Dar eu nu vreau un ginere care nu-și 
poate permite un ceas de mână! 


Toate lunecușurile pe care le creează proprietarul de restaurant sunt 
pure speculaţii psihologice. De pildă, cât de frumoasă poate fi fata lui, 
pentru ca toți tinerii să se îndrăgostească instantaneu de ea? Nu știm. 
Ca să fim sinceri, noi n-am văzut-o niciodată, deși nu ne îndoim că e 
foarte drăguță, da, domnule! Ideea e că, poate, dacă i-ar spune 
tânărului cât e ceasul, asta ar duce la măritișul respectivei fiice. Sigur, 
așa ceva s-ar putea întâmpla. Dar poate că nu. Deci nu ne spune nouă 
că ai prezentat un argument decisiv și irefutabil, tataie! 

Și asta-i la fel de valabil și pentru tine, Rick. Dacă tu vii cu un 
argument de tipul „Odată ce acceptăm sexul homosexual în intimitatea 
casei, Curtea Supremă se va simţi mai îndemnată să ia în calcul 
protejarea bigamiei etc”, tot ce putem spune este poate că da, poate că 
nu. Nu cunoaștem psihologia individuală a membrilor Curţii Supreme, și 
mai cu seamă a celor din Toledo, Ohio. 


PANTA ALUNECOASĂ INVERSĂ 


În cartea On Murder (Despre crimă), Thomas de Quincey scria: „Dacă 
un om se dedă o dată la crimă, foarte curând va ajunge să nu mai aibă o 
părere chiar atât de rea despre furt; de la furt ajunge apoi la beţie și la 
încălcarea sabatului, iar de acolo la impoliteţe și lenevie.” 


Spusele lui ne amintesc de o altă istorioară clasică: 

Doi tineri baptiști foarte credincioși se prezintă în fața pastorului 
pentru a discuta despre apropiata lor căsătorie. Cei doi sunt frământați 
de o problemă în privinţa căreia au nevoie de sfaturile lui. 

— Părinte, începe tânărul, eu și logodnica mea am dori foarte mult să 
dansăm împreună la nunta noastră. Se poate? 

— În niciun caz! replică pastorul. Dansul e lucrătura diavolului. 

— Bine, spune tânăra, și o altă întrebare îi vine imediat în minte: Dar 
cum rămâne cu sexul? Putem face sex? 

— Categoric da, răspunde pastorul. Geneza 1:28 ne poruncește să 
dăm rod și să ne înmulţim. 

— Aăă, dar se poate și cu femeia deasupra? vrea tânărul să știe. 

— Nicio problemă, atât timp cât dați rod și vă înmulţiţi. 

— Dar pe masa din bucătărie? 

— Asta nu schimbă nimic. Daţi-i drumul! 

— Dar în picioare? 

— ÎN NICIUN CAZ! urlă pastorul. 

— Serios? De ce nu? 

— Păi, asta ar putea duce la dans! 


DEOSEBIRE FĂRĂ DIFERENŢĂ 


Când candida la Președinţie, senatorul John Kerry se declara în 
favoarea uniunilor civile între homosexuali, cu includerea tuturor 
drepturilor și avantajelor inerente căsătoriei, dar afirma că se opune 
căsătoriilor civile între homosexuali. Întrebat de un reporter care este 
mai exact deosebirea între o uniune civilă și o căsătorie civilă, Kerry a 


oferit următorul răspuns: 


Există o deosebire. Nu există deosebiri în privința drepturilor 


conferite. Deosebirea constă în întregul Americii, care din punct de 

vedere cultural, istoric și religios, percepe căsătoria în mod cu totul 
diferit. 


Ha? Ce s-a întâmplat aici? După ce a recunoscut că nu există nicio 
deosebire între căsătoria civilă și uniunea civilă - fiindcă unde altundeva 
am putea căuta deosebirile, dacă nu în domeniul „drepturilor conferite”? 
— Kerry merge mai departe și spune că de fapt există o diferenţă. 

Ce s-a întâmplat aici, desigur, a fost că senatorul a încercat să ne 
tragă pe sfoară. Kerry s-a văzut nevoit să creeze o deosebire acolo unde 
nu există niciuna, pentru a evita să adopte impopulara poziţie „pro- 
căsătorii între homosexuali”, și a-și netezi concomitent drumul 
declarându-se „pro-uni-unile civile între homosexuali”. Prin urmare, a 
pus în aplicare tactica folosită de politicieni încă de pe vremea în care 
Cain și Abel își disputau titlul de fiu preferat: abureala. 

Kerry a utilizat una dintre cele mai vechi stratageme din arsenalul 
aburitorilor, aceea de a face o deosebire fără nicio diferență. Și a 
procedat într-un mod cât se poate de abil, atribuind deosebirea unei 
autorități de necontestat, publicul american; în acest fel a comis o altă 
eroare logică frecvent întâlnită: apelul la autoritatea celor mulți (sau, 
așa cum îl numeau eminențele cenușii din vremea Imperiului Roman, 


argumentum ad populum). 


La o emisiune televizată târziu în noapte, un comic a conferit un 
aspect practic controversei cu privire la căsătoria între homosexuali: „În 
cazul în care conservatorii sunt ferm hotărâți împotriva sexului 
homosexual, aș zice că mariajul între persoanele de același sex ar fi cea 
mai bună soluţie!” Dar acesta e un argument cu totul diferit. 

BAGAJ EMOȚIONAL 


Mina cota 

- Nu e nimic în neregulă cu căsnicia noastră, dar spectrul căsătoriilor între 


homosexuali a erodat iremediabil institutia matrimonială. 


Eroarea deosebirii fără diferență se produce atunci când se insistă 
asupra unui termen anume, în defavoarea altuia, deși ambii au exact 
aceeași semnificaţie. Înlocuirea termenilor se face de obicei fiindcă unul 
are conotaţii emoţionale, iar celălalt nu. În cazul nostru, termenul 
uniune - cu toate drepturile și privilegiile inerente căsătoriei - nu are 
încărcătura emoţională a cuvântului căsătorie, așa că, ce naiba, hai să 
facem o distincţie falsă între cele două vocabule. 

Vechea noastră cunoștință, senatorul Rick Santorum, a fost chiar mai 
aproape de adevăr decât Kerry când a spus: 


[Dacă] există legi pe care statele vor să le adopte, cu privire la 
anumite avantaje sau lucruri de același gen, nicio problemă. Dar mie 
„uniune civilă” îmi sună prea mult a căsătorie. 


Just, Rick! lar motivul pentru care sună la fel este că înseamnă exact 
același lucru. 

În încercarea de a găsi o justificare pentru distincţia falsă pe care a 
operat-o, Kerry a folosit vechiul argumentum ad populam: deosebirea 
constă în opinia „întregului Americii”. Acest argumentum ad populum 
afirmă că „Dacă distincţia între uniune și căsătorie este populară, 
înseamnă că trebuie să fie acceptabilă.” lată un argument 
nerecomandabil celor care nu au obținut votul popular. 


SUPOZIŢII ASCUNSE 


Orice comentator politic care merită să aibă propria sa emisiune pe 
canalul Fox News știe că, atunci când vine vorba despre ascunderea 
adevărului, îngroparea lui constituie o soluţie eficientă. De ce să riști o 
minciună evidentă, gogonată, când o supoziţie îndoielnică, învăluită într- 
un argument aparent logic, poate trece neobservată? O astfel de 

supoziţie care a trecut testul timpului este cea care afirmă că un lucru e 
acceptabil din punct de vedere moral fiindcă este „natural”, adică așa 
cum l-a lăsat Mama Natură. 

lată-l în acest sens pe Bill O'Reilly, în cadrul emisiunii sale, The 
O'Reilly Factor, de la Fox News, minimalizând cercetările științifice care 
demonstrează că nu s-au constatat efecte psihologice negative la copiii 
care au părinţi de același sex: 


Natura dictează că o mamă și un tată constituie formula optimă 
[pentru creșterea copiilor]. De ce n-a făcut natura [dacă nu există 
probleme psihologice] ca oricine să poată rămâne însărcinat mâncând o 
brioșă? 


Remarcaţi supoziţia nerostită a domnului O'Reilly: cursul dictat de 
natură este întotdeauna optim, din toate punctele de vedere. Dar 
simplul fapt că „natura dictează” că e nevoie de un bărbat și o femeie 
pentru a face un copil nu înseamnă în mod necesar că aceeași 
combinaţie este și cea mai bună când vine vorba despre creșterea 
copiilor. Dacă ar fi să urmăm raţionamentul lui O'Reilly, pentru a ne 
încălzi iarna, cea mai eficientă modalitate ar fi să alergăm de colo-colo 
în costumul lui Adam, în loc să ne înfofolim în haine groase. La urma 
urmei, natura nu ne-a adus pe lume în jachete sport arătoase, nu-i așa? 
Și nici în celălalt veșmânt preferat de O'Reilly, blana de oaie. De 
asemenea, nu putem să nu ne întrebăm dacă folosirea lufei în preludiu 
este chiar metoda intenţionată de natură. 

SA FACI CE-ŢI DICTEAZA NATURA 

EROAREA NATURALISTĂ 


Acest tip de supoziţie ascunsă își are rădăcinile într-o eroare atât de 
frecvent utilizată, încât a primit propriul său nume: eroarea naturalistă 
sau apelul la natură - afirmaţia că un lucru este bun sau just fiindcă e 
natural sau, invers, că e rău pentru că e nenatural. Supoziţia nu chiar 
atât de ascunsă, implicată aici, este că natura ne indică modul de a 
proceda ideal sau dezirabil. De pildă, cel mai bun mod de deplasare 
între New York și Los Angeles este pe jos, nu-i așa? (Interesant e faptul 
că, atunci când a fost inventat avionul, au existat unele voci care au 
susţinut că, dacă Dumnezeu ar fi vrut ca noi să zburăm, ne-ar fi dat aripi 
sau măcar stewardese.) 

Chestia simpatică în privinţa identificării supoziţiilor ascunse în 
general este aceea că, odată ce le găsești, de cele mai multe ori 
argumentele construite pe baza lor se destramă ca și când nici n-ar fi 
existat. Dacă analizăm întreaga argumentatie a domnului O'Reilly, 
constatăm că arată cam așa: 


1. Tot ce dictează natura este cel mai bine din toate punctele de 
vedere. 

2. Natura dictează că numai un bărbat și o femeie pot avea un copil. 

3. Prin urmare, este firesc ca un bărbat și o femeie să asigure cea mai 


bună creștere a unui copil. 


A 


Când argumentaţia este prezentată astfel, în întregime, devine 
limpede că supoziţia ascunsă - ceea ce e natural e întotdeauna și din 
toate punctele de vedere cel mai bun este sucită de-a binelea. Nu vom 
comenta fantezia personală a domnului O'Reilly, cea cu brioșa 
fecundantă. Trăiește și lasă-i și pe alţii să trăiască, asta spunem noi. 

ÎNCADRAREA DEZBATERII 


Orice membru al unei echipe de dezbateri de la cursurile liceale știe 
care este importanţa încadrării acesteia, a limitării sale la ceea ce este 
relevant pentru subiectul discutat, și deci a excluderii aspectelor 
nesemnificative. Dar în ziua de azi, sintagma „încadrarea dezbaterii” a 
ajuns să însemne „măsluirea cărților astfel încât numai chestiunile care 
îți susțin poziția să poată fi discutate”. Știm însă că am dat de necaz 
atunci când însuși limbajul folosit pentru a descrie protocolul unei 
dezbateri echitabile începe să fie manipulat pentru a desemna o tactică 
de argumentare dubioasă: 


Dezbaterea nu ar trebui să se axeze pe recrudescența conflictului ori 
pe detaliile sale. Această dezbatere nu ar trebui să se refere nici măcar 
la războiul dus până acum în Irak, la greșelile comise ori la întrebarea 
dacă putem câștiga în plan militar sau nu. Dacă le permitem 
democratilor să ne împingă într-o dezbatere asupra recrudescenței sau 
a situației actuale din Irak, vom pierde. 

Fragment dintr-un memoriu al lui John Shadegg (Arizona) și Peter Hoekstra 
(Michigan), membri ai Camerei Reprezentanţilor, referitor la modul de 
dezbatere a unei rezoluţii a Camerei, intitulate „Dezaprobarea deciziei 
prezidenţiale anunţate pe 10 ianuarie 2007, de a desfășura în Irak încă 
douăzeci de mii de soldaţi combatanți” (citat în buletinul online Think Progress) 


lată că am încadrat astfel dezbaterea care face cadrul praf și pulbere! 
Întreaga rezoluţie, H. Con. Res. 63, trebuie să fi stabilit un record al 


conciziei în Congres: 

1. Congresul și poporul american vor continua să-i susţină și să-i 
protejeze pe membrii forțelor armate ale Statelor Unite care activează 
sau care au activat cu bravură și onoare în Irak; și 

2. Congresul dezaprobă decizia președintelui George W. Bush, 
anunţată pe 10 ianuarie 2007, de a desfășura în Irak alţi peste douăzeci 
de mii de militari combatanți. 


Rezoluţia avea deja o reîncadrare în textul ei. În primul rând, 
republicanii au încercat să încadreze chestiunea pentru a demonstra că 
democrații nu susţin trupele trimise în Irak. Pe urmă însă, democraţii au 
demontat cadrul respectiv și l-au folosit pentru a-i prinde în el pe 
republicani: au adăugat prima clauză. 

Singura chestiune rămasă de dezbătut pentru republicani era cea de- 
a doua clauză: dezaprobarea recrudescenței. Stratagema lui Shadegg și 
Hoekstra este tulburător de îndrăzneață: au reîncadrat dezbaterea astfel 
încât să nu se mai refere la nimic! 

Lecţia pentru acasă este aceasta: Când reîncadraţi, daţi dovadă de 
îndrăzneală! 


GÂNDIȚI ÎN LIMITELE CADRULUI: SFATURI DE ZI CU ZI PENTRU 
REÎNCADRARE 


e Pentru discuţiile cu soţul/soţia: Sigur că ar trebui să vorbim 
despre relația noastră, dragă. Dar infidelitățile mele, viata 
sexuală, încrederea, banii, casa și sprijinul reciproc ies din 
discuție. 

e Pentru discuţiile cu angajaţii: Obiectivul acestei întâlniri, Bob, este 
acela de a discuta despre rezultatele muncii tale. Te rog să nu 
pomenești despre lucruri precum contribuția ta la activitățile 


58 


firmei. Sincer, compania nu vrea să fie pusă în situaţia de a fi 
nevoită să-ți ofere o bine-meritată creștere salariată. 

e Pentru avocații care solicită o întrevedere cu judecătorul: Onorată 
Instanță, în acest proces, unica problemă a Curtii ar trebui să fie 
durata sentinței primite de acuzat. Avocatul apărării tot încearcă 
să susțină că pârâtul este nevinovat. Vă rog să tineti seama că, 
dacă o luăm pe panta asta, acuzarea va pierde. 


RETORICA REPLICILOR SPIRITUALE 


Pentru a încheia acest capitol într-o notă pozitivă, trebuie să amintim 
o formă de adresare iscusită, care folosește uneltele diavolului în 
beneficiul îngerilor: replica spirituală. 


Declar că, dacă așa stau lucrurile, generalul Pinckney le-a păstrat pe 
toate pentru el însuși și m-a lipsit pe mine de cele două ale mele. 

Președintele JOHN ADAMS, răspunzând în 1798 zvonul că l-a trimis pe 
generalul Pinckney în Anglia să aducă de acolo patru amante, două ale 
generalului și două ale sale. 


UN CHIȚIBUȘAR DIN MULȚIME: (strigând către candidatul la alegerile 
prezidenţiale din 1928, Al Smith): Dă-i înainte, Al, nu te sinchisi de mine! 
Spune-le tu tot ce știi. N-o să dureze mult. 

AL SMITH: Chiar dacă-o să le spun ce știm amândoi, tot n-o să dureze 
mai mult. 


JACK SĂ NU CUMPERI NICI MĂCAR CU UN VOT MAI MULT DECÂT E 
NECESAR. AL NAIBII SĂ FIU DACĂ AM DE GÂND SĂ PLĂTESC PENTRU O 
VICTORIE COVÂRȘITOARE!” 

Candidatul la alegerile prezidenţiale John F. Kennedy, prefăcându-se că 
citește o telegramă de la tatăl său, ca răspuns la zvonurile că Joseph Kennedy 
plănuia să cumpere alegerile. SYMBOL 42 \f "Amasis MT wa” * 


Din păcate însă, timpurile s-au schimbat: 


Du-te-n mă-ta! 

Vicepreședintele Dick Cheney către senatorul Patrick Leahy, ca răspuns la 
criticile acestuia din urmă referitor la presupusele profituri obţinute de 
Halliburton din război. 


Ce să mai spunem, decât că jinduim la zilele de dinainte să ajungem 
la fundul sacului cu replici spirituale! 


SYMBOL 42 \f "Amasis MT W1G" ** 

STRATEGIA „BA PE-A MĂ-TII” 


Abureala prin atacuri la persoană 


În cadrul acestei strategii, politicianul aruncă un nou ingredient în 
oala limbajului ambiguu: jignirile de ordin personal, cunoscute uneori 
sub numele de murdărie, ca în vorbe murdare. Ideea este aceea de a 
suplimenta limbajul echivoc cu derutante aluzii de josnicie referitoare la 
adversar. 


VINOVAT PRIN ASOCIERE 


O metodă abilă de a-ţi ataca rivalul este tehnica anturajului 
nepotrivit, sau vinovăția prin asociere. Să luăm, spre exemplu, cazul 
regretatului reverend Jerry Falwell și al oponentului său, personajul 
Tinky Winky din serialul de desene animate Te/etubbies: 

E mov - culoarea preferată a homosexualilor, iar antena lui are formă 
triunghiulară - un alt simbol al homosexualilor. 
Falwell, despre Tinky Winky 


Reverendul Jerry ar fi vrut să ne convingă de faptul că Tinky Winky 
face o propagandă insidioasă pentru stilul de viață așa-numit gay și că, 
prin urmare, personajul în cauză nu numai că ar trebui disprețuit, ci și 
interzis pe micile ecrane. 

Bun, de unde să începem? În primul rând, să lăsăm la o parte 
întrebarea evidentă „Și ce-i atât de rău dacă Tinky Winky e homosexual 
sau are simpatii gay (ca să nu mai spunem că unul din nouă personaje 
de desen animat se naște homo)?” Argumentul reverendului se baza pe 
ideea că Tinky și un grup social cu care el nu era de acord au în comun 
anumite atribute stilistice. Dacă Tinky ar fi ales o svastică în chip de 
accesoriu vestimentar, i-am fi dat clericului dreptate. Dar antena lui de 
formă triunghiulară?! Nu cumva ea îi ameninţă și pe profesorii de 
geometrie din întreaga ţară? Pentru a nu mai lungi vorba, Falwell 
atribuie o „vinovăţie” prin asociere, iar atât vina, cât și asocierea par în 
mare parte a exista doar în mintea lui. 

Atacul senatorului Joseph McCarthy la adresa lui Edward R. Murrow 
este un exemplu mult mai viclean de învinovăţire prin asociere: 


lar faptele mă determină să vă spun că domnul Edward R. Murrow, cu 
douăzeci de ani în urmă, a fost angajat în propaganda în favoarea 
cauzei comuniste. De exemplu, Institutul pentru Educație Internaţională, 
al cărui director era, a fost ales ca reprezentant de către o agenție 
sovietică pentru a face o treabă care în mod normal ar fi intrat în 
atribuțiile poliției secrete ruse. 


Senatorul Joseph McCarthy, audierile în fața Comitetului pentru Activităţi 


Neamericane 

În acest caz, asocierea este cu Institutul pentru Educaţie 
Internaţională, o organizaţie care a colaborat la un moment dat cu 
Uniunea Sovietică. Prin urmare, conform lui McCarthy, Murrow este ipso 
facto propagandist și simpatizant comunist. În realitate, activitatea lui 
Murrow în cadrul IEI presupunea să facă aranjamentele necesare pentru 
ca savanţi europeni aflaţi în situaţii riscante în ţările lor să poată preda 
în colegiile și universitățile americane. La un moment dat, în această 
categorie au intrat și oameni de știință sovietici. Dar pentru McCarthy, 
asemenea detalii nu făceau decât să-i strice ecuaţia atât de frumos 
concepută: dacă lucrezi cu o persoană dintr-o ţară comunistă, înseamnă 
neapărat că ești un nomenclaturist. Piesa lui de rezistenţă a fost fraza în 
care afirma că departamentul lui Murrow de la IEI „a fost ales ca 
reprezentant de către o agenţie sovietică pentru a face o treabă care în 
mod normal ar fi intrat în atribuţiile poliţiei secrete ruse.” Această parte, 
desigur, este o pură scorneală: activitatea lui Murrow nu avusese niciun 
aspect polițienesc. Dar când fișa postului tău prevede învinovăţirea prin 
asociere, poţi întotdeauna să recurgi și la asocierile libere. 

Uneori însă, nu persoana care face declaraţia politică este cea care se 
dedă la învinovăţire prin asociere, ci noi, publicul. Ar trebui să ne fie 
rușine de noi înșine - tocmai noi, cei care s-ar cuveni să fim un exemplu 
pe care alţii să-l urmeze fără a sta pe gânduri! Cum reacţionați 
dumneavoastră, de pildă, la următoarele cuvinte? 


Apele voastre sunt pe moarte... Copacii voștri mor. Animalele 
sălbatice sunt închise în grădini zoologice. Tu ești în grădina zoologică, 
omule! Cum ti se pare asta! 


Charles Manson, criminal și activist pentru drepturile animalelor 

Nu ni se întâmplă prea des să-i includem pe Jerry Falwell, Joseph 
McCarthy şi Charles Manşon pe aceeași listă, dar trebuie să 
recunoaștem că ne dă o senzaţie plăcută. Aserţiunile lui Jerry și Joe 
comit eroarea anturajului nepotrivit, aruncând vina sau dizgrația asupra 
unui grup prin faptul că îl leagă de o persoană sau de un alt grup cu o 
reputaţie proastă. Cuvintele lui Charles îl ispitesc pe orice cetățean 
serios să comită și el o eroare similară, respectiv eroarea genetică. 

Faptul că Charles Manson este ecologist și activist pentru drepturile 
animalelor pare, desigur, greu de crezut, însă nu este ilogic în sine. 
Convingerea că e în regulă să ucizi oameni, dar nu e bine să ţii 
animalele în cuști nu e o contradicție, ci o scrânteală categorică. Dar 
ideea că un asasin smintit precum Manșon militează pentru drepturile 
animalelor ne-ar putea îndemna să ne reconsiderăm poziţia față de 
libertăţile de ordin civil ale patrupedelor, exact la fel cum faptul că Hitler 
era vegetarian ne-ar putea ispiti să ignorăm drepturile mamiferelor 
furnizoare de cotlete. În ambele cazuri, am comite eroarea genetică, 
judecând caracterul fals sau adevărat, just sau injust, al unui enunț în 
funcţie de persoana care îl rostește. Dar atât enunţurile logice, cât și 
cele morale sunt ceea ce sunt prin ele însele, indiferent de cei care 
subscriu la ele. lar dumneavoastră știți că dacă noi spunem asta, 
înseamnă că trebuie să fie adevărat. 


ARGUMENTUL „AD HOMONYM" 


Argumentele de tipul „Ba pe-a măctii” sunt numite adesea ad 
hominem, ceea ce înseamnă că sunt îndreptate spre persoana în cauză 
(„spre om”), nu spre chestiunea în sine. Președintele Nixon a inventat 
propria sa variaţiune ilară pe această temă: argumentul ad homonym, 


în care vinovăția - sau nevinovăția - prin asociere este bazată pe 

cuvinte similare ca formă. (N.B.: ad homonym este omonim cu ad 
hominem, dacă înțelegeţi ce vrem să spunem.) 

Într-adevăr, argumentele ad homonym apar rareori, dar, atunci când 
o fac, pot năuci de tot mintea, așa cum se va vedea în continuare. 
(Retineti că, în pronunția americanilor obișnuiți, „Du Bois” rimează cu 
Rolls Royce și deci cu boys.) 

Remarcaţi de asemenea că nu noi am inventat chestiunile astea și, 
pentru a vă demonstra, cităm dintr-un articol publicat în New York 
Times pe 9 martie 1966: 


Richard M. Nixon deplângea ieri asemănarea de pronunție dintre Du 
Bois Club și The Boys Club of America, pe motivul că oamenii confundă 
o organizație cu cealaltă. Fostul vicepreședinte, care conduce la nivel 
național The Boys Club of America, declara că această confuzie este „un 
exemplu aproape clasic de duplicitate și înșelătorie comunistă”. The Du 
Bois Club a fost descris vinerea trecută de procurorul general Nicholas 
B. Katzembach ca o grupare comunistă de frunte... 


TU QUOQUE (ȘI TU!) 


Un exemplu ilustrativ al strategiei de tip „Ba pe-a măstii” este tu 
quoque, în traducere literală, „și tu” sau „tu la fel”. (Nu știu cum vi se 
pare dumneavoastră, dar noi găsim reconfortant faptul că există un 
termen latin pentru echivalentul retoric al „blagoslovirilor” din curtea 
școlii. 

Citiţi următorul schimb de replici: 


În politică, toti mint, dar ei [cei doi Clinton] o fac cu atâta ușurință, 


încât devine tulburător. 

David Geffen, mare mahăr hollywoodian, susținător (pe atunci) al lui Obama 
și fost generos sponsor al familiei Clinton 


Dacă senatorul Obama este într-adevăr sincer în declarațiile sale 
repetate cu privire la schimbarea tonului în politica noastră, ar trebui să 
denunțe imediat aceste remarci, să-l elimine pe domnul Geffen din 
campania sa și să-i înapoieze banii primiţi. 

Howard Wolfson, director de comunicare al lui Hillary Clinton, în ziua în care 
remarca lui Geffen a apărut în The New York Times 


Nu-mi este clar de ce ar trebui să-mi cer eu scuze pentru cele spuse 
de altcineva. 


Barack Obama, senator, la câteva ore după aceste comentarii 


Este ironic faptul că Hillary și Bill Clinton nu au avut nicio problemă cu 
David Geffen atunci când a strâns pentru ei optsprezece milioane de 
dolari și când a dormit, la invitaţia lor, în Dormitorul Lincoln. Este de 
asemenea o ironie că senatorul Clinton l-a lăudat, luni, cu generozitate 
și că este pe deplin dispusă să accepte azi sprijinul senatorului de 
Carolina de Sud, Robert Ford, care a declarat că, dacă Barack Obama va 
câștiga nominalizările, va trage în jos întregul Partid Democrat, fiindcă 
„este negru”. 


Robert Gibbs, purtătorul de cuvânt al lui Obama, în același context 


Se spune adesea că trăieşti toată viața așa cum ai făcut-o în anii de 
liceu - iar și iar, la nesfârșit. Fie-ne însă permisă o altă opinie, cel puţin 
atunci când vine vorba despre retorica politică, ai cărei reprezentanţi 
trăiesc toată viața ca în anii de școală primară - mai precis, ca pe 
terenul de joacă al școlii primare, unde putem auzi exemple de 
spiritualitate și inteligenţă precum cele prezentate în continuare: 

A, da?! Păi, maică-ta se-ncalță cu bocanci militarii (Replica asta nu e 
de pe vremea noastră, când bocancii de armată încă nu deveniseră un 
accesoriu definitoriu al stilului modern.) 

și 

Mă faci pe mine prost?! Când ţi-o ajunge coeficientul de inteligență la 
50, ai putea să-l vinzi! 

și 

Sora mea?! Soră-ta a lăsat un sat, undeva, fără idiotul lui)! 


Din fericire, alde Hillary și Obama, împreună cu ai lor oameni tu 
quoque, nu ne lasă să fim măcinaţi de nostalgia vremurilor trecute. 


La fel ca în cazul tuturor strategiilor retorice, sincronizarea este un 
element crucial. Spre exemplu, n-ar trebui să folosiţi argumentul „și tu 
la fel” decât după ce aţi fost atacat. Altfel, va părea... cum să spunem 
noi? leșit din context. 


Un tânăr face pană de cauciuc pe un drum de ţară pustiu, târziu în 
noapte. Caută în portbagaj și constată că nu are cric, așa că pleacă în 
căutarea unei case de unde să împrumute unul. După ce merge vreo doi 
kilometri, vede o lumină în depărtare, dar în vreme ce se îndreaptă spre 
ea, începe să aibă îndoieli: „E târziu și foarte întuneric. Ce-o să creadă 
oamenii de acolo când o să le bată cineva la ușă?” Și pe măsură ce se 
apropie de casă, devine tot mai agitat. „Probabil c-or să-mi spună să 
plec. Ba chiar or să strige la mine. Și o să mă-njure.” Dar cum știe că n- 
are încotro, își adună tot curajul, se oprește în faţa casei și bate la ușă. 
Stăpânul casei iese în prag și-i spune: 

— Bună seara. Cu ce te pot ajuta? 

La care tânărul se răstește: 

— Uite ce-i, omule, poţi să-ţi iei cricul ăla și să ţi-l bagi undeva! 

ARGUMENTUL OMULUI DE PAIE 


O altă modalitate diabolică de a „o lua cu titlu personal” este aceea 
de a-i atribui adversarului o poziţie sau o atitudine pe care acesta de 
fapt nu a adoptat-o și pe urmă să-l ataci din cauza ei. Acesta este aşa- 
numitul argument al omului de paie și e uimitor de câte ori trece 
neobservat. 


SENATORUL BARBARA BOXER (către Condoleezza Rice, la o audiere pe tema 
războiului din Irak): Cine plătește preţul? Eu nu voi plăti niciun preţ 
personal. Copiii mei sunt prea mari, iar nepotul mi-e prea mic. Nici 
dumneavoastră, după câte înțeleg, nu veţi plăti un preț personal, prin 
membrii familiei. Și atunci, cine plătește prețul? Militarii americani și 
familiile lor. Eu am vrut doar să vă reamintesc acest lucru. 


SECRETARUL DE STAT CONDOLEEZZA RICE (după audieri): Credeam că nu 
e nimic rău în a fi necăsătorită. Credeam că nu e nimic rău în a nu avea 
copii și credeam că poți lua decizii bune în numele țării, chiar dacă ești 
necăsătorit și nu ai copii. 


Alo! Condi! Ţi-a zis cineva că e rău să fii necăsătorită și să n-ai copii? 
Sau că e greșit ca persoanele necăsătorite și fără copii să ia decizii în 
numele ţării? 

Condoleezza Rice a ignorat poziţia reală a senatorului Boxer și a 
înlocuit-o cu alta, distorsionată. A creat un „om de paie” sau, în acest 
caz, o femeie de paie, fiindcă e mai ușor să ataci o astfel de marionetă 
decât pe adevăratul senator Boxer și argumentul ei referitor la cei care 
plătesc prețul deciziilor nesăbuite. Argumentul omului de paie a fost 
numit așa în amintirea obiceiului demult apus, în armată, de a 

confecţiona un fel de sperietori de ciori în care să tragă soldaţii la 
instrucţie. 

Firește că doamna Barbara Boxer a rămas perplexă auzind reacția 
secretarului de stat. „Eu nu încercam decât să găsesc un teren comun 
de discuţie cu Condi Rice”, a declarat ea. „Intenţia mea era aceea dea 
atrage atenţia asupra familiilor militarilor, cele care vor plăti preţul... 
Voiam să spun că ea este la fel ca mine: noi nu avem rude înrolate în 
armată.” 


O glumă sau o satiră poate critica o anumită poziţie politică fără a fi 
acuzată că înjunghie un om de paie fiindcă, la urma urmei, nu-i decât o 
glumă. Dar ia priviţi această așa-zisă listă satirică a Celor Cinci 
Principale Convingeri Liberale, postată pe un blog anonim: 


5. SIDA se răspândește din cauza lipsei finanțării. 

4. Atribuirea rolurilor în funcţie de gen este artificială, dar 
homosexualitatea e naturală. 

3. Afacerile generează oprimare, iar guvernele generează 
prosperitate. 

2. Respectul de sine este mai important decât să faci ceva pentru a-l 
câştiga. 

1. Acelaşi guvern care nu e capabil să distribuie poşta ar trebui să 
asigure asistența medicală. 


Un om de paie care face cu ochiul nu e tot un om de paie? 


Senatorul Kerry a fost o altă victimă a fabricanților de oameni de 
paie. În discursul pregătit scria: „Nu pot supraevalua importanța unei 
bune educaţii. Ştii unde ajungi dacă nu înveți, dacă nu ești deștept, 
dacă nu-ţi pui mintea la contribuţie? Ajungi să ne implici într-un război în 

Irak. Întreabă-l pe președintele Bush!” Din păcate, în speech-ul 
respectiv, Kerry a spus: „Educaţia, dacă ai grijă de ea, dacă înveţi din 
greu, îţi faci temele și îţi pui mintea la contribuţie, te ajută mult. lar 
dacă nu, ajungi în Irak.” Deși primiseră o copie a discursului pregătit al 
lui Kerry, chiţibușarii au recunoscut imediat omul de paie atunci când l- 
au văzut. O declaraţie publicată de liderul majorităţii din Camera 
Reprezentanţilor, John A. Boehner, cuprindea și o fotografie în care 
militarii din deșertul irakian ţineau un afiș pe care se putea citi: AJUTĂNE 
JON CARRY, AM AJUNS ACI, ÎN IRAC. Implicaţia evidentă era că, după 
părerea lui Kerry, militarii americani sunt doar niște prostovani neșcoliţi. 

Aveţi dreptate, e greu să ai prea multă simpatie pentru un om care se 
împușcă singur în picior, dar noi suntem gata să pariem că republicanii 
știau foarte bine că senatorul Kerry, absolvent de Yale care a luptat în 
Vietnam, nu a vrut să spună că numai cei needucați ajung în armată. Un 
om de paie e un om de paie chiar și atunci când omul adevărat 
contribuie la crearea lui. 


CONTEXTOMIA 


O  variaţiune subtilă a argumentului omului de paie poartă 
abracadabrantul nume „contextomie”, care se traduce prin „a scoate 
cuvintele victimei din contextul în care au fost rostite”. Este și ea un 
argument al omului de paie fiindcă atribuie adversarului o poziţie pe 
care acesta n-o deţine de fapt, dar o face folosind chiar cuvintele 
acestuia... numai că scoase din context. 

Și în acest caz noi, publicul, dăm o mână de ajutor, fiindcă suntem 
dispuși să credem că victima a putut să spună o atare gogomănie, iar 
atacatorul se bazează adesea exact pe această disponibilitate a noastră 
atunci când alege cu mare meșteșug un citat scos din context: 

Arborii de tisă de Pacific pot fi tăiați și procesați pentru a se obține o 
importantă substanță chimică, taxolul, care poate vindeca anumite 
forme de cancer pulmonar, ovarian și de sân la pacienţii care, netratați 
astfel, ar muri. Alegerea pare a fi una ușoară - sacrificăm copacul 
pentru o viață de om - dar numai până când aflăm că pentru fiecare 
pacient tratat trebuie tăiați trei copaci. 


Vice-președintele Al Gore în cartea sa din 1992, Earth în Balance 


Trei copaci sau o viață umană, trei copaci sau posibilitatea de a 
prelungi viața unui om bolnav de cancer! Eu aș alege omul, persoana, 
ființa umană care este bolnavă de cancer și care suferă de această 
teribilă maladie, și aş spune că merită să tăiem pentru ea trei copaci. 
Putem sacrifica trei copaci pentru a salva viața unui om. Dar pentru 
vicepreședinte se pare că acest lucru nu este la fel de clar. 

David Mcintosh, membru al Camerei Reprezentanţilor, într-un discurs rostit 
în 1999 în Cameră, referindu-se la citatul sus-menţionat așa cum a apărut 
acesta într-un articol din publicaţia Austin American-Statesman 


Alertă de contextomie! lată contextul mai larg al citatului pe care 
Mcintosh l-a folosit pentru a-l acuza pe Al Gore că este mai degrabă de 
partea arborelui de tisă: 


Majoritatea speciilor {de copaci] care cresc doar în pădurea tropicală 
se află într-un iminent pericol, în parte fiindcă nimeni nu ia poziție în 
numele lor. Să luăm în considerare însă recenta controversă asupra 
arborelui de tisă, o specie din zonele temperate care are o varietate ce 
crește acum numai în regiunile din nord-vestul Pacificului. Arborii de 
tisă de Pacific pot fi tăiați și procesaţi pentru a se obţine o 
importantă substanță chimică, taxolul, care poate vindeca 
anumite forme de cancer pulmonar, ovarian și de sân la 

pacienții care, netratați astfel, ar muri. Alegerea pare a fi una 
ușoară - sacrificăm copacul pentru o viață de om - dar numai 
până când aflăm că pentru fiecare pacient tratat trebuie tăiaţi 
trei copaci, că doar exemplarele de peste trei sute de ani conțin 
substanța respectivă în scoarță și că pe planetă au mai rămas foarte 
putini copaci din această varietate. Deodată, trebuie să găsim răspuns 
la câteva întrebări extrem de dificile. Cât de importante sunt nevoile 
medicale ale generațiilor viitoarei Avem dreptul noi, cei care trăim 
astăzi, să tăiem toţi acești arbori pentru a salva câteva vieți, chiar dacă 
asta va duce la dispariția pentru totdeauna a unei specii unice și deci la 
imposibilitatea de a salva și în viitor vieti omenești? 


Altfel spus, reticenţa lui Al Gore de a dobori arborii de tisă nu era 
motivată de vreun fanatism protisă, ci de temerile sale că, tăind prea 
multe exemplare, vom limita posibilitățile de tratament pentru bolnavii 
de cancer din generaţiile următoare. 

Contextomiștii politicii par să-și fi învăţat lecţia de la semenii lor din 
lumea spectacolului. Cine n-a citit măcar o dată vreun citat reprodus 
ciuntit într-o reclamă la un film ori la o piesă de teatru, întrebându-se 
apoi la ce s-o fi referit citatul întreg? De pildă, fragmentul KEVIN 
FEDERLINE I-A FĂCUT PRAF! a fost extras dintr-un text mai lung: „Dacă 
Kevin Federline i-ar fi făcut praf seara trecută în clubul din Las Vegas, ar 
fi fost o lovitură de graţie.” 

Și iată un alt exemplu dintr-o reclamă pe două pagini publicată în The 
New York Times cu ocazia repunerii în scenă a musicalului A Chorus 
Line, atribuită principalului critic al publicaţiei, Ben Brantley: CEEA CE SE 
PETRECE LA SCURT TIMP DUPĂ ORA 20.00 LA TEATRUL SCHOENFIELD... 
PARE ATÂT DE PROASPĂT, ÎNCÂT TREBUIE SĂ TE OPREȘTI CA SĂ-ȚI 
RECAPEŢI RĂSUFLAREA. 

De fapt, noi nu ne-am recăpătat răsuflarea decât după ce am citit 
întreaga recenzie a lui Brantley, ce nu aduce chiar a admiraţie 
nețărmurită și în care scria: 


Ceea ce se petrece la scurt timp după ora 20.00 la Teatrul 
Schoenfield, unde a debutat seara trecută noua montare, destul de 
anostă, a musicalului A Chorus Line, este un fel de curbare a timpului pe 
care Einstein ar fi avut dificultăţi în a o explica. Lumina, muzica și o 
masă de trupuri în mișcare se combină pentru a vă permite să existați 
deopotrivă în 1975, când acest musical a fost pus în scenă pentru prima 
dată, și în 2006. Asta a fost A Chorus Line când l-am văzut eu, în urmă 
cu treizeci și unu de ani, și totuși pare atât de proaspăt, încât 
trebuie să te oprești ca să-ți recapeţi răsuflarea... Urmărind 
spectacolul regizat de Bob Avian este ca și cum ai bea dintr-o halbă de 
bere de la dozator: niciodată nu mai regăsești gustul sau savoarea 
primei înghiţituri... Oferindu-ne o reproducere livresc și anatomic 
corectă a spectacolului de odinioară, creatorii săi au uitat să-i redea 
sistemul nervos central și - mai important - inima sa vie. 


Cu alte cuvinte, tisa trebuia să fie acolo. 
DUMNEZEU ESTE COPILOTUL MEU 


Unii dintre politicienii mai puţin subtili din negura vremurilor (ne vin în 
minte Attila, căpetenia hunilor, Vlad Țepeș și alţii asemenea lor, care nu 
se sfiau când venea vorba despre vărsări de sânge) aveau propria lor 
variaţiune pe tema „Ba pe-a mă-tii”. Poate că o numeau „Ba pe-a lui 
tătâne-meu”. Argumentul lor ad hominem se traducea prin „Așa e 
fiindcă așa zice tata”. Tatăl în chestiune era, desigur, cel ceresc. 

Eu sunt Biciul lui Dumnezeu. Dacă nu v-ati fi făcut vinovați de păcate 
grele, Dumnezeu n-ar fi trimis asupra voastră o năpastă ca mine. 
Ginghis-Han (1162-1227) 


Este chiar reconfortant să auzi un politician onest spunând exact ceea 
ce crede, nu credeţi? Întotdeauna puteai conta pe Ginghis-Han să le zică 
lucrurilor pe nume. 

Dar căpetenia mongolilor face mai mult decât atât în afirmaţia 
amintită: pune pe tapet o străveche nedumerire, anume cum se poate 
ca un Dumnezeu bun și drept să permită ca atâtea nenorociri să se 


abată asupra creaţiei sale? 

lată și răspunsul lui: Dumnezeu știe dacă ati fost buni sau răi, iar 
dacă n-aţi fost buni, pe cinstea mea, el (împreună cu mine) o să vă facă 
plătiți pentru asta, cu vârf și-ndesat. Așa menține Dumnezeu Binele la 
conducere în lume. Și îi merge de minune - ca să nu mai vorbim de 
mine, Biciul lui Dumnezeu. 

Implicit în raţionamentul hanului este faptul că el deține un acces 
preferențial la gândurile și ideile lui Dumnezeu, că el este mâna dreaptă 
a Atotputernicului - pe scurt, Deus est auriga meus („Dumnezeu este 
conducătorul meu de car”). 

Firește că Ginghis-Han nu era singurul care nutrea asemenea 
convingeri: sub diverse apelative, Dumnezeu le vorbește și astăzi 
marilor conducători ai lumii, sfătuindu-i adesea să comită crime în 


numele lui. 


Când a fost întrebat dacă a vorbit despre invadarea Irakului cu tatăl 
lui, fostul președinte George H.W. Bush, George W. Bush a răspuns: 
„Știţi, el nu e tocmai tatăl potrivit la care să apelezi, din punctul de 
vedere al forței. Există un tată mai înalt la care fac eu apel.” 

În unele familii, o asemenea replică ar fi considerată o lipsă de 
respect faţă de cei vârstnici, dar lăsând la o parte acest lucru, răspunsul 
lui Bush Jr. ne face încă o dată să ne întrebăm cum își alege Tatăl 
Ceresc ajutoarele, dintre toți cei care aplică pentru post. La întâmplare? 
După simpatiile personale? Poate că următoarea istorioară va face o 


oarecare lumină în acest sens: 


În biserică, un șchiop în zdrențe se târăște spre altar, își ridică ochii 
spre ceruri și strigă: 
— Doamne, de ce m-ai ales pe mine pentru toate nenorocirile astea? 

Deodată, o sferă de lumină orbitoare apare deasupra lui și o voce ca 
un bubuit de tunet se aude: 
— Nu știu, Charlie, dar e ceva la tine care mă scoate din sărite. 


Dar să-i acordăm lui Ginghis-Han statutul de membru al cercului de 
încredere și să-i analizăm afirmaţia, în care face apel la principiul de 
bază al logicii, propoziţia de tip dacă/atunci. Să răsucim deci declaraţia 
domnului han, folosind gambitul logic valid numit negarea consecinței. 
Din fraza „Daca nu v-aţi fi făcut vinovaţi de păcate grele, Dumnezeu n- 
ar fi trimis asupra voastră o năpastă ca mine”, putem deduce că „Dacă 
Dumnezeu a trimis asupra voastră o năpastă ca mine, înseamnă că 
sunteţi vinovaţi de păcate grele.” în asta rezidă frumuseţea gambitului: 
este inatacabil; nu există dovezi care să-l contrazică! Orice v-aș face, 
totul e din vina voastră! 

La fel ca Groucho Marx care spunea „N-aș face parte din niciun club 
care m-ar accepta ca membru”, domnul han sugerează că nu vrea să 
facă parte din niciun trib care îl are pe el ca bici. 

Dar îl auzim cumva pe Ginghis protestând? „Stati puţin! După cum 
vorbiti, lăsaţi să se înțeleagă că sunt un tip care împarte pedepse în 
mod arbitrar, că mă port așa cum îmi place și că justific ceea ce fac 
spunând că orice faptă de-a mea e în regulă fiindcă eu am comis-o. 
Acordaţi-mi și mie puţin credit aici! Mă confundați cu barbarul acela din 
viitor, Ludovic al XIV-lea, care a spus: «E legal fiindcă așa vreau eu.» 
Dar, dimpotrivă, statutul de Bici Divin incumbă o anumită 
responsabilitate. Eu nu v-aș face nimic nedumnezeiesc, așa că, dacă vă 
pedepsesc, înseamnă că ați meritat-o.” 

Poate părea absurd să-i atribuim lui Ginghis-Han asemenea 
sentimente rafinate și argumente nuanţate, dar ceva similar se află la 
baza pretinsei infailibilităţi a papei și poate la cea a războiului lui George 
W. împotriva ticăloșilor - deși nu avem pretenţia că știm cum 
funcţionează mintea lui George W. Poate nu-și spune chiar că Dens est 
auriga meus, dar în mod cert își arogă o unică și indiscutabilă abilitate 
de a interpreta voia lui Dumnezeu. 


MITUL „DUMNEZEU MI-A CERUT S-O FAC” 


Utilizarea motivaţiei „Dumnezeu mi-a cerut s-o fac” - atât ca principiu 
de acțiune, cât și ca scuză pentru ea - a intrat în declin după Ginghis- 
Han, înlocuită fiind de „dracu' m-a pus s-o fac”. În ambele cazuri, 
responsabilitatea personală de ordin moral era nulă, așa că de aici n-a 
mai fost decât un mic pas săltat până la „impulsurile inconștiente m-au 
îndemnat s-o fac” sau, altfel spus, până la motivaţia nebuniei. 

Frapant cu privire la cei trei factori uber-motivatori este faptul că, în 
covârșitoarea majoritate a cazurilor, ei ne îndeamnă doar la fapte rele. 
Așa cum observa odată un comic, „Aţi auzit vreodată pe cineva 
plângându-se: Dumnezeu mi-a cerut să tund peluza!”? 


PROIECŢIA 


Bun, a venit momentul unui mic test în privinţa argumentului „Ba pe- 
a mă-tii”. Cine a rostit, în anul 1941, următoarele cuvinte și la cine se 
referea? 


De peste cinci ani, omul acesta cutreieră Europa ca un nebun, 
căutând mereu ceva de pârjolit. Din nefericire, de fiecare dată găsește 

acoliți care deschid porțile tării lor în fața acestui incendiator 
internațional. 


Majoritatea subiecţilor rezonabili ar răspunde că citatul îi aparţine 
unui politician înţelept, precum Winston Churchill, și că se referă la Adolf 
Hitler. Și ar nimeri-o exact pe dos. Cuvintele au fost rostite de Hitler, la 
adresa lui Churchill! 

Să fi fost oare fuhrerul pur și simplu pervers în mod conștient și voit 
sau altul a fost mecanismul care a acționat în acest caz? Noi înclinăm 
spre ultima variantă, deși numai Dumnezeu știe că perversitatea a 
deținut un loc de cinste în viața lui. Volume întregi au fost scrise pe 
tema modului în care funcţiona mintea lui Hitler și este știut că 
interpretările psihanalitice în acest sens sunt, în cel mai bun caz, 
speculative. Dar în privinţa citatului în discuţie, caracterul complet sucit 
al spuselor fuhrerului cere o explicaţie oarecare, oricât de lipsită de 
dovezi ar fi ea. 

În acuzele sale cu privire la Winston, Adolf pare să fi căzut pradă unui 
mecanism psihologic numit proiecţie. Conform lui Freud, acesta apare 
atunci când subiectul se teme sau se simte ameninţat de propriile-i 
impulsuri și, în consecinţă, le atribuie altcuiva. Spre exemplu, un client 
aflat în cabinetul psihanalistului poate insista că e convins că acesta din 
urmă vrea să-l atingă la mir, când de fapt el, clientul, jinduiește la nivel 
inconștient să-l altoiască pe terapeut. 

O anecdotă clasică redă perfect un asemenea mecanism de apărare: 


PSIHIATRUL: Când te uiţi la acest triunghi, care e primul lucru care îţi 
vine în minte? 

PACIENTUL: Doi bărbaţi și o femeie făcându-și de cap pe un pat cu 
apă. 

PSIHIATRUL: Dar când îţi arăt acest cerc? 

PACIENTUL: Două fete hârjonindu-se sub duș. 

PSIHIATRUL: lar acest pătrat? 

PACIENTUL: O femeie cu trei bărbaţi, pe bancheta din spate a unui 
Volvo. 

PSIHIATRUL: Bine, ţi-am pus diagnosticul. Eşti obsedat de sex. 

PACIENTUL: Eu?! Tu ești ăla cu colecţia de poze murdare! 


Dar cea mai importantă întrebare care se pune în acest caz este alta: 
Cum e posibil ca un om obișnuit, sau cel puţin un german de rând din 
anii patruzeci, să se lase convins de o substituire atât de transparentă a 
celui care este cu adevărat tipul cel rău? 

Răspunsul se află în fervoarea pătimașă dovedită de cel care rostea 
respectivele cuvinte. Era atât de vehement, atât de încrezător în sine, 
atât de sincer cutremurat de ceea ce el considera a fi dușmanul lor 
colectiv, încât era greu să crezi că nu spunea adevărul. Patima și 
fervoarea sunt atributele retoricii eficiente. lar un vorbitor care suferă 
de fenomenul proiecției este în mod specific animat de patimă și 
fervoare. La nivel psihanalitic, el și-a transferat disprețul și ura de sine 
asupra altcuiva și, așa cum știm cu toţii, disprețul de sine poate fi la fel 
de pătimaș și de aprig ca oricare alt tip de dispreț. 


Războaiele și alegerile par a declanșa psihopatologia proiecției. Când 
un partid (pe care, în scopul identificării, îl vom numi A) acordă uriașe 
reduceri fiscale, îndeosebi pentru cei ultrabogaţi, iar partidul aflat în 
opoziţie (numit aici B) subliniază caracterul inechitabil al acestei măsuri, 
cum răspunde partidul A? Strigând pătimaș și cu fervoare: „Partidul B 
ațâţță lupta de clasă!” 

ARGUMENTUM AD VERECUNDIAM (APELUL LA AUTORITATE) 


Există mai multe modalităţi de derutare prin remarcile la nivel 
personal, care nu presupun jigniri. Din fericire, după recurgerea la 
aceste argumente nu ne simţim mâniiţi. Din nefericire, căpătăm 
anumite idei discutabile. lată, de pildă, apelul la autoritate: 


În ultimele două săptămâni, fanii echipei Sox au avut încredere în 
mine când mi-a venit rândul la prindere. Acum puteți să aveti și voi 
încredere în mine când vă spun că președintele Bush este conducătorul 
potrivit pentru această tară. 


Curt Schilling, jucător al echipei Boston Red Sox 


Cred că John Kerry onorează aceste idealuri. El a transpus în viată 
istoria lor în ultimii cincizeci de ani și şi-a format o opinie matură cu 
privire la America și la poporul său. 


Bruce Springsteen, solist și compozitor 


Apelul la autoritate este menit să susţină un argument citând sprijinul 
unor oameni considerați figuri prestigioase, respectate și de încredere. 
Și cine se bucură de mai mult prestigiu în SUA decât vedetele rock și 
jucătorii de baseball ori fotbal? 

Apelul la autoritate nu este, desigur, greșit în sine. A cita cuvintele lui 
Einstein pentru a-ţi susține opinia cu privire la continuumul spaţio- 
temporal, așa cum facem noi adesea, este o mișcare isteaţă, una care a 
funcţionat în cazul nostru de nenumărate ori. De aceea anumite 
autorităţi din domeniul logicii informale preferă să numească această 
eroare apelul la o autoritate discutabilă. De pildă, pentru ce ar trebui ca 
experienţa sa în prinderea mingii să-i ofere lui Schilling vreun atuu ca 
analist politic? 

Când Hillary Clinton spunea, în 1992, „Știţi, eu nu-s așa, o femeiușcă 
alături de omul meu, precum Tammy Wynette”, presa a recurs în mod 
adecvat la un expert - un expert nu în politică, ci în statul alături de 
omul ei și în a fi Tammy Wynette: respectiv, chiar Tammy Wynette. 
(Răspunsul ei: „Păi, și atunci ce face de fapt?”) 

Cazul formaţiei Dixie Chicks este mult mai instructiv. Când 
componentele ei și-au exprimat neplăcerea de a proveni din același stat 
cu președintele, amatorii de muzică country le-au pus la îndoială 
autoritatea în domeniu. Spectatorul care a strigat: „Taci și cântă!” a vrut 
să spună de fapt „Voi nu știți nimic despre politică ori despre război.” 
Interesant este că aripa liberală a Academiei Naţionale de Arte și Științe 
Muzicale a încercat să reafirme legitimitatea formaţiei ca specialist în 
ale politicii, revărsând asupra ei o ploaie de premii Grammy. 

Dar cea mai mare problemă în privinţa argumentului pe baza 
autorităţii este aceea că orice individ poate să tot caute o autoritate 
până când găsește una care să spună exact ce vrea el să audă: 


Un bărbat se întreabă dacă e păcat să facă sex în ziua de sabat, 
nefiind sigur dacă sexul este muncă sau distracţie, așa că se duce la un 
preot și-l întreabă. 

După ce consultă învățăturile Bisericii, prelatul îi răspunde: 

— Fiule, după cercetări asidue, am ajuns la concluzia că sexul este de 
fapt muncă și, prin urmare, e împotriva poruncilor sfinte să muncesti în 
ziua de sabat. 

Omul se gândește însă că un preot celibatar nu este, probabil, cea 
mai potrivită autoritate în chestiunile sexuale, așa că se duce să 
consulte un pastor căsătorit. Acesta studiază Biblia și ajunge la aceeași 
concluzie: sexul e muncă și deci nu e permis în ziua de sabat. 

Nemulțumit de răspuns, omul apelează la o altă autoritate: un rabin. 
După ce cugetă rapid, rabinul îi spune: „Fiule, sexul este distracţie, fără 
îndoială. ” 

Încântat, bărbatul exclamă: 

— Asta-i o veste foarte bună, dar aș vrea să știu cum poți fi atât de 
sigur, când mulţi alții mi-au spus că sexul înseamnă muncă. 

lar rabinul răspunde: 


— Dacă sexul ar fi fost muncă, soția mea ar fi pus-o pe menajeră s-o 
facă. 


BLAMUL CU EXPLICAŢIE 

Nenumărațţi politicieni au folosit o altă formă blândă a remarcilor la 
nivel personal: blamul cu explicaţie - o tentativă de a-și atrage simpatia 
și înţelegerea publicului recunoscând o greșeală și încercând 
concomitent s-o explice. E cam ca atunci când spui: „Îmi pare rău, dar 
de fapt nu are de ce să-mi pară rău.” Abilă șmecherie! 

Așa s-a întâmplat când, după ce a insistat în mod repetat că 
secretarul Apărării Donald Rumsfeld „va rămâne alături de mine până la 
finele mandatului meu de președinte”, George W. Bush a anunțat că îl 
demite la o zi după ce alegerile legislative din 2006 au fost câștigate de 
democrați: 


REPORTERUL: Săptămâna trecută ne-aţi spus că secretarul Rumsfeld 
își va păstra postul. De ce ați adoptat acum această măsură și în ce 
măsură a fost ea influenţată de rezultatul alegerilor? 

BUSH: [...] m-aţi întrebat cu o săptămână înainte de campanie, iar 
răspunsul meu a fost că-și va păstra postul. Și motivul a fost că n-am 
vrut să anunț o decizie importantă în ultimele zile ale campaniei. 
Singurul mod de a răspunde la acea întrebare și de a trece la alta a fost 
să vă dau respectivul răspuns. 


Atunci când este folosită șmecheria blamului cu explicaţie, unele 
explicaţii funcţionează mai bine decât altele, în cazul nostru, 
președintele a fost prins cu o inconsecvenţă evidentă: săptămâna asta 
declară că nu-l va demite niciodată pe Rumsfeld, iar săptămâna 
următoare zice că a venit vremea unui om nou pentru o direcţie nouă, 
așa că, pa-pa, Rummy! Bush ar fi putut foarte bine să spună că 
circumstanţe neprevăzute l-au determinat să se răzgândească, ori în 
privința demiterii lui Rumsfeld, ori referitor la data anunţului. Dar 
decidentul-șef are o consecventă aversiune față de recunoașterea 

propriilor inconsecvenţțe, așa că a preferat o explicaţie care, i s-a părut 
lui, va face apel la înţelegerea noastră plină de simpatie. Altfel spus, a 
sugerat că ar fi incorect și injust să-l concedieze pe Rumsfeld (sau să-și 
facă publică decizia în acest sens) înainte de alegeri, fiindcă astfel le-ar 
fi putut influența rezultatele - o scuză cât se poate de nobilă, trebuie să 
recunoașteţi. 

Dar o măsură a eficienței acestei stratageme, a blamului cu 
explicaţie, este credibilitatea explicaţiei. Majoritatea observatorilor sunt 
de părere că, dată fiind extrema lipsă de popularitate a lui Rumsfeld în 
rândul alegătorilor, cel mai probabil efect al demiterii lui înainte de 
alegeri ar fi fost un număr mai mare de voturi pentru republicani! Ei, 
asta face ca explicaţia președintelui să pară și mai atrăgătoare, 
demonstrând cât de echitabil a fost comportamentul lui. Dar este ea și 
credibilă? Nicidecum. Majoritatea observatorilor consideră de asemenea 
că, dacă republicanii și-ar fi păstrat majoritatea în Congres după alegeri, 
Rumsfeld și-ar fi păstrat și el postul. 

Există o veche glumă care arată cum stratagema blamului cu 
explicaţie este testată în mod direct: 


Un fermier pe nume Clyde a suferit un accident rutier. La proces, 
avocatul pus la patru ace al companiei de transport pârâte îl 
interoghează: 

— Nu ai spus dumneata, la locul accidentului, citez: „Mă simt bine”? 

— Păi, răspunde Clyde, să vă povestesc ce s-a întâmplat. Tocmai îmi 
urcasem în camion vaca preferată, pe Bessie... 

— Nu ţi-am cerut detalii, îl întrerupe avocatul. Răspunde doar la 
întrebare! N-ai spus dumneata, la locul accidentului, „Mă simt bine”? 


Clyde continuă: 


87 


— Păi, tocmai o urcasem pe Bessie în camion și mergeam pe 
autostradă... 

Avocatul îl întrerupe din nou și de această dată se adresează 
judecătorului: 

— Onorată Instanță, încerc aici să stabilesc că, la locul accidentului, 
acest om i-a spus poliţistului de la circulaţie că se simte bine. Acum, la 
câteva săptămâni după accident, l-a dat în judecată pe clientul meu. Mie 
îmi pare un escroc. Vă rog să-i cereţi să răspundă la întrebare. 

Dar judecătorul vrea să audă povestea lui Clyde, așa că îi spune 
avocatului: 

— Aș vrea să aud ce are el de zis despre vaca lui preferată, Bessie. 

După ce îi mulțumește judecătorului, fermierul își continuă povestea: 

— Păi, așa cum spuneam, tocmai o urcasem pe Bessie, vaca mea 
preferată, în camion și mergeam pe autostradă, când tirul ăla uriaș n-a 
oprit la semnul de stop și a intrat direct în mine, din lateral. Eu am fost 
aruncat într-un șanț, iar Bessie în altul. O auzeam cum muge și geme. 
Îmi dădeam seama după sunetele pe care le scotea că era ca vai de ea. 
La scurt timp după accident, la faţa locului a venit un poliţist. Auzind-o 
pe Bessie mugind și gemând, s-a dus la ea. După ce a văzut-o și și-a dat 
seama în ce stare proastă era, și-a scos arma și a împușcat-o între ochi. 
Pe urmă, a traversat autostrada și a venit încoace, cu arma în mână, s-a 
uitat la mine și m-a întrebat: „Dumneata cum te simţi?” Ei, ce mama 


dracului puteam eu să-i răspund? 
KAIROS (O BUNĂ SINCRONIZARE) 


A-și cere scuze este întotdeauna o chestiune problematică pentru 
politicieni: trebuie să pară umili, dar puternici, înțelegători, însă demni, 
responsabili, și totuși nevinovaţi. Dar combinarea contrariilor nu a fost 

niciodată o problemă pentru oamenii politici abili. Și, aidoma comicilor 
talentaţi, știu și ei că sincronizarea este esenţială. 


[Regretăm] exterminarea, uciderea, mutarea și relocarea forțată, 
interzicerea religiilor tradiționale și distrugerea locurilor sacre. 

Moţiune înaintată de Jo Ann Davis, membru al Camerei Reprezentanţilor, în 
care își cere scuze pentru modul în care Statele Unite i-au tratat pe nativii 


americani 


Nu ne îndoim că fiecare american ştie că sclavia este injustă, și am 
plătit un pret teribil pentru [ea], și trebuie să continuăm să remeadiem 
această situație. lar a spune că este injustă și că o regretăm nu este un 
lucru rău. 


Președintele BILL CLINTON, cerânau-și scuze, într-un fel, pentru sclavie 


[Am pus în aplicare] o lege ce îndeamnă la remediere și [vă] oferă 
scuze sincere. 


Președintele George H.W. Bush, scuzându-se pentru izolarea americanilor de 
naţionalitate japoneză în timpul celui de-al Doilea Război Mondial 


Aș fi vrut să-mi fi dat din vreme această întrebare în scris, ca mă pot 
pregăti pentru ea. John, sunt sigur că istoricii vor privi în urmă și vor 
spune, of, ar fi putut proceda mai bine așa sau altminteri. Dar știți, eu... 
sunt sigur că-mi va veni în minte ceva aici, în timpul acestei conferințe 
de presă, cu toată presiunea asta de a găsi un răspuns, dar încă nu mi-a 
venit. 

Președintele George W. Bush, fără a se scuza pentru vreuna dintre greșelile 
comise după 11 septembrie 


Păi, am spus și o voi repeta, știind ceea ce știu acum, n-aș fi votat 
niciodată pentru. 

Senatorul Hillary Clinton, fără a se scuza pentru votul ei în favoarea 
autorizării războiului, ca răspuns la o întrebare din partea unui alegător din New 
Hampshire: „Vreau să știu dacă aici și acum, o dată pentru totdeauna și fără 
niciun echivoc, puteţi spune că autorizarea războiului a fost o greșeală.” 


Greșeli au fost făcute. 

Președintele RICHARD Nixon, fără a se scuza pentru Watergate; și de 
asemenea procurorul general Alberto Gonzales, fără a se scuza pentru 
demiterea a opt procurori federali 


În primul rând, să spunem ceva despre kairos, un termen-cheie din 
tratatul de logică al lui Aristotel. Este unul dintre acele cuvinte cu 
sensuri multiple care îi scot din minţi pe traducători, dar printre cele mai 
frecvent întâlnite semnificaţii ale sale sunt „sincronizare”, „corectă 
sincronizare”, „potrivire temporală oportună”,  eukairos („bună 
sincronizare”) și kakakairos („sincronizare greșită”). 

În zilele noastre, termenul kairos este de cele mai multe ori folosit cu 
referire la răspunsul prompt al candidaţilor și al agenţiilor 
guvernamentale la știrile și aserţiunile pe care vor să le „corecteze”. 
Eukairos prezintă o nouă exigenţă în ciclul de douăzeci și patru de ore al 
știrilor - cu cât mai rapidă este riposta, cu atât mai bine. La Casa Albă 
există chiar un post cu titulatura „Director de reacţie rapidă al Casei 
Albe”, și reacția nu se referă la atacurile cu rachete, ci la cele verbale. 

Există însă o excepţie de la regula „cu cât mai repede, cu atât mai 
bine”, una care ar fi făcut mintea lui Aristotel să zbârnâie mai ceva ca 
sferele celeste: scuzele. Când vine vorba despre scuzele din inimă, 
încetineala este mult mai indicată. De fapt, o regulă de bază pentru 
politicienii contemporani spune că a te scuza pentru ceva ce s-a 
întâmplat înainte de 1950 e probabil acceptabil, a-ţi cere iertare pentru 

cele petrecute înaintea Războiului Civil e mai bine, iar pentru ce a 
survenit înainte de Independenţă e și mai bine. 

De aceea trebuie să fim blânzi cu președinții Bush și Nixon și cu 
senatorul Clinton. Este dificil să-ţi ceri scuze pentru ceva ce a rămas în 
memoria colectivă, fiindcă seamănă periculos de mult cu a-ţi asuma o 
responsabilitate personală. 

Precum șoferul de taxi care a luat în mașină o călugăriță: 


O călugăriţă urcă într-un taxi și observă că tânărul șofer se holbează 
la ea în retrovizor. Când îl întreabă de ce se uită așa, el îi răspunde: 

— Aș vrea să vă întreb ceva, dar n-aş vrea să vă jignesc. 

— Fiul meu, n-ai cum să mă jignești. Când ești atât de bătrână și ai 
fost călugăriță atâţia ani, ca mine, ai văzut și ai auzit deja de toate. Sunt 
sigură că nimic din ce-mi poţi spune dumneata nu are cum să mă 
jignească. 

— Păi, replică șoferul, întotdeauna m-am întrebat cum ar fi să săruţi o 
călugăriţă. 

— Ei, dar e perfect de înțeles! Și poate că am cum să te ajut în 
privinţa asta, dar numai dacă ești necăsătorit și catolic. 

Șoferul de taxi izbucnește: 

— Da, sunt necăsătorit și catolic! 

— Bine, spune călugăriţa. Intră pe prima alee și oprește. 

Acolo, tânărul o sărută pasional, dar pe urmă, când revin pe drumul 
principal, începe să plângă în hohote. 

— Copilul meu drag, îl liniștește ea, de ce plângi? 

— Soră, mi-e foarte greu să-mi cer scuze pentru ce am făcut 
adineauri, dar trebuie să te rog să mă ierți. Am păcătuit. Te-am minţit și 
trebuie să mărturisesc. Sunt căsătorit și sunt baptist. 

— Oh, nu-ți face atâtea probleme, drăguță, răspunde călugărița. Pe 
mine mă cheamă Eric și tocmai mă duc la o petrecere de Halloween. 


QUI DICIT (CINE ZICE ASTA?) 


Cel mai pur exemplu al efectelor retorice ale remarcilor la nivel 
personal este, probabil, principiul qui dicit (cine zice asta?). Se pare că 
unor oameni nu le este permis în mod cultural să spună anumite lucruri 
pe care alţii au voie să le rostească. Întrebaţi-l, de pildă, pe Don 
Imus SYMBOL 42 \ "Amasis MT W16" * care, cel puţin atunci când a rostit mult-hulitele 
cuvinte „târfă cu mutra creaţă”, nu era nici rapper, nici afro-american. 
Sau să ne gândim la primarul Ray Nagin, care candida pentru a fi reales, 
atunci când a declarat: 


Nu-mi pasă de ce zic cei din zonele rezidențiale sau de oriunde. 
Orașul ăsta va fi ciocolatiu până la sfârșitul zilei. Orașul ăsta va fi 
un oraș majoritar afro-american. Așa vrea Dumnezeu să fie. 

Ray Nagin, primarul orașului New Orleans, vorbind despre reconstruirea 


orașului după uraganul Katrina 


Am auzit, și mi se pare cam înfricoșător, că toți vor să rămână în 
Texas. Toată lumea e copleșită de ospitalitate. Și atât de mulţi dintre cei 
aflați aici, pe stadion, erau defavorizaţi într-un fel sau altul, așa că 
situaţia asta e foarte bună pentru ei. 

Barbara Bush, Primă Mamă și fostă Primă Doamnă, vorbind despre victimele 
uraganului Katrina, adăpostite temporar pe stadionul Astrodome din Houston 


Avem aici o altă variaţiune a argumentelor hominem, ale căror forţă 
și justețe depind într-un fel de cine e cel care le rostește și, adesea, de 
cum o face și cui se adresează. 


SYMBOL 42 \f "Amasis MT W1G" ** 

PARTEA POZITIVA A UMILINŢEI 


Coruna: 


Bună, dragă! la ghiceste cine o să apară la televiziunea natională, ce 


rându-si scuze în fata publicului american!? 


În qui dicit, constatăm că este cât se poate de acceptabil ca persoana 
A să spună X persoanelor de tipul A, însă ca A să spună X persoanelor 
de tipul B este injust, incorect și foarte urât. În plus, eventualitatea ca 
persoana B să spună X absolut oricui este verboten, categoric interzis. 
Spre exemplu, este de obicei acceptabil ca un evreu să-i spună unui alt 
evreu o glumă a cărei poantă se bazează pe stereotipuri iudaice, dar nu 
se cuvine ca evreul să-i spună respectiva glumă unui ne-evreu. Mai mult 
decât atât, dacă un ne-evreu spune exact aceeași glumă oricui, fie el 
evreu sau ne-evreu, riscă să fie imediat acuzat de antisemitism. Dacă 
stăm să ne gândim, nu pare deloc drept, dar asta-i homines și gata. 

Un alt exemplu - utilizarea termenului „negru”, considerat peiorativ 
de populația de culoare a SUA - se apropie foarte mult de notoria 
remarcă a primarului Nagin. În provocatoarea lucrare a afro- 
americanului Randall Kennedy, Nigger. The Strange Carreer of a 
Troublesome Word (Negru: Strania carieră a unui cuvânt problematic), 
autorul arată că mulţi reprezentanţi contemporani ai populaţiei de 
culoare folosesc între ei termenul ca pe o formulă de alint, însă cu totul 
altfel stă situaţia, evident, atunci când îl rostește un alb la adresa unei 
persoane de culoare. Primarul Nagin este un afro-american care, 
folosind cuvântul „ciocolatiu”, se adresa publicului general. Din acest 
motiv, locuitorii din New Orleans, albi și negri deopotrivă, l-au luat la 
rost. Majoritatea criticilor săi nu l-au acuzat însă de utilizarea unui limbaj 
rasist, ci că provoca dezbinare într-un moment în care orașul avea 
nevoie de unitate. Dar contextul e hotărâtor și, dacă Nagin și-ar fi rostit 
metafora doldora de cacao din, să spunem, amvonul unei biserici a 
negrilor (fără microfoane și fără reporteri în jur), probabil că ar fi fost 
răsplătit cu râsete vesele. 

Desigur, unii comentatori sunt de părere că Nagin a știut exact ce 


spune și cui - respectiv, votanţilor de culoare. Argumentul este că, deși 

aceștia ar fi putut obiecta în public la presupusul termen rasist, în 
particular ar fi derivat din el un sentiment al comunității. Și, apropo, 
Nagin a câștigat alegerile fără probleme. 

Este ceva în tragediile de tipul Katrinei care aduce la suprafaţă 
insensibilitatea de clasă și de rasă - ca să nu mai vorbim despre 
conflicte. Comentariul Barbarei Bush despre săracii care oricum nu au 
dus-o niciodată mai bine decât atunci, cazaţi pe stadion fiind, a provocat 
o veritabilă furtună. A fost acuzată că ar fi o elitistă condescendentă și 
insensibilă. Sigur, e greu să contrazici această critică, dar dacă unii 
dintre cei găzduiţi pe Astrodome i-ar fi spus vreunui reporter de la CNN 
că n-au mai dormit niciodată înainte într-o încăpere cu aer condiționat și 
că în acel moment situaţia era grozavă pentru ei, știrea probabil că ar fi 
fost uitată după primul buletin de știri al serii. 

STRATEGIA JOCULUI DE PICIOARE ELEGANT 


Abureala cu ajutorul erorilor logice informale 


Din păcate, trebuie să ne întoarcem la o întrebare mai veche: Oare 
politicienii comit grave erori de logică intenţionat sau fiindcă atâta pot? 
După ce ne-am gândit mult și bine, am decis să le acordăm prezumția 
de nevinovăție: suntem de părere că ar prefera să fie consideraţi mai 
degrabă machiavellici decât tonți. 


CUM HOC ERGO PROPTER HOC (CU ASTA, PRIN URMARE FIINDCĂ 
ASTA) 


O sumedenie de astfel de jonglerii cu logica au la bază noţiunile de 
cauză și efect. Prima dintre ele, descrisă iniţial de Aristotel, poartă 
numele „cu asta, prin urmare fiindcă asta”. Titulatura sună însă mai 
bine în latină, așa că i se spune în general cum hoc ergo propter hoc, în 
ciuda faptului că Aristotel era grec. Nu întrebaţi de ce! lată un exemplu: 


Cea mai mare creștere a ratei sărăciei în rândul copiilor, în anii din 
urmă, s-a produs în acele state în care nivelul ajutoarelor sociale este 
cel mai ridicat. Cele mai mici creșteri - de fapt descreșteri - ale ratei 
sărăciei la copii au fost înregistrate în statele care limitează nivelul 
acestor fonduri. 

Gary Bauer, susținător politic al conservatorilor, președinte al Consiliului 
pentru Cercetări Familiale și vicepreședinte al organizaţiei Focus on the Family, 
susținând că sistemul de ajutor social provoacă sărăcie în rândul copiilor. 


În acest caz, domnul Bauer face greșeala fundamentală de a ignora 
posibilitatea de a exista și un al treilea factor, precum situaţia 
economică a statelor în care sărăcia în rândul copiilor și nivelul 
ajutorului social fluctuează. Așa cum s-a dovedit, venitul mediu a scăzut 
sau a rămas constant în zece state în care costurile cu ajutorul social și 
nivelul sărăciei copiilor au crescut, în vreme ce venitul a sporit 
substanţial în nouă din cele zece state în care costurile cu asistența 
socială și sărăcia au crescut cel mai puţin. Cu alte cuvinte, este posibil 
ca declinul economic să fi determinat concomitent o sporire a nivelului 
asistenței sociale și a sărăciei în rândul copiilor. Suntem siguri că 
domnul Bauer își regretă raţionamentul defectuos cu referire la familiile 
de pretutindeni. 

Dar el nu este singurul care a comis eroarea cum hoc ergo propter 
hoc. Să ne amintim îndelung repetata afirmaţie a președintelui Bush că 
războiul din Irak descurajează atacurile asupra Statelor Unite, așa cum o 


ilustrează următorul exemplu: 


Comandantul forțelor coaliției din Irak - care este totodată 
comandant-șef al acestei baze - generalul John Vines, a pus ieri punctul 
pe „i”. El a spus: „Ori tratăm terorismul și extremismul lui în afara 
granițelor noastre, ori vom avea de-a face cu el când va veni la noi.” 

Președintele George W. Bush, iunie 2005 


Dar cum anume funcţionează o asemenea alternativă? Să fie cumva 
teroriștii prea ocupați? Nu ne îndoim că Al-Qaeda s-ar putea lipsi încă o 
dată de nouăsprezece oameni, dacă ar considera că ar putea obține 

ceva în acest fel. În orice caz, nu e deloc evident că războiul din Irak a 
împiedicat atacarea Statelor Unite pe propriul teritoriu. E cam ca tipul 
ăla care și-a vopsit casa în roz, ca să ţină balaurii la distanţă. Spune-i că 
e nebun, iar el îţi arată ce rată de succes are. 


CAUZĂ ȘI DEFECT 


Melvin e pe moarte. E bătrân, foarte, foarte bătrân, și a suferit mult în 
viață. Trudy, soţia lui, stă pe marginea patului și îi șterge sudoarea de 
pe frunte. Cei doi au trăit împreună vreme de mai bine de șaptezeci de 
ani. 

— Spune-mi, Trudy, îţi amintești anii Marii Crize, când abia aveam ce 
mânca? o întreabă el. 

— Sigur că da. Am fost alături de tine tot timpul. 

— Îţi amintești și anii grei de după război, când aveam două slujbe și 
mă duceam și la școală? 

— Sigur că da. Și atunci am fost alături de tine, dragul meu. 

— Mi-ai fost alături și când mi-am pierdut slujba? 

— Firește, scumpul meu, am fost întotdeauna alături de tine. 
Întotdeauna. 

Melvin rămâne tăcut câteva clipe, apoi privește către iubitoarea lui 
soţie și-i spune: 

— Vezi tu, Trudy, cred că ghinionul tu mi l-ai adus. 


POST HOC ERGO PROPTER HOC (DUPĂ ASTA, PRIN URMARE 
FIINDCĂ ASTA) 


Un văr al erorii cum hoc ergo propter hoc este post hoc ergo propter 
hoc. Se vede că sunt înrudite fiindcă au același nume de familie. 

Argumentele de tip post hoc afirmă că B este cauzat de A fiindcă B vine 
după A. 

Un domeniu în care se manifestă frecvent aburelile de tip PHEPH este 
cel al statisticilor: identificarea datelor numerice privind un fenomen ca 
fiind cauza unui alt fenomen exprimat tot sub forma datelor numerice. 
Partea frumoasă a acestei tehnici este aceea că ne lăsăm aiuriţi de 
impresionanta precizie a cifrelor într-o asemenea măsură, încât nu ne 
mai dăm seama că între cele două seturi de numere nu există în 
realitate nicio legătură: 


Cele zece state cu cel mai redus nivel al cheltuielilor per elev includ 
patru - Dakota de Nord, Dakota de Sud, Tennessee, Utah - dintre cele 
zece state cu cele mai ridicate scoruri SAT SYWBoL 42 \f "Amasis MT W1S"* Numai 
unul dintre cele zece state cu cel mai ridicat nivel al cheltuielilor per 
elev - Wisconsin - s-a aflat printre cele zece cu cele mai înalte scoruri 
SAT. New Jersey înregistrează cele mai mari cheltuieli per elev, un 
uimitor nivel de 10561 dolari, pe care sindicatele profesorilor de 
pretutindeni încearcă să-l utilizeze ca etalon pentru negocieri. Dar cum 
stă New Jersey din punct de vedere al scorurilor SAT? Se află pe locul 
treizeci și nouă... Faptul că nivelul calitativ al școlilor... [nu se corelează] 
cu cel educativ nu are niciun efect asupra insistenței sindicatelor că 
banii reprezintă un factor esențial. Ultima linie de apărare deja 
prăbușită a celor care militează pentru sistemul public de educație este 
lipsa de educație a publicului. 

George Will, comentator politic conservator (Washington Post, 12 
septembrie 1993) 


Înainte de a discuta raţionamentul post hoc al lui Will, avem de 
adăugat câteva cuvinte - de fapt, cuvintele altor oameni: 


SYMBOL 42 \f "Amasis MT W1G" ** 

Există trei feluri de minciuni. minciuni, minciuni gogonate și statistici. 


Benjamin Disraeli, fost prim-ministru britanic arțăgos 


79,48% din totalul statisticilor sunt create pe loc. 


John Paulos, profesor de matematică 


Unul din patru oameni suferă de o formă oarecare de boală mentală. 
Verificați-vă trei prieteni. Dacă ei sunt bine, problema e la 
dumneavoastră. 


Rita Mae Brown, umoristă americană 
Bun, încă una și gata, promitem: 


Statistica: unica Știință care permite ca, folosind aceleași date, diverși 
experți să ajungă la concluzii diferite. 


Evan Esar, epigramist prolific 


Ceea ce vrem noi să spunem aici nu este deloc nou: e foarte ușor să 
ajungi la o concluzie greșită pe baza datelor statistice (uneori acest 
lucru este numit „a minţi cu statistica”). Mai puţin cunoscut, probabil, 
este faptul că eroarea implicată în derivarea acestor concluzii false este 
vechiul post hoc ergo propter hoc. Datele statistice despre fenomenul A 
sunt prezentate ca fiind cauza fenomenului B (de asemenea 
documentat statistic), care vine după A. Sau, în cazul domnului Will, 
efectul cauzator care, după părerea lui, ar fi trebuit să fie demonstrat de 
evenimentele anterioare nu este demonstrat. Problema, desigur, este 
aceea că între cele două fenomene ar putea să nu existe absolut nicio 
legătură. Sau, ca să ne referim la teza domnului Will, statistica utilizată 
ar putea fi incompletă: nu redă întreaga poveste fiindcă omite date 
relevante referitor la presupusa relaţie de tip cauză-efect. 

În Journal of Statistics Education, Deborah Lynn Guber subliniază că 
domnul Will ignoră un factor esenţial în analiza sa - rata de participare: 
procentul de elevi din fiecare stat care a susţinut de fapt SAT. Se 
întâmplă însă ca în Dakota de Nord, colegiile de stat să impună un alt 
test, ACT, nu SAT, astfel că numai 5% din elevii din acest stat susţin 
SAT. Trebuie de asemenea să precizăm că, din acești 5%, mulți elevi vor 
să urmeze școli prestigioase din alte state (care impun SAT) și, datorită 
rezultatelor obţinute, 

AMUZAMENTE MATEMATICE 


A 


` 


— Cam asta e ceea ce vreati eu să sustin. 


\cum, dă-mi niste statistici pe care să-mi bazez spusele. 

Consideră că au o șansă de reușită. În New Jersey însă, 79% din elevi 
susțin SAT, acest procent constituind în mod cert un eșantion mult mai 
reprezentativ pentru întreaga populaţie a absolvenţilor de liceu. Prin 
urmare, scorurile SAT ale celor mai buni elevi din Dakota de Nord au 
fost comparate cu cele obţinute de elevii obișnuiți din New Jersey. 

E ca și când am compara cei patru membri ai echipajului jamaican de 
bob de la Jocurile Olimpice din 1988 cu un eșantion reprezentativ al 
bobeurilor americani și am constata că jamaicanii sunt în medie mai 
buni, de unde am trage concluzia că originea jamaicană te face un 
bobeur mai bun. 

În mod interesant, atunci când domnul Will conchide că nu există o 
corelație între scorurile SAT (sau „nivelul calitativ al școlilor” - el 
vorbește senin, ca și când cele două sunt sinonime) și fondurile alocate 
pentru educație, avem de-a face cu un raţionament rezervat. Poate că a 
demonstrat totuși, deși eronat, că există o corelație negativă! La urma 
urmelor, toate cele patru state cu cele mai reduse cheltuieli per elev se 
situează printre cele cu scorurile SAT cele mai bune, în vreme ce statul 
cu cel mai înalt nivel al cheltuielilor per elev se află pe locul treizeci și 
nouă ca scoruri SAT obţinute. Will și-a dat seama, probabil, că în 
conformitate cu această logică, s-ar putea susţine că cea mai eficientă 
modalitate de a înregistra cele mai înalte scoruri SAT ar fi tăierea 
completă a fondurilor pentru educație. 


UN CAZ DE CAUZALITATE CU ALTE CAUZE 


Confundă o cauză intermediară cu una primară și riști să regreți că nu 
ai mai cerut și o a doua opinie: 

Un tip se duce la medic și i se plânge că de ani buni are niște dureri 
de cap cumplite și nimic nu pare a-l ajuta. Doctorul îi face o examinare 
completă, îi cere să se așeze și-i spune că suferă de o boală rară. 
Durerile de cap sunt provocate de presiunea exercitată de testicule 
asupra extremității coloanei vertebrale. Și singura soluţie este castrarea 
chirurgicală. 

Timp de câteva săptămâni, tipul întoarce problema pe toate fețele și, 
în final, decide că durerile de cap sunt prea greu de suportat, așa că 
optează pentru operaţie. 

După intervenţia chirurgicală, cade în depresie, deși a scăpat de 
dureri, și ca să se mai însenineze, hotărăște să-și cumpere niște haine 
noi. Ajuns la un magazin de confecţii bărbătești, îi spune bătrânului 
vânzător: 

— Vreau un costum cu dungulițe. 

Vânzătorul îl măsoară dintr-o privire și murmură: 

— Hmm, 42 lungime, cu 33 pe interiorul piciorului. 

— Exact! exclamă tipul. Cum ai știut? 

— Băiete, când ești în branșă de atâta vreme ca mine, capeţi un al 
șaselea simț pentru chestiile astea. 

Tânărul cere apoi și o cămașă asortată cu costumul, iar vânzătorul 
spune: 

— Da, 16 la gât, cu 34 la mânecă. 

— Uluitor! strigă tipul, începând deja să se înveselească. Hei, dacă tot 
am venit aici, o să-mi iau și niște chiloti. 

— Mărimea 36, decide bătrânul vânzător. 

— Ei, de data asta te-ai înșelat. Port 34. 

— Băiete, replică vânzătorul, nu lua 34 - o să-ţi preseze biluțele de 
șira spinării și o să-ţi dea niște dureri de cap îngrozitoare! 

lată în continuare un alt exemplu de abureală post hoc, oferită de un 
cuplu de „specialiști” în ale politicii (ghilimelele ne aparțin): 


Am testat efectele unei populare surse televizate de umor politic 
destinat americanilor tineri. The Daily Show cu John Stewart. Am 
constatat că participanţii expuși la glume cu George W. Bush și 
John Kerry la The Daily Show tind să-i evalueze pe ambii 
candidaţi pregnant negativ, chiar și atunci când partizanatul și alte 
variabile de ordin demografic au fost controlate. În plus, am constatat 
că telespectatorii dovedesc mai mult cinism faţă de sistemul 
electoral și programele de știri în general. 

Jody Baumgartner şi Jonathan Morris, cercetători și profesori la 
Departamentul de Științe Politice de la East Carolina University, în „Efectul The 
Daily Show: Evaluarea candidaţilor, eficacitate și tineretul american” (publicaţia 
academică American Politics Research) 


Vă mulţumim, Jody și John. Ştiam că The Daily Show are ceva 
subversiv în el, numai că nu eram siguri exact ce. Dar pentru toți ceilalți 
membri ai lumii neacademice, să analizăm puţin logica voastră bizară: 


1. Oamenii care vizionează The Dai/y Show sunt în general mai cinici 
decât, spre exemplu, cei care se uită la Katie Couric. 
2. Prin urmare, înseamnă că The Daily Show îi face să devină mai 


cinici. 


Hopa! Avem aici un alt exemplu frapant al erorii post hoc ergo 
propter hoc. Tentaţia pe care o exercită se traduce prin aceea că, atunci 
când A cauzează B, este evident că B trebuie să vină după A. Este o 
condiție necesară de cauzalitate, că efectul presupus survine după 

cauza presupusă. Dar nu e și o conditie suficientă. Ar putea exista și alte 
cauze, fără nicio legătură cu A. 


ABEROLOGICA 

Un alt uluitor exemplu al erorii post hoc ergo propter hoc ne este 
oferit de nimeni altcineva decât de extrem de bine vânduta carte 
Freakonomics SYMBOL 42 \f "Amasis MT W16" * (într-adevăr, pe copertă cititorul este 
sfătuit: „Pregătiţi-vă să fiţi uluiţi”, dar nu i se spune și „de o logică 
defectuoasă”.) Mult discutatul fenomen al cauzei și efectului avansat de 
unul dintre autori, economistul Steven Levitt de la University of Chicago, 
se concretizează în afirmaţia sa că legalizarea avortului în urma deciziei 
din procesul Roe versus Wade a determinat - mai târziu cu doisprezece 
până la șaptesprezece ani - o reducere a ratei infracționalităţii. Levitt 
susține că eliminarea copiilor nedoriți, majoritatea din rândul familiilor 
sărace, a dus la scăderea numărului de potenţiali infractori, pe 
considerentul că la copiii nedoriți, riscul de a deveni adolescenți cu 
probleme, predispuși la infracţiuni și consum de droguri, este mai mare 
decât la cei doriți. 

Lăsând la o parte incorectitudinea politică a tezei sale (aceasta, 
oricum, reprezentând de foarte puţine ori o măsură a logicii), 
argumentul lui Levitt nu trece de proba condiţiei suficiente, fiindcă nu 
ţine seama de alte cauze probabile ale scăderii ratei infracționalităţii în 
aceeași perioadă (anii optzeci și nouăzeci) - de pildă faptul că s-a 
diminuat considerabil rata consumului de crack” ca urmare a 
disponibilităţii reduse a drogului””. 


Derivarea unor concluzii de tip cauză și efect în domeniul 
transformărilor sociale și culturale ridică întotdeauna probleme, fiindcă 
sunt implicaţi numeroși factori. Să ne gândim la sociologul care 
descoperă că, de fiecare dată când recolta de orez din Indonezia e 


SYMBOL 42 \f "Amasis MT W1G" ** 


Cocaină de mare puritate, amestecată cu alte ingrediente, pentru fumat (n. 
tr.). 


Kk 


KK 


Mulţumiri lui Christopher L. Foote, economist senior la Federal Reserve 
Bank din Boston, pentru pont. 

compromisă, se înregistrează o creștere a numărului de persoane din 
Brooklyn care își pierd mănușile. (Probabil că sociologul respectiv are 
acum în mâini un tun editorial.) 

Pentru a dovedi că există o relaţie de tip cauză și efect între 
vizionarea lui Jon Stewart distrându-se pe seama politicienilor și 
dezvoltarea  cinismului cu privire la procesul politic, profesorii 
Baumgartner și Morris ar fi trebuit să examineze un eșantion rezonabil 
de subiecți înainte ca aceștia să urmărească emisiunea, pentru a vedea 
cât de cinici erau iniţial. Apoi ar fi trebuit să le testeze gradul de cinism 
după ce vor fi vizionat în mod regulat emisiunea lui Stewart. Fiindcă ar fi 
putut să constate - și aceasta este doar o bănuială a noastră - că 
oamenii care au ales să urmărească The Daily Show au făcut-o pentru 
că erau din start cinici. lar cauza cinismului lor - dacă ne este permisă o 
supoziție atât de hazardată - ar fi putut fi aceea că au urmărit aburelile 
politicienilor de la emisiunea lui Katie Couric. 

Șirul anecdotelor care ilustrează eroarea post hoc ergo propter hoc 
nu are sfârșit, însă cea care urmează este preferata noastră: 


Un domn ne-evreu de treizeci și ceva de ani se îndrăgostește de o 
evreică și o cere de soţie. Fata îi spune că, pentru a se putea căsători, el 
trebuie mai întâi să se circumcidă. Domnul se duce la un amic evreu și-l 
întreabă dacă circumcizia are cumva efecte negative. Prietenul îi 
răspunde: 

— Păi, eu aveam doar opt săptămâni când m-au circumcis, așa că nu- 
mi amintesc dacă m-a durut sau nu. Dar știu că după aceea a durat un 
an până să pot să merg în picioare! 

Apropo, am făcut și noi un sondaj și am descoperit că lectura revistei 
American Politics Research determină o dietă mai bogată în grăsimi 
saturate. 


Unii dintre dumneavoastră ar putea întreba dacă există totuși ceva 
cinic la Jon Stewart. Pentru ei, redăm câteva dintre remarcile lui: 


În ciuda infirmităţilor sale, Strom Thurmond a venit la lucru în fiecare 
zi și n-a lipsit de la niciun vot în Senat în ultimul său an, deși nimeni nu 
poate fi sigur dacă strigătul lui de „Bingo!“ poate fi considerat „da” sau 

„NU . 


Eu am sărbătorit Ziua Recunoștinței asa cum se făcea odinioară, i-am 
invitat la mine acasă pe toți vecinii, ne-am ospătat din belșug, după 
care i-am ucis și le-am luat pământurile. 


Dacă evenimentele din 11 septembrie 2001 au demonstrat ceva, 
acest ceva e faptul că teroriștii ne pot ataca, dar nu ne pot lua ceea ce 
ne face să fim americani - libertatea și drepturile noastre civile. Nu, 
acest lucru îl poate face numai procurorul general, John Ashcroft. 


E cinic? Vă lăsăm pe dumneavoastră să apreciați. 


Argumentele cum hoc și post hoc sunt atât de îndrăgite datorită 
laturii noastre poetico-fanteziste care, din punct de vedere strict 
filosofic, este latura noastră zevzeacă. Asemenea tipuri de gândire 
lejeră au fost popularizate de mitul cunoscut ca „efectul fluturelui” - the 
butterfly effect - conform căruia o simplă bătaie din aripi a unui fluture 
poate genera schimbări atmosferice abia sesizabile care, printr-un șir de 
evenimente de tip cauză și efect, pot stârni în final o tornadă. În 
realitate, fizicienii nezevzeci care subscriu la teoria haosului dau crezare 

într-o anumită măsură acestui efect al fluturelui, numindu-l „dependenţă 
senzitivă de condiţiile iniţiale” - sintagmă care nu sună nici pe jumătate 
atât de interesant ca titulatura entomologică. 

Dar în cultura populară, efectul fluturelui se referă de obicei la situaţii 
de genul „Dacă aș fi putut s-o iau iar de la capăt și să aleg opţiunea B în 
locul opțiunii A, ce diferită ar fi fost acum viața mea!” Ca în filmul clasic 
It's a Wonderful Life sau în cel mai recent, intitulat - cum altfel? — The 
Butterfly Effect. Dar în aceste scenarii, numai viața personajelor se 
schimbă, nu întregul univers, ca în teoria haosului. 

O ABORDARE INOVATOAE A CAUZEI ȘI EFECTULUI 


CUM FUNCȚIONEAZĂ BUMERANGUL 
o 
hi 


În orice caz, efectul fluturelui exercită la rândul lui un efect asupra 
modului nostru de gândire: ne coboară standardele în privinţa a ceea ce 
putem considera ca fiind o cauză demonstrabilă a unui eveniment. De 
pildă, poate că o bombă artizanală detonată în Baghdad creează 
anumite condiţii atmosferice care provoacă o furtună din cauza căreia 
un terorist din Dubai pierde avionul spre New York. Ei, uite un motiv ca 
americanii să mai rămână în Irak! 

Erorile de tip cauză și efect constituie doar vârful de aisberg al 
afirmațiilor ilogice, așa că e cazul să luăm măsuri pentru a-l evita - de 


pildă un plonjon la mare adâncime. 
PREMISA NEDEMONSTRABILĂ 


Măi să fie! Nu cumva cei pe care-i zărim aici, jos, sunt Părinţii 


Fondatori ai naţiunii? 


Noi considerăm aceste adevăruri ca fiind de la sine înţelese, 
că toți oamenii se nasc egali, că sunt dăruiți de Creatorul lor cu anumite 
drepturi inalienabile și că printre acestea se numără viața, libertatea și 
năzuința către fericire. 


Thomas Jefferson et a/. Declaraţia de Independenţă a SUA 


Ne-am încuiat ușile înainte să analizăm această frază. lar pe urmă ne- 
am oprit să jurăm dăruire drapelului Statelor Unite ale Americii. Am fi zis 
că dăruirea noastră este de la sine înţeleasă, dar în ziua de azi e mai 
bine să fii precaut. 

De fapt, exact acea parte cu „de la sine înţeleasă” din Declaraţia de 
Independenţă este cea care necesită o examinare mai atentă. Implicaţia 
clară a sintagmei este că această înțelegere de la sine este evidentă 
pentru toți cei care îi acordă atenţie. Dar nu trebuie să fii musai un 

epistemolog ca să-ţi dai seama că ceea ce este pentru o persoană de la 
sine înțeles este o nedumerire totală pentru alta. Șamanului de peste 
drum i se pare limpede ca lumina zilei că în jurul scăfârliilor noastre 
zboară pitici multicolori. Suntem gata să acceptăm că numiții pitici sunt 
evidenţi pentru e/, numai că nu sunt la fel de evidenți și pentru noi. lar 
dacă el spune, de pildă, că din cauza piticilor de la sine înțeleși ar fi 
cazul să purtăm abajururi pe cap... ei, bine, noi zicem că afirmaţia lui 
duce lipsă de o anume certitudine. Șamanul nostru pleacă de la o 
premisă discutabilă în mod sigur nedemonstrabilă, iar asta aruncă un 
mare semn de întrebare asupra tuturor aspectelor implicate de 
respectiva premisă. 

Sintagma „de la sine înţeles” este rezervată în general pentru 
enunţurile logice și matematice, de genul 2 + 2 = 4. Ea poate fi extinsă 
chiar pentru a include și afirmaţii precum „Haina asta e roșie”; deși 
nimeni dintre cei care o văd nu este de părere că e roșie, tot trebuie să 
luăm ideea în considerare (vezi piticii multicolori). Dar cu toate că avem 
în mod categoric cea mai bună părere despre viaţă, libertate și năzuinţa 
către fericire și poate suntem chiar dispuși să ne riscăm viața pentru 
aceste valori, în niciun caz nu le considerăm de la sine înțelese în sensul 
strict al termenului. Ca să luăm un exemplu la întâmplare, regelui 
George al III-lea S"WBOL 42 \f "Amasis MT WiS' * nu i s-au părut deloc de la sine 
înţelese, cel puţin nu pentru coloniile turbulente. 

Jefferson s-a folosit de aceste drepturi presupus de la sine înțelese și 
de o listă a modului în care regele George al III-lea le-a încălcat, pentru 
a hotărî că revoluţia este justificată. Fragilitatea acestei premise - 
anume că respectivele drepturi sunt de la sine înţelese - nu înseamnă, 
desigur, că revoluţia nu a fost justificată. Nu poţi ajunge la o concluzie 
adevărată pornind de la o premisă falsă ori discutabilă. Dacă șamanul 

nostru de peste drum ar fi dedus din existenţa piticilor multicolori că £ = 
mc?, ecuaţia oricum ar fi fost validă, prin ea însăși. Cu alte cuvinte 
(atenţie, FBI!), noi nu contestăm legitimitatea Revoluţiei Americane. 


Jefferson s-a inspirat în redactarea Declaraţiei de Independenţă din 
cuvintele filosofului englez John Locke, care scria în ale sale Dovă 
tratate asupra guvernării că „viaţa, libertatea, sănătatea și 
proprietatea” (sublinierea ne aparţine) sunt drepturi dăruite de 
Dumnezeu, pe care un guvern onest trebuie să le acorde cetăţenilor pe 
care îi conduce. Locke susținea de asemenea că dreptul la proprietate 
este cheia către fericire. Poate că modificarea operată de Jefferson, în 
„Viaţă, libertate și năzuința către fericire” a fost determinată de faptul 
că, având cinci mii de acri de teren în jurul casei lui din Monticello, era 


cu adevărat un om foarte fericit. 


Nu mai discutăm acum despre ce înțelegea un proprietar de sclavi ca 
Jefferson prin „adevărul de la sine înţeles” că „toţi oamenii se nasc 
egali”. Cât despre ce-o fi avut în minte Creatorul nostru de la sine 
înțeles când ne-a creat pe noi... nu ne-am atinge de o asemenea 
problemă nici măcar cu un piticuţ multicolor. 


SALTUL INDUCTIV (derivarea concluziilor din dovezi ambigue) 


În secolul | î.Hr., Cicero (106-43 î.Hr.), orator și teoretician al politicii, 
declara: „A nu te interesa ce s-a întâmplat înainte de a te naște tu 
înseamnă a rămâne pentru totdeauna copil.” 

Două milenii mai târziu, istoria s-a repetat, când filosoful de la 
Harvard George Santayana (1863-1952) a exprimat maxima lui Cicero 
într-un mod mai tranșant: „Cei care nu-și pot aminti trecutul sunt 
condamnaţi să-l repete.” 

De atunci, bla-bla-ul politic n-a mai fost niciodată același. 

Cuvintele lui Santayana au fost preluate de atâția politicieni și mari 
analiști, încât ar putea face să se prăbușească istovit și un algoritm 
Google. Acești sfătuitori dăruiţi ne imploră să nu repetăm istoria, de 
pildă dec/anșând un război, mărind impozitele sau legalizând alcoolul. 
Cu toţii citează literă cu literă precedente de ordin istoric, care conferă 
forță avertismentelor lansate. „Nu repetati trecutul!” ne îndeamnă ei. 
„N-aţi învăţat nimic din greșelile anterioare?” 

Dar imediat după aceea vin alţi sfătuitori dăruiţi, care ne imploră să 
nu repetăm istoria ezitând să invadăm o anumită ţară, scăzând 
impozitele sau interzicând alcoolul. 

Santayana, avem o problemă. De fapt, două. 

Prima este că studiul istoriei nu este la fel de simplu ca, să spunem, 
acela al rocilor. Istoria are mult mai multe variabile decât au pietrele, 
așa că încercarea de a găsi în decursul ei o replică exactă a situaţiei 
socio-politice actuale este practic imposibilă. Să ne amintim truismul 
conform căruia istoria nu se repetă; în acest caz, întreaga afacere a 
căutării în trecut a unor indicii care să ne ajute astăzi în adoptarea 
deciziilor devine hazardată în cel mai bun caz. Fără îndoială că la asta 
se gândea Heraclit când a spus că „Nu te poţi scălda în același râu de 
două ori.” Tot soiul de aspecte se schimbă de la o clipă la alta (și de lao 
epocă la alta), indiferent dacă ne place sau nu. 

Așa se face că, la fel ca dracul care citează din Biblie, politicienii și 
analiștii pot cita pagini întregi de istorie pentru a deriva analogii opuse 
aceleiași situaţii. Oare istoria pe care nu vrem s-o repetăm în Irak este 
cea a pacificării Germaniei ori a impasului din Războiul din Vietnam? 
Judecând după rezultatele înregistrate în învățarea „lecţiilor istoriei”, cei 
care se consideră analiști ai trecutului par a alege analogia greșită cu o 


frecvenţă ce o depășește cu mult pe cea pur probabilistică. 

Să mai adăugăm aici că, istoric vorbind, nu întotdeauna poţi pune 
bază pe istorici, așa că însăși fundamentul lecţiilor istorice este șubred. 
Este știut că unii istorici folosesc dovezi contrafăcute, surse discutabile 
și chiar - ferească cerul! — dau istoriei o turnură politică. 

Dar enunţul lui Santayana mai ridică o problemă, subtilă de data 
aceasta. El nu este eronat în sine, dar sugerează o concluzie implicită 
care e greșită. Astfel, suntem îndemnați să conchidem că cei care își 


amintesc trecutul nu sunt condamnaţi să-l repete. 

ISTORIA ESTE DE PARIEA NOASTRA 


iii, ama A 


Indicatorii economici s-au prăbușit, 
dar fruntea sus! Revizionistii istoriei 
vor interpreta situația asta ca 
„vremurile bune de odinioară"... 


ANALIZĂ 
ECONOMICĂ 

Dar poate că atât cei care studiază istoria, cât și cei care n-o fac sunt 
la fel de condamnaţi s-o repete. Altfel spus, toată lumea o face (repetă 
istoria), așa că putem susţine fără ezitare că studiul istoriei condamnă 


oamenii s-o repete. 


„LECȚIILE” RĂZBOIULUI DIN VIETNAM 


Politicienii și analiștii vorbesc mereu despre lecţiile Războiului din 
Vietnam. Din păcate, fiecare dintre ei pare a avea în minte o cu totul 
altă lecţie. lată aici nominalizaţii la titlul de Cel mai Bun Descoperitor de 
Lecţii: 


1. Melvin Laird, secretar al Apărării în timpul mandatului Richard 
Nixon, pentru: „Nu trădaţi poporul care se bazează pe voi.” 

2. Maiorul H.R McMaster, autor al lucrării Dere/iction of Duty, pentru: 
„Liderii militari nu ar trebui să fie complici acceptând poziţia 
președintelui cu privire la război.” 

3. Fostul ambasador Francis Terry McNamara, autor al cărţii Escape 
with Honor, pentru: „Să nu tai și să fugi.” 

4. Fostul președinte al Comandamentului Interarme și fost secretar de 
stat, generalul Colin Powell, pentru Doctrina Powell: „Acţiunea militară 
trebuie utilizată doar în ultimă instanţă și numai dacă există un risc 
evident la adresa securităţii naţionale; dacă se impune folosirea ei, forța 
trebuie să fie copleșitoare și disproporţionată în raport cu cea a 
inamicului; trebuie să existe o puternică susţinere publică pentru război 
și trebuie să avem o strategie de ieșire limpede.” 

5. Președintele George W. Bush, pentru: „Una dintre lecţii [ale 
Vietnamului] este aceea că dorim în general să avem instantaneu 

succes în lume, iar misiunea din Irak va dura ceva... Vom reuși dacă nu 
vom renunţa.” 

6. Keith Olbermann, programul Countdown, MSNBC, pentru: „Dacă 
încerci să continui un război pentru care națiunea și-a pierdut interesul, 


și tu, și războiul sunteţi terminați.” 


lar premiul îi revine lui... nici unuia dintre cei nominalizați! 
Câștigătorul este administraţia președintelui George W. Bush, pentru (și 
parafrazăm aici): Dacă vrei să reduci la minim opoziţia publică faţă de 


război, nu face recrutări. 
MIŞMAŞUL ANALITIC-SINTETIC 


Unul dintre marii logicieni ai epocii noastre - și vorbim aici, desigur, 
despre președintele George W. Bush - a citit, se pare, Critica ratiunii 
pure a lui Kant. (Cine suntem noi să ne îndoim de impresionanta lui listă 
de lecturi?) în orice caz, pare a stăpâni bine ceea ce putem numi vechiul 


mișmaș analitic-sintetic: 


Dacă regimul irakian poate produce, cumpăra sau fura o cantitate de 
uraniu înalt îmbogățit nu mai mare decât o minge de tenis, va putea 
avea o armă nucleară în mai putin de un an. 

Președintele George W. Bush, 7 octombrie 2002 


Așa e, George! lar dacă dorinţele ar fi cai, cerșetorii ar zburda călare. 
Dar se pare că dorinţele nu sunt cai. 

Într-un articol apărut în ediţia din 8 octombrie 2002 a publicaţiei 
online Counter Punch, Robert Jensen susține că provocatoarea 
declaraţie a președintelui este complet lipsită de sens. După părerea lui, 
e ca și când ai spune că, dacă Irakul ar avea o armă nucleară, ar avea o 

armă nucleară, fiindcă singura parte dificilă și consumatoare de timp a 
fabricării unei arme nucleare este procurarea materialului fisionabil. 

Cu alte cuvinte, Jensen pretinde că președintele deghizează o 
propoziție analitică într-una sintetică. (Ăsta-i jargon filosofic.) 

Să ne explicăm. Propozițiile analitice sunt adevărate prin definiţie. 
„Toţi senatorii americani sunt membri ai ramurii legislative a puterii” 
este analitică. Nu ne oferă nicio informaţie nouă despre senatori, pe 
care să n-o cunoaștem deja. Ar putea exista un senator care să nu fie 
membru al puterii legislative? Nicidecum: prin definiție, senatorii sunt 
membri ai legislativului. Pe de altă parte, „în 1924, toți senatorii erau 
bărbaţi albi” este o propoziție sintetică. Ne spune ceva nou despre 
componenţa Senatului în anul respectiv, componenţă care ar fi putut 
foarte bine să fie alta - și chiar a fost alta vreme de câteva decenii. 

Cum se regăsesc aceste aspecte în analiza pe care o face Jensen 
declarației prezidenţiale? El susține că spusele președintelui se reduc la 
următoarea formulă: „Irakul ar putea fabrica rapid o bombă nucleară 
dacă ar avea materialele necesare pentru a fabrica rapid o bombă 
nucleară.” Adevărat prin definiţie. 

Cam ca acest vechi gag de vodoevil: 


EA: Atacantul acela e un jucător grozav. 
EL: Ei, dacă aș avea talentul lui, aș fi și eu la fel de bun. 


Deci de ce ar vrea președintele Bush să arunce asupra noastră o 
afirmaţie atât de golită de conţinut ca aceasta? Se poate oare ca, în 
zelul său de a-și susține decizia de invadare a lrakului, să fi apelat la o 
măsluire a cărţilor de ordin retoric? Declaraţia lui pare a fi informativă și 
este în mod cert înfricoșătoare, în asemenea măsură încât ar putea 
determina publicul să încline în favoarea unei lovituri preventive. 

Dar președintele nu se oprește aici; aranjează cărțile și mai vârtos, 
subliniind cantitatea de uraniu înalt îmbogăţit necesară: ceva mai mult 
decât o biată minge de tenis! 

Poate c-o fi mai ușor să procuri o porție de uraniu înalt îmbogăţit cât 
o minge de tenis decât una cât un frigider; sau poate că nu. 
Președintele nu ne oferă și această informaţie - nu susţinem că ar avea- 
o. Și în orice caz, cât e de ușor să procuri așa ceva? Din experiența 
noastră, putem spune că a pune mâna pe diamantul Hope, care e chiar 
mai mic decât o minge de tenis, s-a dovedit a fi o încercare incredibil de 
dificilă. Chestia e că Bush n-a minţit neapărat cu privire la 
ultrapericulozitatea faptului că un lider dement are nevoie de o 
cantitate atât de mică de material radioactiv pentru a construi o bombă 
nucleară. Și nici că a greșit neapărat. Ci mai degrabă că ne aburește. 

STRATEGIA STAR TREK 


Abureala prin crearea unui univers alternativ 


Nimic nu demonstrează mai bine curajul politicienilor decât modul în 
care se comportă atunci când sunt prinși cu vreo contradicție flagrantă. 
Da, uneori admit că „au fost făcute unele greșeli” - o expresie ipocrită 
care ocolește întrebarea cine a făcut, mai exact, respectivele greșeli. Și 
ocazional mai recunosc că „m-am exprimat greșit”, ceea ce sugerează 
un soi de scăpare neurologică, ceva ce se poate întâmpla oricărei 
victime nevinovate a vreunui scurt-circuit sinaptic. Dar cei cu adevărat 
bravi și fermi nu recurg la asemenea scuze jalnice. Nu, ei fac apel la o 
autoritate mai înaltă, la definirea adevărului însuși. Și prin această 
redefinire, nici nu fac greșeli, nici nu se exprimă în mod eronat; 
dimpotrivă, rostesc adevărul adevărat - așa cum este el definit într-o 
galaxie foarte, foarte îndepărtată. 


REDEFINIREA ADEVĂRULUI 


Să privim următoarele eschive epistemologice ale unui veritabil 
maestru al prefăcătoriei, fostul președinte Ronald Reagan: 


Noi nu am... repet, nu am negociat arme sau orice altceva în 
schimbul ostaticilor, și nici nu o vom face. 


Președintele Ronald Reagan, 13 noiembrie 1986 

Permiteţi-mi să spun că nu am avut intenția de a face afaceri cu 
Khomeini, de a da arme în schimbul ostaticilor. 
Președintele Ronald Reagan, 6 decembrie 1986 


Cu câteva luni în urmă, am declarat în fata poporului american că nu 
am dat arme în schimbul ostaticilor. Inima mea și cele mai bune intenții 
ale mele încă îmi spun că acest lucru este adevărat, dar faptele si 
dovezile îmi arată că nu este așa. 


Președintele Ronald Reagan, 4 martie 1987, după ce reporterii au insistat și 
au demonstrat că în realitate președintele dăduse arme în schimbul ostaticilor 


Scuza președintelui Reagan pentru nesinceritatea cu privire la 
schimbul arme contra ostatici declanșează alarma disonanţei cognitive 
în cei mai sofisticaţi dintre noi. Marele Maestru al Comunicării pare a fi 
un școlar ce-i spune profesorului că n-a înmuiat cu adevărat codiţa lui 
Mary în sticluța cu cerneală, numai că a cam făcut-o, deși n-ar fi vrut. 
Școlarul, la fel ca Marele Maestru, speră că această neclaritate va fi 
trecută cu vederea cu o ocheadă șmecherească și un zâmbet - un 
argumentum ad misericordiam, sau „apelul la simpatie” - ca în „Ei, ia 
mai lasă-mă! La urma urmei, n-am făcut-o intenţionat, știi?” 

Dar nu cumva suntem prea duri cu Reagan? Poate că de fapt el chiar 
credea ce spunea atunci când a subliniat opoziția dintre ceea ce-i spun 
încă inima și cele mai bune intenţii pe de o parte și ceea ce-i arată 
faptele și dovezile pe de alta, cu toate că cele din urmă le contrazic pe 
cele dintâi. Și dacă chiar credea, poate că nu avea decât modalităţile 
alternative - și posibil co-egale - de a aprecia ceea ce era adevărat. 

Să ne gândim la paleontologul Marcus Ross, care scria în disertaţia sa 
de doctorat că mozazaurus, o specie de reptilă marină, a dispărut la 
sfârșitul Cretacicului, cu circa șaizeci și cinci de milioane de ani în urmă. 


Dr Ross este ceea ce se cheamă un adept al „creaţionismului 

Pământului tânăr”, care crede că Biblia este o descriere literală a 
modului în care a fost creat universul și că planeta noastră este veche 
de cel mult zece mii de ani. Întrebat cum se împacă aceste două opinii 
ale sale, Ross a declarat că metodele și teoriile paleontologiei constituie 
o „paradigmă” pentru studierea trecutului, iar scriptura, o alta. Altfel 
spus, el reușește un truc pe care majoritatea filosofilor l-au crezut 
imposibil, acela de a avea în minte concomitent două teorii 
contradictorii. Ross are două paradigme diferite pentru determinarea 
adevărului, și ceea ce este adevărat în conformitate cu o paradigmă nu 
este neapărat la fel și conform celeilalte. E un soi de relativism pe care 
nu-l asociem în mod obișnuit cu fundamentaliștii. 

Așa că, poate, președintele Reagan spunea ceva asemănător cu 
declarațiile doctorului Ross: inima și intenţiile sale formează o 
paradigmă, iar faptele și dovezile Constituie o alta. Dar dacă voi, 
reporteri cu minți înguste, limitați chestiunea doar la fapte și dovezi... 
mda, ei, bine, aveţi dreptate. 

UMBRA ȘTIE 


Americanii n-ar trebui să devină obsedati de scandalul armelor din Iran! 


A MĂSLUI CĂRŢILE ADEVĂRULUI 


Filosofii de limbă engleză i-au acuzat adesea pe omologii lor francezi 
de imprecizie și stupiditate. Pentru un logician pozitivist britanic ca A.J. 
Ayer, spre exemplu, Jean-Paul Sartre nici nu merita să fie considerat cu 
adevărat filosof, fiindcă și-a petrecut întreaga viaţă profesională 
cugetând la teme incognoscibile precum natura existenţei, a fiinţării și a 
nimicului. Fostul președinte francez Jacques Chirac resimte probabil o 
ușurare la gândul că Ayer nu mai ființează, fiindcă i-ar fi spulberat în 
cele patru vânturi noua sa teorie a adevărului: 


Aș spune că periculos în situația aceasta [din Iran] nu este faptul că 
iranienii au o bombă nucleară; a avea o bombă, poate și o a doua puțin 
mai târziu, ei, bine, asta nu e ceva foarte periculos. 


Președintele francez Jacques Chirac, într-o zi de luni 


Franța, alături de comunitatea internațională, nu poate accepta 
perspectiva unui Iran deținător de arme nucleare. 

Declaraţie emisă de Biroul lui Chirac, doar după câteva ore, denunţând 
publicarea comentariului anterior al președintelui, pe care a numit-o „campanie 
rușinoasă”, și acuzând presa americană că „se folosește de orice scuză pentru 


a se angaja în denigrarea Franţei” 


Ar fi trebuit să fiu atent la ce spun și să-mi fi dat seama că probabil 
eram înregistrat. 


Președintele francez Jacques Chirac, în marțea următoare 


Tocmai când credeam că nu vom mai vedea o altă teorie a 
adevărului, iată că vine Jacques cu una de toată frumusețea. Dar înainte 
de a o analiza, să le trecem în revistă pe predecesoarele sale din 
analele filosofiei occidentale. În primul rând, avem teoria 

corespondenţei, enunțată în secolul XX de filosofii britanici Bertrand 
Russell și G.E. Moore: o credinţă este adevărată dacă și numai dacă 
există un fapt concret care să-i corespundă. De exemplu, propoziția 
„Pisica e pe covor” este adevărată numai și numai dacă există în 
realitate o pisică pe covor. 

Există apoi teoria coerenţei, la care a subscris filosoful american de 
secol XX Hilary Putnam: o credință este adevărată dacă și numai dacă 
face parte dintr-un întreg sistem de convingeri „consecvent și 
armonios”. Ei, aici trebuie să ne străduim ca să înţelegem ce vrea să 
spună, în conformitate cu această teorie, aserțiunea „Pisica e pe covor” 
este adevărată dacă și numai dacă se „potrivește” cu întregul set al 
tuturor convingerilor considerate adevărate. Spre exemplu, trebuie să 
se potrivească cu convingerea că „obiectele materiale există într-o 
relaţie reciprocă spaţio-temporală” - dar și cu credința că Joe DiMaggio 
a fost declarat cel mai bun jucător din Liga Americană în 1941. Ceee? 
Acest din urmă exemplu pare a fi ridicol numai fiindcă propoziţia „Pisica 
e pe covor” este în mod evident compatibilă cu convingerea referitoare 
la statutul lui Dimaggio. Și de ce n-ar fi compatibilă? Ideea este însă că, 
dacă într-un fel sau altul nu ar fi compatibilă cu ea - așa cum se 
întâmplă cu unele convingeri (de pildă, credinţa că Ted Williams a fost 
declarat cel mai bun jucător în 1941 nu este compatibilă cu cea care 
susține că Dimaggio a fost declarat cel mai bun jucător în 1941) - atunci 
una dintre ele ar fi în mod cert neadevărată. În privinţa asta trebuie să 
aveți încredere în noi. 

În al treilea rând, există teoria pragmatică a adevărului, susţinută de 
regretaţii filosofi americani din secolul al XIX-lea Charles Sanders Peirce 
și William James: o credinţă este adevărată numai și numai dacă 
provoacă o acţiune ce duce la un rezultat dezirabil. În conformitate cu 
această teorie, propoziţia „Pisica e pe covor” este adevărată numai și 
numai dacă acţiunea mea asupra ei nu mă stânjenește în vreun fel. 
Dacă opinia mea că aserţiunea „pisica e pe covor” este adevărată mă 
determină să fac o predicție care duce la un rezultat nesatisfăcător (de 
pildă întind mâna să mângâi pretinsa pisică și sufăr o arsură de gradul 
trei), atunci trebuie să-mi revizuiesc convingerea că pe covor se află o 
pisică. 

Pe acest fundal apare și președintele Chirac, cu un test al adevărului 
nemaiîntâlnit. Da, din ţara care ni i-a dat pe Descartes și Pascal ne 
parvine acum teoria înregistrării, care prevede că o afirmaţie rostită în 
fața presei este adevărată numai și numai dacă este făcută pentru a fi 
înregistrată. În conformitate cu această teorie, aserțiunea „Pisica e pe 
covor” este adevărată numai și numai dacă e compatibilă cu politica 
externă franceză oficială. 

Domnul Chirac ne lămurește că eroarea în privința opiniei sale 
inițiale, binevoitoare, asupra armelor nucleare iraniene constă în faptul 
că nu a fost destinată publicului general. Politica oficială a Franţei 
prevede că dotarea cu arme nucleare a Iranului este inacceptabilă; prin 
urmare, presa nu ar fi trebuit să redea declaraţia prezidenţială ce 
contravine acestei poziţii. Vive la vérite! 

(Dezvăluire totală: Supoziţia noastră secretă este aceea că tot ce e 
adevărat trebuie redat - o opinie care nu este împărtășită de multe 
guverne, unele dintre ele aflate mai aproape de noi decât cel francez.) 

MINCIUNI ALBE 


Un univers alternativ cu care suntem cu toţii familiarizați este cel al 
așa-numitelor minciuni albe - afirmaţii care nu sunt adevărate în sensul 
strict al termenului, dar nu sunt nici gogoși umflate, ci se află undeva, 
pe un tărâm intermediar. „Cum îţi merge în dimineaţa asta? „Bine, 
mulțumesc.” Traducere: „De fapt, mă dor bătăturile, dar nu vreau să 
vorbesc despre asta și, în esență, sunt bine. Mă rog, oarecum.” 

Michael Deaver, asistentul președintelui Reagan, a rostit următoarea 
minciună albă când a fost întrebat cum a reacţionat acesta atunci când 
Congresul a autorizat vânzarea de avioane către Arabia Saudită: 
„LPreședintele a spus] «Slavă Domnului!» ,„ 

De fapt, președintele spusese Mă simt de parcă m-am răhățit un 
ananas! SYMBOL 42 \f "Amasis MT W1G" * 

Replica are o anume spontaneitate neaoșă, dar domnul Deaver a 
considerat că nu are o sonoritate prezidenţială, așa că a înlocuit-o cu 
una mai puţin memorabilă, dar mult mai spirituală: „Slavă Domnului!” 

Deși suntem în general chițibușari când vine vorba despre rostirea 
adevărului, considerăm că Deaver a procedat bine în acest caz. 
Dumnezeu știe că am auzit minciuni albe mult mai rele, ca aceea când 
Bill Clinton a spus, cu o sinceritate fără margini: „încă de când eram 
copil am auzit despre convențiile electorale din lowa. De aceea am vrut 
să obţin rezultate bune la ele.” Istoria ne spune însă altceva: Primele 
convenţii electorale s-au organizat în lowa când Clinton era la colegiu și, 
oricât de precoce ar fi fost Bill, cu siguranţă că nu mai purta pantaloni 
scurți. 

Un alt exemplu este cel al lui Al Gore, care susţinea că, pe când era 
bebeluș, mama lui îl adormea cântându-i „Privește marca sindicală” - o 

melodie compusă când el avea deja douăzeci și șapte de ani. Astfel, Al 
s-a expus la acuzaţia că mama lui a continuat să-i îngâne cântece de 
leagăn mult după ce a trecut de vârsta cuvenită pentru asta. 


Riscurile minciunilor albe sunt ilustrate de povestea lui Alice Grayson: 


Alice trebuia să prepare un tort pentru vânzarea în scop caritabil 
organizată de grupul doamnelor de la biserica baptistă, dar și-a adus 
aminte abia în ultimul moment. Tortul era foarte important fiindcă Alice 
își dorea foarte mult să facă o impresie bună. Așa că, inventivă fiind, a 
început să scotocească prin casă, în căutarea unui înlocuitor rapid. Și l-a 
găsit în baie: o rolă de hârtie igienică. A așezat-o pe un platou și a 
turnat glazură peste ea. Produsul finit arăta excelent. 

Înainte de a pleca de acasă pentru a duce tortul la biserică și a merge 
apoi la serviciu, Alice și-a trezit fiica, i-a dat niște bani și i-a spus să se 
ducă la standul bisericii chiar de la ora deschiderii, pentru a cumpăra ea 
tortul și a-l aduce acasă. Dar până când a ajuns fiica ei, minunata 
prăjitură fusese deja vândută. Când Alice a aflat asta, a simţit că i se 
taie picioarele; toată lumea avea să afle despre isprava ei! 

A doua zi, Alice și-a promis să încerce să nu se gândească nicio clipă 
la tort; se va duce la prânzul simandicos organizat acasă la o altă 
doamnă din congregaţie și va face tot posibilul să se simtă bine. 
Mâncarea era rafinată, compania la fel, dar, spre oroarea ei, la desert a 
fost adus tortul în chestiune. Alice a simţit cum îi piere sângele din 
obraji. A dat să se ridice de pe scaun pentru a-și mărturisi fapta, dar 
înainte de a putea deschide gura, soţia primarului a exclamat: 

— Ce tort splendid! 

Și în clipa următoare, gazda a replicat cu mândrie: 

— Vă mulţumesc, eu însămi l-am pregătit. 

ASUMAREA PERCEPŢIILOR CONVENŢIONALE 


Un bătrân filosof din vechime, Anonimus, spunea odată cu 
înţelepciune: „A alege un cuvânt înseamnă a alege o lume”, dând de 
înțeles că termenii folosiți pentru a defini o chestiune ne limitează 
modurile în care o putem gândi. Lăsându-ne convinși de percepțiile 
convenţionale cu care ne bombardează continuu politicienii și presa, îi 
ajutăm de fapt că creeze un univers alternativ al discursului politic, care 
determină ce se poate spune despre un subiect anume și ce nu: 


(Montaj la The Daily Show, cu Jon Stewart) 
EI [Kerry] iese cu mult din normă. 


Fox News 


[Kerry este] mult în afara normei. 


Purtătorul de cuvânt al taberei lui Bush 


lese foarte mult din normă. 


Directorul de comunicare din campania cuplului Bush - Cheney 


Este atât de mult în afara normei. 
Lynne Cheney 


[Kerry și Edwards sunt]... mult în afara normei. 
Strateg GOP 


Încep să am o senzaţie. Cred, cred că [Kerry ṣi Edwards sunt] în afara 
normei. 


Jon Stewart 

VECHEA MOMEALA EPISTEMOLOGICA 


- N-a fost o minciună, domnule senator, a fost doar un adevăr mai cuprinzător. 


Cum devin convenţionale percepțiile convenţionale? Așa cum ne 
informează Stewart, de obicei procesul începe cu subiectele discutate. 
Partidul A decide ce anume vrea să gândim noi despre candidaţii 
partidului B și apoi are grijă ca etichetările sale deloc flatante să fie atât 
de des repetate în mass-media, încât să ne rămână în minte. Presa 
cooperează fiindcă astfel își poate vinde marfa mai bine. lar noi, 
publicul, suntem mai mult decât dispuși să preluăm aceste etichete, 
fiindcă sunt atât de captivante. Și, mai semnificativ, e mult mai ușor să 
le preiei decât să gândești. 


Așa cum remarca eseistul Louis Menand în articolul „Vorbe 
memorabile” din ziarul New Yorker, când vine vorba despre citatele 
populare, caracterul captivant este mai important decât acuratețea. 
Sherlock Holmes n-a zis de fapt niciodată „Elementar, dragul meu 
Watson”. Și nici Ilsa, personajul interpretat de Ingrid Bergman în 
Casablanca, n-a spus „Mai cântă-l o dată, Sam”. Horace Greeley n-a 
exclamat vreodată „Du-te spre vest, tinere”, după cum nici Patrick 
Henry n-a rostit cuvintele: „Daţi-mi libertatea sau daţi-mi moartea.” Și, 
cel mai dezamăgitor, Leo Durocher SYMBOL 42 \f "Amasis MT WIG" * n-a spus 
niciodată „Tipii amabili termină pe ultimul loc”. Replica lui a fost de fapt 
„Tipii amabili sunt tocmai acolo, pe locul al șaptelea” - afirmaţie căreia 
îi lipsește în mod evident acel sine qua non al oricărui citat memorabil: 
caracterul captivant. Adevărata replică a lui Durocher nu are ritm; nu 
are poezie; și e mult prea lungă. Fiindcă, așa cum spun politicienii 
operativi, „Daţi-mi ceva captivant sau daţi-mi apă chioară!” 


Așa se face că noi, cei mulţi, sfârșim fără a ne da seama prin a deveni 
co-conspiratori în jocul de cuvinte al presei. Când într-o discuţie apare 

numele lui Bush, în mod automat îl categorisim ca „plat”. Aidoma unor 
roboţi activaţi prin voce, repetăm că Obama „nu are suficientă 
experienţă”, că Cheney este „Darth Vader” și „adevăratul președinte”, 
că Hillary e „scârboasă”, că Bill era „superficial” și „nedisciplinat”. Nu 
contează că toate aceste etichetări au un dram de adevăr în ele. N-ar 
prinde dacă nu ar rezona cu noi înșine într-un fel sau altul. Problema 
este că devin un substitut al gândirii proprii. Calvin Coolidge era, 
neîndoielnic, și altfel în afară de tăcut, iar Nixon era și în alt fel decât 
șmecher. Mă rog, tăiaţi ultima parte. 


ASUMAREA PERCEPȚIILOR CONVENȚIONALE AȘA CUM SE FĂCEA 
ODINIOARĂ 


Ne întoarcem iar la miticul nostru prieten, Radio Erevan: 


ASCULTĂTORUL: Ce este un schimb de idei? 
OFICIALUL GUVERNAMENTAL: E atunci când intri în biroul comisarului cu 
propria ta idee și ieși cu a lui. 


PROSTIE CONVENȚIONALĂ 


Scriind în Los Angeles Times, Michael May se întreabă cum e posibil 
ca experţii guvernamentali să ignore aproape de fiecare dată marele 
eveniment care se apropie: dezintegrarea Uniunii Sovietice sau ridicarea 
Chinei ca nouă putere capitalistă. Și tot el răspunde: din cauza limitelor 
percepţiilor convenţionale, întrebările adecvate nu ajung să fie rostite 
fiindcă nu se află pe lista întrebărilor zilei. În vreme ce oficialităţile 
încearcă să-și dea seama dacă sovieticii vor putea să iniţieze un conflict 
nuclear, Uniunea Sovietică se fărâmiţează. Dacă vreun biet previzionist 

ar fi prezis destrămarea statului sovietic, consideră May, omul ar fi fost 
imediat marginalizat. 

Dacă mai aveţi nevoie și de alte dovezi privind modul în care 
percepțiile convenţionale ne împiedică să privim și în afara ochelarilor 
de cal, citiţi următoarea istorioară: 


lisus își făcea obișnuitul tur prin rai, când observă într-un colț un 
bătrâne! sfrijit, cu părul alb, părând foarte necăjit. 

— Hei, tataie, îi spune lisus blând, aici e raiul. Soarele strălucește, 
poți să mănânci tot ce-ţi poftește inima, ai tot felul de instrumente la 
care să cânţi... ar trebui să fii în culmea fericirii! Ce s-a întâmplat? 

— Păi, să vezi, răspunde bătrânelul, eu eram tâmplar pe pământ și l- 
am pierdut pe iubitul meu fiu la o vârstă fragedă. Și speram din tot 
sufletul să-l regăsesc aici, în ceruri. 

Ochii lui lisus se umplu de lacrimi. 

— TATĂ! strigă el. 

La care bătrânul sare în picioare, izbucnește în plâns și strigă la 
rândul lui: 

— PINOCCHIO! 


Gluma prinde fiindcă noi, cititorii, cădem în capcana pe care ne-o 
întinde umoristul, aceea de a face supoziţii convenţionale. 


PRINCIPII GOALE 


Un alt univers alternativ care poate pica la îndemână uneori este cel 
al principiilor etice goale - principii înalte, dar atât de abstracte, încât 
cuprind în ele aproape orice sau, poate, nimic. Aceasta trebuie să fi fost 
și intenţia lui George W. când, opunându-se legislației ce permitea 

finanţarea din fonduri federale a cercetărilor în domeniul celulelor stem 
embrionice, a lansat următoarea frază: 


Distrugerea vieții omenești în speranța de a salva vieti omenești nu 
este etică. 


Ultimul cuvânt pe această temă al apărătorului-șef al eticii ne-a atras 
imediat atenţia fiindcă întotdeauna am avut o coardă sensibilă pentru 
tot ce e etic. De fapt, eticul își are locul privilegiat în inima noastră, 
alături de echipa Red Sox și de Folies Bergere. 

Din păcate însă, noi am mers la școală pe vremea în care copiii erau 
copii încă, iar asta spulberă tot hazul acestui enunț al proeticului (așa 
cum singur își spune). Și ne gândim aici mai cu seamă la lecturile 
noastre din opera acelui specialist german în enunţuri, din secolul al 
XVIII-lea, Immanuel Kant. 

Immanuel susţine că acţiunile etice raţionale trebuie să izvorască din 
principii sau maxime „a căror universalitate ca lege să ţi-o poţi dori” și, 
mai departe, că aceasta este „singura condiţie în care o dorinţă nu 
poate intra niciodată în conflict cu ea însăși”. Acum, noi recunoaștem că 
germana noastră este sever limitată (cu Sa/zkartoffel și Gerstensaft ni s- 
a cam epuizat vocabularul), și că până și în traducere Kant este un soi 
de Kartoffel de nepătruns. Dar înțelegem cel puţin un lucru la care se 
referă: că dacă vrei să justifici o acţiune printr-un principiu absolut, 
celelalte acțiuni ale tale trebuie să fie consecvente cu același principiu. 
lar dacă stăm să ne gândim, șeful nostru de grupă de la cercetași ne-a 
învăţat mai mult sau mai puţin același lucru. 

Și atunci, cum să înțelegem înclinația lui George cel principial de a 
executa un număr fără precedent de fiinţe umane în timpul mandatului 
său de guvernator al Texasului? Este consemnată declaraţia sa că 

pedeapsa capitală constituie un factor de prevenire a eventualelor 
crime și violuri, declaraţie care sugerează din plin că principiul după 
care el se ghidează sună astfel: „E în regulă să iei o viață umană în 
speranţa salvării unei alte vieţi umane.” lar asta nu pare a se pupa 
deloc cu cealaltă afirmaţie a sa, anume că „Distrugerea vieții omenești 
în speranţa de a salva vieţi omenești nu este etică”. De fapt, pare mai 


degrabă exact invers. 

CHEIA CATRE CONSECVENŢA 


— Eu mi-am scris în palmă principiile si convingerile mele fundamentale 


ca să le pot consulta rapid. 

Dar, ce naiba, poate că suntem prea chiţibușari! A trece de la un 
principiu abstract la o chestiune etică specifică este întotdeauna o 
întreprindere riscantă, așa cum orice partizan al eticii medicale vă poate 
spune. lată-l, de pildă, pe doctorul din istorioara următoare: 


O femeie se află în cabinetul medicului, când, dintr-odată, începe să 
strige: 

— Doctore, sărută-mă! 

Medicul se uită la ea și-și spune că a o săruta ar însemna să-și încalce 
codul de etică. 

Peste vreo douăzeci de minute, femeia izbucnește din nou: 

— Doctore, te rog, sărută-mă, o dată măcar! 

Din nou medicul refuză, scuzându-se, dar adăugând că profesia nu-i 
permite pur și simplu s-o sărute. 

Mai trec încă douăzeci de minute, iar femeia imploră iar: 

— Doctore, doctore, te rog să mă săruţi măcar o dată! 

— Uite ce e, replică el. Îmi pare rău. Chiar nu pot să te sărut. De fapt, 
probabil că n-ar trebui nici să mă culc cu tine. 


Dacă stăm să ne gândim, poate că l-am judecat complet greșit pe 
domnul Bush. Poate că, la urma urmei, nici nu e kantian, ci marxist - 
unul a la Groucho, din a cărui viziune în domeniul eticii nu ezităm 
niciodată să spicuim: „Astea sunt principiile mele; dacă nu-ţi plac, am și 
altele.” 

EXTRA CREDIT 


Abureala cu erori logice formale foarte aiurite 


Când mama ne spunea să ne vedem de treburile noastre, uneori 
poate că luam recomandarea ei în sens mult prea literal, ajungând în 
acel paradis al filosofilor moderni, tărâmul logicii formale - un loc în care 
treburile trebuie urmărite în mod constant. E suficient să spunem însă 
că nu-i un paradis pentru toată lumea. 

Dar sufletelor brave care n-au întâlnit încă astfel de treburi, le oferim 
acest capitol suplimentar pe tema erorilor formale - erori în logica 
deductivă. Fără îndoială, acest tip de raționament greșit duce la unele 
dintre cele mai culpabile concluzii cu care ne bombardează politicienii, 
dar pentru a le detecta, este nevoie să cugetăm din toate puterile 
creierului. 

(Dacă vi se pare util să citiți acest capitol cu voce tare, noi vă 
sugerăm o încăpere cu pereţi dubli, departe de familie și de prietenii 
apropiaţi.) 


TRANSPOZIŢII IMPROPRII - SAU POATE CĂ NU 


Agilitatea în privinţa logicii le oferă politicienilor și acoliţilor acestora 
atât de multe posibilități de abureală, încât devine dificil să le mai ţină 
socoteala. De aceea poartă întotdeauna la ei un caieţel cu jocuri logice. 
În el vom da și peste cel mai șmecher dintre toate, antiteza dublă: 

TAVIS SMILEY (INTERVIEVATOR): Cum le veti răspunde celor care, în 
timpul campaniei, vă vor întreba ce anume vă recomandă pentru funcţia 
de comandant-șef, când dumneavoastră nu ati făcut serviciul militar! 

AL SHARPTON (INTERVIEVAT): Cred că, prin simplul fapt că a făcut 
serviciul militar, cineva nu este în mod automat un bun comandant-șef. 


Interpretarea acestui schimb de cuvinte are mai multe niveluri decât 


un tort etajat, așa că le vom atribui numere de ordine: 


1. La prima vedere, pare limpede că reverendul Sharpton răspunde la 
o altă întrebare decât cea pe care i-a adresat-o domnul Smiley. Știm că 
lui Sharpton îi merge mintea, și de aceea ne îndoim că a făcut acest 
lucru fără a-și da seama. Și totuși, de ce a ales să răspundă așa? 

2. Avem o bănuială în acest sens (una la care au subscris și unii 
analiști pe blogurile lor), anume că reverendul Sharpton a luat o poziţie 
curajoasă împotriva erorii transpoziţiei improprii - un domeniu interzis 
pentru orice elev al lui Aristotel. 

Această eroare se referă la logica defectuoasă a următoarei afirmații: 
Dacă p, atunci q. Prin urmare, dacă nu p, atunci nu q. Asta ar fi același 
lucru cu a spune: „Dacă Osama e viu, atunci se află în Tora Bora; prin 
urmare, dacă e mort, trebuie musai să fie în altă parte.” Numai că nu e 
chiar așa, iar reverendul Sharpton poate că-l lumina cum se cuvine pe 
domnul Smiley în privinţa acestei erori de logică frecvent întâlnite. 

3. Dar staţi așa! Pentru a-l prinde pe Smiley cu această grosolană 
greșeală de raţionament, Sharpton ar fi trebuit să afirme că 
intervievatorul ar fi spus de fapt: „Dacă cineva nu a făcut serviciul 
militar, înseamnă că nu e apt să fie comandant-șef” (lucru pe care 
Smiley l-a sugerat, de altfel) și, prin urmare, „dacă cineva a făcut 

serviciul militar, înseamnă că e apt să fie comandant-șef” (lucru pe care 
Smiley nu l-a spus și nu l-a sugerat în niciun caz). 

4. Deci ce se petrece aici? Din moment ce Smiley n-a zis că, dacă 
cineva a făcut serviciul militar, înseamnă că e apt să devină comandant- 
șef, ce urmărește Sharpton? Să fi vrut oare să ne sugereze că ceilalţi 
candidaţi - precum John Kerry -, care au făcut serviciul militar, sunt la 
fel de incompetenţi ca el pentru funcţia de comandant-șef, astfel că 
putem să votăm liniștiți pentru el? Da, ăsta ar fi într-adevăr un slogan 
interesant pentru campania lui: „Votaţi-mă - probabil că nu-s mai 
incompetent decât oricare dintre ceilalți!” Ei, votul nostru l-a obţinut. 

5. Dar poate că reverendul nu a vrut decât să sugereze (deși într-un 
mod cam convolut) că există, pe lângă serviciul militar satisfăcut, o altă 
calitate, pe care el o deține și care conferă competență pentru funcția 
de comandant-șef. 


INSERAREA FALSELOR PREMISE ÎN ARGUMENTELE VALIDE 


Una dintre cele mai abile tactici ale aburitorilor este aceea de a 
strecura o falsă premisă într-un argument de o validitate incontestabilă. 
Aceasta ar putea fi originea expresiei „Să-i aburești până-i năucești.” 


Dacă [mãnusa] nu se potrivește, verdictul trebuie să fie: achitat! 
Regretatul avocat Johnnie Cochran, în pledoaria finală în faţa juraţilor, în 
procesul intentat lui O.J. Simpson pentru crimă 


Replica lui Cochran este la fel de ingenioasă și de memorabilă ca 
unele dintre cele mai bune slogane publicitare de la TV. Dar este ea și 
logică? Nu chiar. 

Mai întâi, câteva lămuriri: mănușa în chestiune a fost găsită în 
apropierea locului crimei și a fost inclusă de acuzare în lista de dovezi 

circumstanţiale care îl legau pe Simpson de asasinat; acuzarea a adus 
martori experţi care să ateste că, dacă s-ar fi prezentat în condiții mai 
bune, mănușa i s-ar fi potrivit învinuitului. La momentul procesului, 
mănușa fusese deja scăldată în sânge, tăiată în laboratorul criminalistic 
și congelată și decongelată în mod repetat, astfel încât procuratura a 
refuzat să-i permită acuzatului s-o probeze. Dar la insistenţele apărării, 
a cedat până la urmă, Simpson a încercat mănușa (peste alte mănuși 
din latex, pentru a nu contamina probele), și, aparent, aceasta nu i s-a 
potrivit - cel puţin în starea în care se afla și în circumstanţele 
respective. 

Și a mers! Genialitatea lui Cochran nu a constat doar în caracterul 
memorabil al replicii sale, ci și în implicaţiile ei metaforice: dacă 
dovezile circumstanţiale nu se potrivesc (nu îndeplinesc un standard 
rezonabil de credibilitate), înseamnă că acuzatul trebuie achitat (pe 
baza prezumţiei de nevinovăție). 

Ceea ce a făcut de fapt Cochran a fost să strecoare o premisă falsă 
într-o poleială validă de tipul negarea consecinţelor. La fel ca orice alt 
tip valid de argumentaţie, negarea consecventului duce inexorabil la o 
concluzie adevărată - cu condiția să nu plece de la o premisă falsă. Cum 
adică? Negarea consecventului ia forma următoare: „Dacă atunci g. Nu 
q; atunci, nu p.” Sau „Dacă Muffy este o pisică, atunci Muffy este un 
animal. Muffy nu este un animal; prin urmare, Muffy nu este o pisică.” 
Valid ca un permis de conducere nou-nouț, nu-i așa? 

Cochran a raţionat astfel: 


1. Dacă Simpson este ucigașul, atunci mănușa găsită la locul crimei i 
se va potrivi. 

2. Mănușa găsită la locul crimei nu i s-a potrivit. 

3. Prin urmare, Simpson nu este ucigașul. 

Argumentul este valid, însă asta nu înseamnă în mod necesar că duce 
la o concluzie adevărată. Formele valide de argumentaţie sunt aidoma 
computerelor: gunoi bagi, gunoi scoţi. Trucul se regăsește în A: este o 
premisă falsă. Mănușa i-ar fi putut aparţine, să spunem, doamnei 
McGillicutty, care stă pe aceeași stradă și care și-a plimbat câinele prin 
zonă înainte de producerea crimei, ori ar fi putut fi a lui Simpson, dar să 
nu i se mai potrivească, din cele mai variate motive. Prin urmare, 
supoziţia A este nefondată, iar Simpson ar putea fi foarte bine asasinul, 


chiar dacă mănușa nu i se potrivește. 


Există o glumă care ilustrează perfect fenomenul unui argument valid 


ce duce la o concluzie falsă: 


Kevin credea că e mort, deși era cât se poate de viu. Ideea lui fixă a 
devenit atât de supărătoare, încât familia lui s-a hotărât în sfârșit să 
plătească pentru a-l duce la un psihiatru. 

Au urmat numeroase ședințe de tratament, în care psihiatrul a 
încercat să-l convingă că trăiește încă. Dar nimic n-a dat rezultate. În 
final, medicul încearcă o ultimă abordare, își pune pe birou toate 
tratatele medicale și începe să-i demonstreze pacientului că morţii nu 
sângerează. După ore întregi de studiu asiduu, Kevin pare în fine 
convins că, într-adevăr, morții nu sângerează. 

— Eşti de acord acum că morţii nu sângerează? îl întreabă psihiatrul. 

— Da, sunt de acord, răspunde el. 

— Foarte bine, atunci. 

Și medicul scoate un ac, cu care îl înţeapă în deget. Un firișor de 
sânge începe să se scurgă. 

— Ei, reia psihiatrul, ce-ţi spune asta? 


145 


— Oh, Dumnezeule! exclamă Kevin, holbându-se la deget și 
nevenindu-i să creadă. Înseamnă că morţii chiar sângerează! 


Psihiatrul a raţionat astfel: 

Dacă ești mort, nu sângerezi (dacă p, atunci q). 
Ai sângerat (nu qQ). 

Prin urmare, nu ești mort (nu p). 


Psihiatrul neagă consecventul când spune: „Ai sângerat” și conchide 
că pacientul nu e mort. Argumentul este valid și el se așteaptă ca 
pacientul să accepte concluzia. 

Kevin, pe de altă parte, acceptă validitatea argumentului, dar fiindcă 
e convins că este falsă concluzia, deduce că premisa principală trebuie 
să fie falsă. Gunoi bagi, gunoi scoţi. 

lată deci ce este atât de seducător la negarea consecventului. Dacă A 
și B ar fi adevărate, C ar fi de asemenea adevărat, așa că riscăm să ne 
lăsăm prinși de validitatea argumentului, în vreme ce premisa falsă 
trece pe lângă noi fără a o remarca. Și de aceea spunem noi mereu: 
„Dacă premisa nu e potrivită, nu merită nici doi bani.” 


NEGAREA ANTECEDENTULUI - NU! 


Dacă aveţi impresia că argumentul anterior a fost problematic, staţi 
să vedeţi dezbaterea de ordin logic privind argumentele referitoare la 
controlul armelor: 


O miliție bine reglementată fiind necesară pentru siguranța unui stat 
liber, dreptul oamenilor de a deține și a purta asupra lor arme nu 
trebuie încălcat. 

AL DOILEA AMENDAMENT, Constituția SUA 

În secolul XX, al Doilea Amendament a devenit un anacronism, și asta 
în mare parte din cauza drasticelor schimbări survenite în miliția pe care 
trebuia s-o protejeze. Astăzi nu mai avem miliții cetățenești ca acelea 
din secolul al XVIIL-lea. Echivalentul actual al unei „miliții bine 
reglementate” - Garda Naţională - are un număr redus de membri în 
comparație cu înaintașa sa și se bazează pe arme furnizate de guvern, 
nu deținute în proprietate particulară. Legile privind controlul armelor 
nu au efect asupra înarmării miliției actuale. [...] Prin urmare, ele nu 
ridică probleme serioase în raport cu al Doilea Amendament. 


Luare de poziție a Campaniei Brady pentru prevenirea violenţei armate: „Al 


Doilea Amendament: mit și semnificaţie” 


Dacă, de dragul argumentului, o „miliție bine reglementată, civilă” nu 
mai este „necesară pentru siguranța unui stat liber”, nu înseamnă în 
mod logic că „dreptul oamenilor de a deține și a purta asupra lor arme” 
poate fi astăzi încălcat. A ajunge la o astfel de concluzie ar însemna să 
comitem eroarea de a nega antecedentul. 


Stephen Halbrook, avocat de drept constituţional 


Am auzit oare bine? Responsabilii cu politica din cadrul Campaniei 
Brady au comis cumva o prostească eroare logică în argumentaţia lor? 
Și înseamnă asta oare că tot ceea ce trebuie să facă Curtea Supremă 
este să identifice menţionata eroare de raţionament și, gata, s-a pus 
punct controversei privind dreptul de a purta arme? 

Ziceţi dumneavoastră că nu-i așa! 

Bun, nu-i așa. Dar cei care se declară împotriva controlului armelor 
ne-au dus de nas o perioadă. 

Să recapitulăm! Eroarea negării antecedentului spune așa: Dacă p, 


atunci q. Nu p; atunci nu qg. Sau, în termeni pisicești, „Dacă Muffy este o 

pisică, atunci Muffy este un animal. Muffy nu este o pisică; prin urmare, 
Muffy nu este un animal.” Teribi/ de eronat! Întrebaţi-l pe cățelul lui Dan, 
pe care-l cheamă Muffy! 

Acum, să aruncăm o privire nepisicească la enunţul celor de la 
Campania Brady. Ei par a susţine că al Doilea Amendament este 
echivalentul logic al afirmației: „Dacă o miliţie bine reglementată (cu 
arme aflate în proprietate particulară) este necesară pentru siguranța 
unui stat liber, atunci dreptul oamenilor de a deţine și a purta arme nu 
trebuie încălcat.” Pe urmă, sugerează că o miliţie bine reglementată (cu 
arme aflate în proprietate particulară) nu mai este necesară pentru 
siguranţa unui stat liber și, prin urmare, dreptul oamenilor de a deţine și 
a purta arme poate fi încălcat. 

La cele de mai sus, partizanii poziţiei proarme răspund: Aha! Asta e 
eroarea formală a negării antecendentului. Cei care au conceput 
Constituţia s-ar fi putut gândi logic că dreptul de a deţine arme este 
inviolabil, indiferent dacă o miliţie bine reglementată e necesară sau nu 
pentru siguranţa unui stat liber - așa cum Muffy poate foarte bine să fie 
animal, chiar dacă nu e pisică. 

Ei, și ajunși aici, cu mintea zbârnâindu-ne, am dat să căutăm un 
adăpost, ceva. Dar soarta a făcut ca, în vreme ce noi ne ascundeam pe 
după un zid de piatră, un bătrânel înțelept să ne împungă cu 
următoarea idee: 

PREVEDERE ISTORICA 


Vlă întreb dacă generațiile viitoare îsi vor da seama că Părintii Fondatori 


erau atât de ahtiati după arme. 


„Dar nu vedeţi? Problema cu ambele argumente este aceea că nu 
logicienii au scris Constituţia, ci niște muritori de rând. Pentru a pricepe 
ce au vrut să spună, trebuie să ne punem întrebări mai degrabă 
psihologice decât logice. De pildă, de ce s-au mai obosit să menţioneze 
necesitatea unei miliții bine reglementate, dacă erau de părere că 
aceasta n-ar fi avut niciun efect asupra inviolabilităţii dreptului de a 
deţine și a purta arme? Cu alte cuvinte, poate că autorii Constituţiei au 
vrut să spună: «Dacă și numai dacă o miliţie bine reglementată este 
necesară pentru siguranţa unui stat liber, atunci dreptul de a deţine și a 
purta arme nu trebuie încălcat.» lar dacă asta au vrut ei de fapt să 
spună, atunci nu avem de-a face cu nicio eroare a negării 
antecedentului. La urma urmei, e cât se poate de corect să afirmi: 
«Dacă și numai dacă p, atunci q; nu p, prin urmare nu q.» 

Pe de altă parte, ar fi folosit oare Părinţii Fondatori unul dintre 
termenii lor favoriţi, acela de «drept», în legătură cu ideea unei încălcări 
permisibile? Am putea spune că, în mintea autorilor Constituţiei, 
drepturile erau considerate în general inviolabile, așa că, poate, partea 
cu necesitatea unei miliții bine reglementate nu are nimic de-a face cu 
argumentul în sine SYMBOL 42 Vf "Amasis MT WIG 

Altfel spus, dacă diferendele privind interpretarea Constituţiei ar 
putea fi tranșate cu ajutorul logicii formale, nu ar mai fi vorba despre 
nicio interpretare.” 

Și apoi bătrânelul înţelept a dispărut printre copaci, lăsându-ne fără o 
eroare logică de care să ne plângem. Dar ne-a lăsat totodată și fără o 
soluţie la controversa celui de-al Doilea Amendament. 

AFIRMAREA CONSECVENTULUI 


Pe lista formulărilor ilogice capabile să-ţi scrântească mintea, eroarea 
formală cunoscută sub numele de afirmarea consecventului se află chiar 
alături de negarea antecedentului. 


Distractiv în privința temelor politice în ziua de azi este faptul că 
jumătate dintre isterici ne cred apologeți ai liberalismului, iar cealaltă 
jumătate consideră că suntem promotori ai conservatorismului. Dacă și 
unii și ceilalți se înfurie pe tine, atunci știi sigur că îţi faci treaba cum se 
cuvine. 

Shailagh Murray, redactor-șef al departamentului de politică al Washington 
Post, la Radio Washington Post 


Chestia asta e teribil de complexă, așa că poate vreți să luaţi notițe. 
Este vorba despre eroarea de a răsuci cu susul în jos un enunț valid și a 
susține apoi că noua versiune este și ea musai adevărată. Folosind 
simbolurile noastre, îl putem exprima astfel: „Dacă p, atunci q; q, prin 
urmare p.” lar pentru a da un exemplu, e ca și când am spune: „Te duci 
la birou doar în zilele de lucru; este o zi de lucru, așa că trebuie să fii la 
birou.” 


Ba deloc, amice! Suntem în vacanță! 


Fin cunoscător al umorului ilogic, Lewis Carroll ne oferă un amuzant 
exemplu al afirmării consecventului, în A/ice în Țara Minunilor. 


PORUMBELUL (către Alice): Eşti un șarpe; și n-are rost să negi asta. 
Bănuiesc că acum o să-mi spui că n-ai mâncat niciodată un ou! 
ALICE: Am mâncat ouă, firește, dar și fetitele mănâncă ouă, la fel ca 
șerpii, să știi. 
PORUMBELUL: Dacă mănâncă, atunci sunt și ele un soi de șerpi. 

lar acum, să ne întoarcem în studio, la doamna Murray. Să zicem că, 
dacă îţi faci bine munca de reporter, atât cei de dreapta, cât și cei de 
stânga îţi vor sări în gât. Dar asta nu înseamnă că, dacă atât cei de 
dreapta, cât și cei de stânga îţi sar în gât, îţi faci în mod automat bine 
munca. Ambele tabere s-ar putea înfuria fiindcă reporterul este al naibii 
de defensiv ori pentru că are o tunsoare antipatică. 


ÎN SFÂRŞIT, UN SILOGISM CORECT 


În final, iată și o schimbare plăcută: un politician care folosește corect 
logica aristoteliană, strictă. Oficialul din dialogul următor apelează la o 
QED fundamentală (QED - abrevierea utilizată de romani în SMS-uri, 
atunci când voiau să spună quod erat demonstrandum, adică „ceea ce 
era de demonstrat”). Astfel, își momește oponentul să cadă în groapa 
pe care el însuși a săpat-o - întotdeauna o plăcere pentru amatorii de 
gropi. 


(Un delegat al Convenţiei Republicanilor din Utah susţinea că de-a 
lungul întregii granițe americano-mexicane ar trebui ridicat un gard, 
pentru a-i împiedica pe imigranții ilegali să intre în SUA.) 

OFICIALUL REPUBLICAN: Si ce se întâmplă dacă ei [imigrantii ilegali] vor 
escalada gardul? 

DELEGATUL: // electrificați. Aşa n-o să se mai atingă de el. 

OFICIALUL: Sí dacă l-ar atinge? l-ati lăsa să moară? 

DELEGATUL: Ar fi alegerea lor. 

OFICIALUL: Cum rămâne însă cu o mamă ce-și poartă bebelușul în 
spate? l-ati lăsa să moară pe amândoi, și mama, și copilul? 

DELEGATUL: Ar fi alegerea mamei, aceea de a-și ucide copilul. 

OFICIALUL: Deci să înțeleg că sunteți proavort? 


(Liniște mormântală) 

Citat de Paul Rolly în Sa/t Lake Tribune 


Frumos întors, domnule oficial! Modelul dumneavoastră a fost, în mod 
limpede, argumentul deductiv numit silogism, ca în „Toţi oamenii sunt 
muritori. Socrate este om; prin urmare, Socrate este muritor”. În acest 
caz, „Toţi oamenii care deţin un rol voit în uciderea unui copil sunt, în 
principiu, totuna cu cei proavort. Delegatul este dispus să deţină un rol 
în uciderea unui copil; prin urmare, delegatul e totuna cu un militant 
proavort.” (Faptul că premisa este discutabilă nu contează aici, 
deoarece atât oficialul, cât și delegatul par a o accepta.) 

Dar cu adevărat reconfortant în acest scenariu este delegatul inept, 
care capătă o rană autoprovocată, prin ceea ce se numește pugio tuus 
est interfector tuus - literal, „pumnalul tău ţi-e ucigaș”. Există pugio 
tuus în toate culturile lumii, dar preferata noastră este următoarea perlă 


învechită: 


Un cerșetor umblă din ușă-n ușă, cerând de pomană fiindcă i-a ars 
casa într-un incendiu. 

— Ai un document de la poliţie care să ateste că povestea asta e 
adevărată? îl întreabă o gospodină. 

— Din păcate, răspunde cerșetorul, a ars și el în incendiu. 


În Hamlet, Shakespeare a conceput un echivalent englez al pugio 
tuus est interfector tuus în versurile „Căci e vesel tare să-l vezi pe 
meșter/Făcut fărâme de propria-i petardă” - ceea ce înseamnă că e 
distractiv să faci astfel încât cel care a fabricat bomba să fie aruncat de 
ea în aer, termenul „petardă” referindu-se la un dispozitiv explozibil 
medieval folosit pentru a străpunge fortificațiile. (Refuzăm să acordăm 
vreo semnificaţie faptului că termenul „petardă” provine din franceza 
medievală, unde însemna „expulzarea gazelor intestinale”.) 

Și fiindcă a venit vorba despre gaze, să ne întoarcem la Aristotel și la 
colegul său de drum spre Washington, furnicarul. După ce au făcut turul 
orașului și au bifat principalele obiective turistice - Casa Albă, Capitoliul, 
strada K - furnicarul se întoarce spre Aristotel și-i spune: 

— Ştii ceva? Ar trebui să candidezi la Președinţie. Eşti mult mai 
deștept decât toţi cei de aici, ești expert în logică și retorică, iar numele 
îți este extrem de bine cunoscut. 

— Asta nu-i de mine, amice, replică Aristotel. Eu sunt mai degrabă 
omul din culise, un fel de Karl Rove 5%MBOL 42 \f "Amasis MT W16" * a| Epocii de Aur. 

— Nu mai spune! Și a cui campanie ai condus-o? 

— Păi, ţi-l amintești pe pișpirică ăla de-i ziceau Alexandru cel 
Mediocru? 

VI 


DEZBATERILE 


Abureala cu născociri (ale noastre) 


Candidaţii democrați la alegerile prezidenţiale din SUA s-au adresat 
publicului-țintă, participând la dezbateri pe canale de televiziune de 
nișă. Astfel, au răspuns la întrebări și s-au încontrat pe posturi ca Logo 
(pentru homosexuali și lesbiene), Youtube/CNN și PBS. Mai puţin 
cunoscute sunt însă apariţiile lor pe alte canale de interes special. lată 
în continuare câteva mostre din aceste emisiuni. 


Food Network - Gastronomie și artă culinară 

RACHEL RAY: Bună, Hillary. Doamne, dar ce bine arăţi! Obișnuiești să 
gătești în costum cu pantalon? 

HILLARY CLINTON: Asta-i o întrebare grozavă, Rachel. O întrebare cu 
adevărat minunată, care stârnește ecouri în sufletul meu și în toate 
celelalte fete și femei muncitoare din această extraordinară ţară a 
noastră. 

RAY: Deci gătești în costum cu pantalon? 

CLINTON: Păi, firește că eu nu pot răspunde în numele lui Michelle 
Obama la această întrebare; dacă ea vrea să gătească în pantaloni, cred 
că este dreptul ei. Aceasta e esența ţării noastre, libertatea de a găti în 
orice vestimentaţie dorești. 

RAY: Uite ce e, mai avem numai trei minute înainte de a scoate 
sufleul din cuptor. Gătești în costum cu pantalon, doamnă senator? 

CLINTON: Da și nu. Aș găti în costum cu pantalon. Așa cum am spus 
de multe ori, nu este nimic rău în a găti astfel. Dar de fapt... și dovezile 
arată că acest lucru e adevărat... eu nu gătesc. Nu că aș crede că e 
ceva rău în a găti, adică dacă... 

RAY: Pfuu! Vino să vezi sufleul ăsta! 

CLINTON: Extraordinar! Îmi dai și mie reţeta? 


Home & Garden - Casă și grădină 

KAHI LEE: Dennis Kucinich, membru al Camerei Reprezentanţilor, 
apartamentul dumneavoastră de aici, din Cleveland, este adorabil! De 
unde v-a venit ideea unei mușamale pentru masa din bucătărie? 

DENNIS KUCINICH: Ca să-ți spun adevărul, Kahi, este singura față de 
masă pe care am găsit-o care să nu fi fost fabricată în cine știe ce 
atelier clandestin dintr-o ţară semnatară a tratatului NAFTA. Am 
confecționat-o eu însumi dintr-o prelată veche. 

LEE: Ce creativ! Și perdelele! Seamănă cu niște vechi pânze de 
corabie! 

KUCINICH: Chiar sunt vechi pânze de corabie, Kahi. China ne-a preluat 
toate fabricile de perdele, înlocuind muncitorii americani din domeniu. 
Până când nu vom reda americanilor acele locuri de muncă, eu o să 
caut în continuare marca sindicatului american al fabricanţilor de vele. 

LEE: Abia aștept să văd ce veţi face, după învestitură, în aripa de vest 
a Casei Albe! 

KUCINICH: Dar ce fumezi, Kahi? 


E! — Lumea spectacolului 

ROBERT VERDI (MODERATOR AL EMISIUNII POLIȚIA MODEI): Johnny, 
Johnny, ce aiurit delicios ești în seara asta! Efectiv strigi în gura mare: 
„Ajutor! Ajutor! Nu mi-am găsit încă stilul propriu!” 

JOHN EDWARDS: Există două Americi, Robert. Cei bogaţi și cei săraci. 

VERDI: Povestește-mi despre asta, Johnny. Ori ai flerul acela de tip „ia 
te uită la mine”, ori nu-l ai. Și, dragă, ce pot eu să zic? Arăţi ca un 
băietan de cor într-un tunel aerodinamic. În primul rând, trebuie să 
facem ceva cu părul ăla. (Sotto voce) Sper că nu porţi perucă, sufleţel, 
nu-i așa? 

EDWARDS: Înainte să spun ceva, Robert, vreau să precizez că mai 
degrabă pierd cursa decât să-mi compromit principiile dragi inimii mele. 

VERDI: Te gândești la același lucru la care mă gândesc și eu? Un 
pandantiv pe un lănţișor de aur? Excelent! Dar să fie ceva de bun-gust, 
Johnny. Îmi vine în minte un drapel american bătut în rubine și 
smaralde. 

EDWARDS: Nu vreau să par ostentativ. 

VERDI: Sigur că nu, suflețel. Dar strasurile sunt atât de ţipătoare, nu 
crezi? 


Animal Planet - Viața animalelor 

KINKAJOU (DIN CLANUL SURICATELOR): Domnule guvernator Richardson, 
ați fost acuzat de discriminare a speciilor de când ați spus că aţi vrea 
să-l vedeţi pe Osama bin Laden mort ca un hârciog. Vă regretațţi 
remarca? 

BILL RICHARDSON: Păi, ăăă... a fost... ăăă, doar... doar un fel de a 
spune. Aș fi putut să zic „mort ca un macrou” sau „mort ca un 
hipopotam”, la o adică. Dar asta nu înseamnă... 

KINKAJOU: Haideţi să nu mai batem apa-n piuă, domnule guvernator. 
Consideraţi că a fi un hârciog poate constitui o opţiune pentru un stil de 
viață? 

RICHARDSON: Păi, depinde de ce înțelegem prin opţiune. Spre 
exemplu, am optat eu să fiu prea mare pentru sacoul pe care-l port? 
Sau mai precis, aș opta eu, personal, să fiu un hârciog? 


MTV - muzică 

MC: Asta-i pentru amicu' meu La Bamba d-acolo. Hei, vână, gașca 
mea zice că n-ai pic de aţă la ăi din stradă. Ș-atunci cum o să bagi mare 
la băieții d-acasă, dacă pricepi ce vreau să zic? 

BARACK OBAMA: Puteţi repeta întrebarea? 

MC: Nu, prostovane, asta-i a mai singura pe care o capeți. Aceeași 
întrebare pentru Hill. 

HILLARY CLINTON: Hei, frate, io nu-s d-aia de mă dai pe spate. Sunt 
tare-n măsea, dar n-aş făcea (și nici c-aș vrea), dar sigur să fii c-aș 
putea. Două drumuri se despart într-o vâlcea galbenă. Și asta, vână, 
face tot mălaiul! 

TEST 


Aceia dintre dumneavoastră care au citit această carte doar pentru a 
se amuza probabil că vor dori să se oprească aici, să-și dezmorțească 
picioarele și să pună mâna pe o sticlă de la rece. Cât despre cei care 
consideră că viața nu e altceva decât o serie nesfârșită de teste și 
încercări, nu am vrea să-i dezamăgim. Și fiindcă tot a venit vorba, testul 
de mai jos reprezintă 35% din nota finală. 

Găsiţi pentru erorile logice de mai jos exemplele corespunzătoare din 
următorul discurs electoral. Primiţi puncte în plus pentru denumirea în 
limba latină. 


1. Afirmarea consecventului. 
2. Apelul la autoritate, cu pontul: „Dumnezeu este conducătorul meu 
de car” (Deus est auriga meus). 
3. Companie nepotrivită sau vinovăţie prin asociere. 
. Contextomie. 
. Cum hoc ergo propter hoc. 


4 
5 

6. Falsă dilemă. 
7. Eroarea naturalistă. 

8. Argumentul pantei alunecoase. 
9. Analogie slabă. 

10. Nevăstuiceala. 


Compatrioţii mei americani, 

(a) Contracandidata mea v-a spus ce crede - că aruncătoarele de 
flăcări nu sunt protejate prin cel de-al Doilea Amendament. Așa este: ea 
crede că dreptul de a arunca flăcări trebuie refuzat bărbaţilor, femeilor 

și copiilor americani nevinovaţi. Gândiţi-vă la asta o clipă. Cine altul în 
istorie a mai fost de părere că americanii nu trebuie să deţină 
aruncătoare de flăcări? Aţi ghicit: Adolf Hitler! 

(b) Dar contracandidata mea întreabă: „La ce i-ar folosi un aruncător 
de flăcări unui cetăţean american supus legii?” Asta nu are nicio 
importanţă! Astăzi vor reglementa aruncătoarele de flăcări; mâine va 
veni rândul puștilor de asalt, iar în curând vor scoate în afara legii 
pistoalele cu apă! 

(c) Contracandidata mea atrage atenţia asupra ratei crescute a 
violenţei legate de aruncătoarele de flăcări în ultimii ani. În primul rând, 
ceea ce ea numește „asasinate și haos”, pentru mine e „foc prietenesc”. 

(d) Mai mult decât atât, ceea ce nu vă spune ea este faptul că 
această creștere a fost însoţită de o sporire a ratelor de vindecare în 
cazuri de cancer, boli cardiace și atac cerebral. 

(e) Flacăra este unul dintre ultimele lucruri din lume care ar trebui 
reglementate. Focul, la urma urmei, este unul dintre cele patru 
elemente fundamentale, alături de pământ, vânt și apă. 

(f) Există o veche zicală: „Dacă nu e stricat, nu-l repara.” Ei, bine, 
până acum n-am reglementat aruncătoarele de flăcări, deci reiese de 
aici că situaţia nu e stricată, am dreptate? 

(9) A interzice aruncătoarele de flăcări fiindcă pot fi folosite la jafuri 
sau incendieri ar fi totuna cu a scoate în afara legii pisicuțele fiindcă pot 
fi utilizate ca proiectile. 

(h) Ascultați cuvintele unui expert de talia celui care l-a interpretat pe 
Moise în filmul Ce/e zece porunci, Charlton Heston: „Nu există 
aruncătoare de flăcări bune; nu există aruncătoare de flăcări rele.” 

(i) Comparaţi aceste cuvinte înțelepte cu poziţia defetistă a 
contracandidatei mele, când - referindu-se aparent la aruncătoarele de 


flăcări a spus: „Optzeci și șapte... cinstiţi morți... vor... pieri de pe 

pământ”. — Cât despre mine, eu zic că o naţiune înarmată cu 
dispozitivele incendiare adecvate nu va pieri niciodată! 

(j) Prin urmare, compatrioţii mei, de un lucru să fiţi siguri. Problema 
controlului asupra aruncătoarelor de flăcări se reduce la asta: sunteți 
pentru libertate sau sunteţi pentru totalitarism? 

BIOGRAFII SELECTATE ALE ABURITORILOR 


Boxer, Barbara Levy. Senator de Bay Area, evreică, feministă, de 
stânga. Pentru un analist ori pentru cineva care detestă clasa politică, 
fiecare dintre aceste trăsături ar fi suficientă pentru a declanșa un 
stereotip exploziv, dar împreună ele constituie un veritabil Hindenburg. 


Bush, Barbara. Primă Mamă, în mod cert neevreică și nici din San 


Francisco. 


Bush, George Walker. Fost guvernator de Texas și al patruzeci și 
treilea președinte al Statelor Unite ale Americii, este fiul lui George 
Herbert Walker Bush, al patruzeci și unulea președinte al SUA. Așa cum 
am menţionat anterior, când a fost întrebat dacă l-a consultat pe tatăl 
lui în privinţa invaziei în Irak, G.W. Bush a răspuns că există un tată mai 
înalt la care a apelat. Se consideră în mod general că acest tată mai 
înalt a fost Dick Cheney (vezi în continuare.) 

Cheney, Richard „Dick” Bruce. Secretar al Apărării în timpul lui 
Bush |, câștigător al Medaliei Prezidenţiale a Libertăţii în 1991 pentru 
„conservarea capacităţii de apărare a Americii într-o epocă de mari 
schimbări în lume”, vicepreședinte în cele două mandate ale lui Bush II, 
soțul lui Lynne Cheney, autor de cărţi porcoase și tatăl lui Mary, care 
doar din întâmplare este lesbiană - nu că asta ar fi cumva treaba 
noastră. Cunoscut ca „Darth Vader”, „Haliburton Hal” și „Mr. Death” 
(Domnul Moarte), se spune despre el că ar avea întotdeauna urechea 
președintelui la dispoziția sa, păstrând-o însă într-un loc pe care numai 
el îl cunoaște. 


Chicks, Dixie. Grup vocal american considerat sexist, care și-a 
exprimat în mod public nemulțumirea față de președintele lor; pentru o 
scurtă perioadă după aceea, vânzările lor au scăzut, dar în cele din 
urmă și-au revenit, spre deosebire de președinte. 


Chirac, Jacques Rene. Fost președinte al Franţei și fost primar al 
Parisului. Renumit pentru abureala fluentă pe care o vorbește în două 


limbi, Jacques Rene își prăjește cartofii libertăţii cu /'hui/e. 


Clinton, William „Bill” Jefferson. Fost guvernator de Arkansas și al 
patruzeci și doilea președinte al Statelor Unite ale Americii (1993-2001), 
Clinton este considerat un centrist care adoptă uneori poziţii liberale, de 
cele mai multe ori în Biroul Oval. Domnul Clinton este soțul candidatei 
democrate la alegerile prezidenţiale din 2008, Hillary Rodham Clinton, 
căreia îi este dator-vândut. 


DeLay, Thomas „Barosul” Dale. Fost membru republican 
conservator al Camerei Reprezentanţilor din partea districtului 22 din 
Texas, deși apelativul numeric al districtului urmează să fie schimbat, 

odată cu redistrictizarea. În 2005, domnul Delay a fost judecat penal 
pentru infracțiuni de ordin financiar în campanie și, ulterior, s-a retras 
din procesul electoral. În mai 2007, a condus la Washington, D.C., un 
seminar intitulat „Campanii și alegeri”, dedicat problemelor de etică 
(jurăm pe ce avem mai sfânt că asta nu am inventat-o noi). 


Falwell, Jerry Laymon, Sr. (decedat pe 15 mai 2007). Pastor 
creștin fundamentalist și tele-evanghelizator, a fondat Moral Majority, un 
grup de susținere a valorilor pozitive. După atacurile teroriste din 11 
septembrie, Falwell a declarat: „Cred cu adevărat că păgânii, militanţii 
în favoarea avortului, feminiștii, homosexualii și lesbienele care încearcă 
în mod activ să creeze un stil de viaţă alternativ, Uniunea Americană 
pentru Libertăţi Civile, toți cei care au încercat să laicizeze America... 
spre ei arăt cu degetul și le spun: «Voi aţi contribuit la aceste atacuri».” 
Interesant este că niciun păgân nu a negat această acuzaţie. 


Gore, Albert „Al” Arnold, Jr. Al patruzeci și cincilea vicepreședinte 
al SUA (între Quayle și Cheney), în mandatul lui Bill Clinton, Albert a fost 
candidatul democraţilor la alegerile prezidenţiale în 2001; a pierdut 
cursa la mustață și un vot. Gore a declarat la un moment dat că ela 
inventat internetul, dar cuvintele lui au fost răstălmăcite. De fapt, el 
spusese că, urmare a unei situaţii spinoase în Biroul Oval, a inventat 
intern-șestul. 


Hitler, Adolf (1889-1945). Artist ratat care a devenit politician de 
succes și criminal în masă, sporind astfel valoarea lucrărilor lui pe eBay. 


Jefferson, Thomas (1743-1836). Al treilea președinte al SUA, 
arhitect, condeier (principalul autor al Declaraţiei de Independenţă), 

inventator, horticultor, proprietar de sclavi și adulterin. Este unul dintre 
Părinţii Fondatori ai Statelor Unite ale Americii. 


Kerry, John.  Ceremonios decorat și apoi  neceremonios 
autodesdecorat, veteran al Războiului din Vietnam, senator de 
Massachusetts și candidat democrat la alegerile prezidenţiale (2004; 
unii zic că a pierdut). Poreclit de oponenții săi „alba-neagra”, în temeiul 
unor afirmaţii de tipul: „Am votat pentru cei optzeci și șapte de miliarde 
de dolari înainte de a vota împotriva lor.” Ei, și ce mare chestie? 


Han, Ginghis (1162-1227). Politician și conducător militar care a 
fondat Imperiul Mongol, unul dintre cele mai mari din istorie. Deși o 
bună parte a lumii îl consideră și în prezent un cuceritor crud și însetat 


de sânge, mongolii de azi îl numesc încă „Hanul” sau „Amicul”. 


McCarthy, Joseph Raymond (1908-1957). Senator republican de 
Wisconsin (1947-1957), este cunoscut pentru cruciada sa împotriva 
comunismului, în cadrul Comitetului Camerei Reprezentanţilor pentru 
Activităţi Neamericane. Audierile în cadrul comitetului au fost televizate 
și au popularizat aspectul neras al lui McCarthy, preluat de Richard 
Nixon (vezi în continuare) și încă văzut azi la American Idol. 


Nixon, Richard Milhous (1913-1994). Al treizeci și șaptelea 
președinte al SUA (1969-1974) și al treizeci și șaselea vicepreședinte în 
administraţia Dwight Eisenhower. Cunoscut ca „$mecherașul Dick”, 
„Faţă de oaie” și „Schizofrenic paranoid”, Nixon a demisionat din funcţia 
de președinte în 1974, în urma scandalului Watergate, deschizând astfel 
calea unui nesfârșit șir de alte scandaluri de tip „-gate”, printre care și 
Monicagate, pentru a nu menţiona decât unul. 

O'Reilly, William „Bill” james. Comentator politic al canalului Fox 
News „Cel Cinstit și Echidistant”, O'Reilly adoptă o poziţie strict morală 
cu privire la chestiunile arzătoare la ordinea zilei - de pildă dacă este 
mai bine să spui „Sărbători fericite” în loc de „Crăciun fericit”. De 
asemenea, exprimă opinii ferme referitoare la practicile homosexuale. 
În 2004, unul dintre producătorii săi de sex feminin l-a pălit cu un proces 
de hărțuire sexuală. Cum cazul a fost soluţionat în afara tribunalului, 
zvonul că lui Bill îi place s-o facă în costum de Moș Crăciun n-a putut fi 


confirmat. 


Reagan, Ronald Wilson (1911-2004). Odată democrat adept al New 
Deal, ulterior republican susţinător al reducerii taxelor; odată denigrator 
al Imperiului Răului, ulterior ţinta unui mare număr de scandaluri de 
ordin etic, printre care afacerea lran-Contra; odată actor de filme cu 
buget redus, ulterior al patruzecilea președinte al SUA. Supranumit 
„Marele Comunicator”, pentru abilitatea sa de a păstra un mesaj 


consecvent. 


Rice, Condoleezza. Al șaizeci și șaselea secretar de stat, precum și 
fost consilier pe teme de securitate naţională al președintelui G.W. 
Bush, Rice a urmat o carieră academică și de afaceri înainte de a se 
alătura administraţiei Bush. A condus la un moment dat Comitetul 
Chevron de Politici Publice, iar această corporație multinațională i-a 
făcut onoarea de a da numele ei unui petrolier, dar ca urmare a 
controverselor stârnite, nava a fost rebotezată A/tair Voyager, nume 
care înseamnă „cea de-a douăsprezecea stea ca strălucire pe cerul 


nopţii Voyager”. Nu întrebaţi mai multe! 


Rumsfeld, Donald. Al treisprezecelea secretar al Apărării în timpul 


mandatului Ford (1975-1977) și al douăzeci și unulea secretar al 

Apărării în timpul președintelui G.W. Bush (2001-2006). Numit de 
prieteni „Rummy” și de detractori „Rotweillerul”, Rumsfeld a susținut 
mai multe conferințe de presă decât orice alt secretar al Apărării 
anterior. Obiectivul său frecvent enunțat era acela de a crea o armată 


mai zveltă. 


Santayana, George (1863-1952). Filosof la Harvard și plagiator al 
lui Cicero. 


Santorum, Richard „Rick” John. Fost senator de Pennsylvania, 
Santorum se află în avangarda ideologiei republicane de dreapta, așa 
cum o demonstrează opoziţia sa fermă - față de avort în orice 
circumstanţe, faţă de drepturi egale acordate homosexualilor și față de 
eliminarea „teoriei” designului inteligent din programa școlilor publice. 
Cea mai cunoscută propunere legislativă a sa, Legea îndatoririlor 
Serviciului Naţional de Meteorologie (2005), propunea ca sus-numitului 
serviciu să i se interzică să dea publicităţii date meteorologice, atunci 
când organisme din sectorul particular, precum AccuWeather, o 
companie cu sediul în statul din care provine Santorum, fac același lucru 
în scop comercial. Cu alte cuvinte, nu trebuie să fii meteorolog ca să știi 
dincotro vin banii. (Proiectul legislativ nu a fost adoptat.) 


Sharpton, Alfred „Al” Charles, Jr. Pastor penticostal și activist 
pentru drepturile civile; candidat democrat la alegerile prezidenţiale din 
2004. Sharpton este bine cunoscut pentru părul său uleiat din belșug, 
pentru limba ascuţită și opiniile morale ferme cu privire la injustiția 
socială. Este de asemenea celebru ca apărător al lui Tawana Brawley 
într-un caz de viol. 

Stewart, Jon. Moderator al unei populare emisiuni umoristice care 
parodiază programele obișnuite de știri. În mod interesant, sondajele 
arată că ascultătorii săi sunt mai bine informaţi decât cei care urmăresc 


emisiunile de știri. Trăim timpuri interesante. 


Townsend, Frances Fragos. Consilier pentru securitate internă în 
mandatul lui G.W. Bush. Poreclită „Fraggy” de cadrele militare 
inferioare, se spune că ar fi identificat locul în care se ascunde Osama 
bin Laden cu o precizie de trei continente din șapte. 


MULŢUMIRI 

În primul rând, îi suntem îndatoraţi editorului nostru, Ann Treistman, 
care ne-a sugerat subiectul acestei cărți, și agentului nostru literar, Julia 
Lord, care face lucrurile - de pildă, cărţi - să apară ca printr-o magie. 

Îi mulțumim lui Brady McNamara, redactor prin excelenţă, graţie 
căruia scriitura noastră a devenit operă de artă. 

„Suspecţii de serviciu” ne-au oferit glume scutite de taxe: Gil Eisner; 
Herb Klein; omul nostru din Carolina de Sud, Patrick Rutledge; omul 
nostru din Taiwan, Danny Bloom; plus diverși anonimi care ne-au 
contactat telefonic, în special în cadrul emisiunii On Point a lui Tom 
Ashbrook. Mulţumim. 

Și, la fel ca întotdeauna, un uriaș „mulţumim” pentru Freke, Samara, 
Eloise și Esther, care au tolerat cu o delicateţe uimitoare maimuțărelile 
noastre uneori obsesive. 

În penultimul rând, dar cu un anume sentiment al finalului, dorim să 
ne exprimăm recunoștința pentru distinsul trio care formează Image 
Books: Michael Jacobs, care a conceput sigla și ne-a acordat onoarea de 
a ne transforma în portdrapelul ei; Leslie Stoker, care organizează cu 
abilitate întreaga afacere; și Beau Friedlander, care nu numai că spune 
ceea ce gândește, dar și face ceea ce spune. Beau este o minunăţie, 
așa că îl ovaționăm. 

Dan dorește de asemenea să-i mulțumească lui Binx, cățelul său. (Nu 
întrebaţi pentru ce.) 

